text:
አስተንትኖ ቃል አምላኽ ግንቦት 4.2018
ኣቦና አብ ሰማያት ትነብር . ……….
ሰላም ንዓኪ ኦ ማሪያም ………..
ስብሓት ንአብን ንወልድን …………::
ዮሓ. 15:15
ከምቲ አነ ዘፍቀርኩኹም ንስካትኩምውን ንሓድሕድኩም ክትፋቐሩ ትእዛዘይ እዚ እዩ። ሰብ ካብቲ አብ ክንዲ አዕሩኹ ንሕይወቱ በጃ አኅሊፉ ዚህቦ ዚዓቢ ፍቅሪ የብሉን። ንስኻትኩም እዚ ዝአዛዝኩኹም ዘበለ እንተ ፈጸምኩም አዕሩኸይ ኢኹም። ደጊም ጊላዎት አይብለኩምን እየ፥ ጊልያስ ጎይትኡ ዚገብሮ አይፈልጥን እዩ፤ አነ ግና እቲ ኻብ አቦይ ዝሰማዕክዎ ዘበለ ንዓካትኩም ስለ ዘፍለጥኩኹም አዕሩኸይ ኢኹም እብለኩም አሎኹ። አነ እየ ዝኃረኹኹም እምበር ንስኻትኩም አይኃሬኹምንን። ኬድኩም ፍረ ምእንቲ ኽትፈርዩ፥ ፍሬኹምውን ምእንቲ ነባሪ ኺከውን ሸምኩኹም። ስለዚውን እቲ ነቦ ብስመይ ዝለመንኩምዎ ዘበለ ኪህበኩም እዩ። ንሓድሕድኩም ክትፋቐሩ እዚ እእዝዘኩም አለኹ።
- አስተንትኖ
“ከምቲ አነ ዘፍቀርኩኹም ንስካትኩምውን ንሓድሕድኩም ክትፋቐሩ ትእዛዘይ እዚ እዩ”
ንእግዚኣብሔር ኣምላኽ: ምእንቲ ርእሱ ኢልና: ልዕሊ ኹሉ ነገር እነፍቕረሉ፤ ንብጻይናውን ምእንቲ ፍቕሪ ኣምላኽ ኢልና ከም ርእስና ገቢርና እነፍቅረሉ መንፈሳዊ ሓይሊ ንሱ ኸኣ ፍቕሪ እዩ። ምእንቲ እቲ ኩሉ ዝገበረልና.. ክገብረልና ዘለዎን — ንሱ ፈጣሪና ሓደን ዘለ ዓለማውን መድሓኒና ምኻኑ ኣሚና ኢና እነፍቅሮ። ኣነ ነቶም ዘፍቅሩኒ ኣፍቅሮም፦ እቶም ዚደልዩኒ ኸኣ ይረኽቡኒ። ሃብትን ክብረትን ነባሪ ጥሪትን በረኸትን ኣባይ ኣሎ”። ምሳ 8:17-18 ነዚ ኹሉ ኣብ ብሉይ ኪዳን ብእግዚኣብሔር አብ ዝተገልጸ ኢየሱስ ደጊሙ ንፍቕሪ ሓዳስ ትእዛዝ ገቢሩ የቕርbo። ዮው 13:1
ነቶም ናቱ ክሳብ መፈጸምታ ብምፍቃር: ነቲ ንሱ ንርእሱ ዝተቐበሎ ፍቕሪ ኣብኡ ኪገልጾ ተረኽበ። እቶም ደቂ መዛሙርቱ ድማ: ንሓድሓዶም ብምፍቃር፤ ነቲ ርእሶም ዝተቐበሉዎ ፍቕሪ ኢየሱስ ኪኽተሉን ኪመስሉን ይረኣዩ። ስለዚ እዩ ኸኣ ኢየሱስ: “ከምቲ ኣቦ ዘፍቀረኒ፤ ኣነውን ኣፍረኩም እየ፤ ኣብ ፍቕረይ ንበሩ” ዝበለ። ደጊምውን “ከምቲ ኣነ ዘፍቀርኩኹም: ንስኻትኩም ንሓድሕድኩም ክትፋቐሩ ትእዛዘይ እዩ”። ፍቕሪ ሓንቲ ካብተን 3 መንፈሳውያን ሓይላት ኮይና: እቲ ናይ መንፈስ ቅዱስ ፍረን፤ ምልኣተ ሕግን ዝኾነ ፍቕሪ: ነቲ ንእግዚኣብሔርን ንክርስቶስን ትእዛዝ ዝሕሉ እዩ። ኣብ ፍቕረይ ንበሩ … ትእዛዛተይ እንተ ሓለኹም ኣብ ፍቕረይ ጸኒዕኩም ክትነብሩ እኹም። ማቴ. 5.44
ኣብዚ መድኃኒና ክርስቶስ ትእዛዝን እንተሓሊኹም ይብል: ስለዚ እቲ ዘፍቅር ኣብ ትእዛዝ ይነብር እቲ ዝእዘዝ ከኣ የፍቅር። ንሕና ገና ጸላእቲ ከሎና በቲ ኣባና ዘለዎ ፍቕሩ ክርስቶስ ምእንታና ሞይቱ። ከምቲ ንሱ ዘፍቅሮ: ክነፍቅር፤ ጸላእትናውን ከይተረፉ ክነፍቅር: ነቶም ሪሒቆም ዚርከቡውን ከም ብጻይ ክንኮኖም፤ ከምኡውን ከም ክርስቶስ ብርእሱ ገቢርና ንሕጻናትን ድኻታትን ነሕዋትና ክነፍቅርን ጎይታ ባዕሉ ኣዚዙና እዩ። ሓዋርያ ጳውሎስ መዳርግቲ ዘይብሉ ናይ ፍቕሪ ስእሊ ይህብ። 1ቆር.13:4-7 “ፍቕሪ ዘይብለይ እንተኾይነ ከንቱ እየ “ይብል ቅ.ጵውሎስ። ዝኾነ ይኹን ዓይነት ሓለፋ: ኣገልግሎት፤ መንፈሳዊ ሓይሊውን ከይተረፈ እንተሎኒ፤ እሞ ፍቕሪ ዘይብለይ እንተኾይነ ሓንቲ እካ ኣይጠቅመንን” ይብል ። ስለዚ ንፍቕሪ ንኹለን ሓይላት ከም እትበልጸን። ካብተን መንፈሳዊ ሓይላት ዝበሃላ ከኣ ዝቕደመትን ኮይና ካብተን ካልኦት መንፈሳውያን ሃይላት እምነት – ተስፋ – ፍቕሪ: እተዓቢ ኮይና ትርከብ።
እቲ ናይ ሰብኣውን መንፈሳውን ሓይላት ተግባር በታ “ንኹሉ ኣሲራ ኣብ ፍጹም ስኒት እትጥርንፍ” ቆል 3:14 .. ፍቕሪ ሕይወት ይዘርእን ይንቕሳቐስን። ኩሉ ሰናይ ነገር ፍቕሪ ዘይብሉ ኮንቱ ምኻኑ እዩ። ነዞም ክልተ ነገር ዝኣሳስሮም ከኣ ንሱ እዩ። ኣብ ነንሓድሓዶም የኣሳስሮምን፤ ይሰርዖምን። ናይ ክርስትናዊ ልሙድ ተግባሮም ምንጭን መወዳእታ ዕላማን ኻኑ እዩ። ብመንፈስ ፍቕሪ ዝተንቀሳቐሰ ሞራላዊ ሕይወት: ነቲ ከርስቲያን: ናይ ደቂ-እግዚኣብሔር መንፈሳዊ ናጽነት ይህቦ። ስለዚ እዩ ኸኣ ቅ. ጳውሎስ ፍቕሪ: ዓቃል – ለዋህ – ኣይትቐንእን ኣይትጀሃርን – ኣይትዕበን – ስዲ ኣይኮነትን – ንዓይ ይጥዓመኒ ብምባል ኣይትብገስን – ኣይትቁጣዕን- ኣይትቅየምን … ወዘተ እናበለ ክገልጻ እንረኽቦ። ስለዚ እምበኣር ኣሕዋት ናትና ቅድስና ኣብቲ ምስ ክርስቶስ ዘለና ፍቕሪ ዘለና ርክብ …. ወይ ኣብ ነሕድሕድና ዘለና ፍቕሪን ርክብን ዝተመስረተ እዩ። የው 16:27
እዚ እንታይ ማለት እዩ፤ ነቲ እንርእዮ ሓውና ዘይፍቀርና ንእግዢኣብሔር የፍቅሮ እየ ክንብል ኣጸጋሚ እዩ። ኣብ እግዚኣብሔር ክቐርብ ከለኹ ነቲ ምስ ሓወይ ዘለንኒ ፍቕሪ ሓቢኤ ክቐርቦ ኣይኽእልን። ባዕሉውን ጎይታና ኢየሱስ ክርስቶስ ኢሉና እዩ። መባእካ ክተቕርብ ከለኻ ሓውኻ ተቐይሙልካ ከምዘሎ እንተዘከርካ ኪድ መጀመሪያ ምስ ሓውኻ ተዓረቅ ስለዚ ቅድሚ እግዚኣብሔር ፍቕሪ ሓው ቀዳምነት ከምዘለዎ የረድኣና። ብዙሓት ቅድስና ወዲ ሰብ ኣብቲ መዓልታዊ ጸሎት፤ተሳትፎ ምስጢራት ዝተወሰነ ይመስሎም እዩ እቲ ሓቀኛ ቅድስና ግና ንእግዚኣብሔር ኣምላኽና ብምሉእ ልብናን ሓይልናን ምስ እነፍቅሮ እዩ። ቅ.ጵውሎስ ናብ ቆላስያስ ክጽሕፍ ከሎ 3.14 ኣብ ልዕሊ እዚ ኹሉ ግና ንኹለን ኣሲራ ኣብ ፍጻሜ እተብጽሐን ፍቕሪ ኢያ እሞ ልበስዋ ይብል፤ ፍቕሪ ናይ ኩሉ ሕጊ መፈጸምታ እዩ። ስለዚ ፍቕሪ ንኹለን መንፈሳውያን ሃይላት እተጠቃልልን እተሓቁፍን ኮይና ንሓደ ኣማናይ ኣብቲ ሕቀኛ ፍጽምና እተብጽሖ ኢያ። ወዲ ሰብ ነዚ ኩሉ ፈተናታት ናይ ዓለም ሰጊሩ ምስ እግዚኣብሔር ኣምላኽ ተወሃሂዱ ናብ ፍጽምና ዝተጸውዐ እዩ።
ቅ: ኣጎስጢኖስ ስለዚ እዩ “ንእግዚኣብሔር ኣፍቅር ድሕሪኡ ድላይካ ግበር ዝብል”። ምኽንያቱ እቲ ዘፍቅርን ኣብ ፍቕሪ ዝመላልስን ንእግዝዚኣብሔርን ሰብን ከሕዝን ስለዘይክእል። ቀጺሉ ቅ.ኣጎስጢኖስ እንታይ ይብል “ሰማይን ምድርን ኩሎም ነገራት ናይዚ ዓለም እዚ ዝፈጠርካዮምን ዝገበርካዮምን ንዓኻ ንኸፍቕርን፤ ምእንቲ ፍቅረይ ኢልካ ኣባይ ዘለካ ፍቕሪ ንምግላጽን ዝገበርካዮም ምኻኖም ይምህሩኒ።እግዚኣብሔር ግና ኣሕዋት ኣብዚ ኣይብቀዕን በዚ ጽባቐ እዚ ኣይዓገበን …. ምእንቲ ንሕና ነቲ ሰናይን ተኣምርን ዝኾነ ተግባር ኣምላኽ ተደንቕና፤ ብኹሉ ልባትና ክነፍቅሮ ካብዚ ንላዕሊ እዩ ኸይዱ። ማለት ስጋብ ንሕይወቱ ኣሕሊፉ ንመግረፍትን ሞትን ምሃብ።
በቲ ሓደ ወዱ ዝኣመነ ዘበለ “ኩሉ ናይ ዘለዓለም ሕይወት ምእንቲ ክረክብ እምበኣር ከይጠፍእሲ፦ ኣምላኽ ንወዱ በጃ ኽሳብ ዝህብ ክሳዕ ክንዲዚ ንዓለም ኣፍቀራ…የው 3:16 ወዲ ሰብ ነቲ ኹሉ ኣቀድሚና ስበልናዮ ፍጥረት ነገራት ነቲ ኩሉ ተኣምር ረሲዕና መገዲ ጥፋኣት ሞት ምስመረጽና እግዚኣብሔር ብመወዳእታ ዘይብሉ ፍቕሩ ነቲ ሓደ ወዱ ናብ ዓለም ክልእኾ ንሞት ኣሕሊፉ ክህቦ ንረኽቦ። ሰብ ካብቲ አብ ክንዲ አዕሩኹ ንሕይወቱ በጃ አኅሊፉ ዚህቦ ዚዓቢ ፍቅሪ የብሉን።
ግናኸ ይብል ጳውሎስ ናብ ሰብ ኤፈሶን ክጽሕፍ ከሎ: ግናኸ እቲ ብምሕረት ሃብታም ዝኾነ ኣምላኽ፤ ምእንቲ እታ ብእኣ ጌሩ ዘፍቀረና ዓባይ ፍቕሩ፦ ንኣና፦ ብበደልና ምውታት እካ እንተ ነበርና ምስ ክርስቶስ ሕያዋን ገበረና። ኤፈ 2:4-5 ስለዚ ነቲ ኩሉ ጸጋታ ህይባት ኣምላኽ ብፍቓድና ዘጥፋእናዮ ንምምላስ ናባና መጸ ስጋብ ሞት ከኣ ኣፍቀረና…


c: text/html

text:
Sundbyberg
ናይ መጠረሽታ ዝተሓደሰሉ፡ 7 12 2020
ምስ ቅርበት ንስቶኮልም ከተማን መዕርፎ ነፈርትን ከምኡ'ውን ሰፊሕ ቀረብ ናይ ኣገልግሎት ምስ ዘለዎ ማእከል ከተማ፡ ሱንድብይበርይ ብዙሕ ትጋብዞ ኣለዋ።
ሓበሬታ ብዛዕባ ምምሕዳር ከተማ
ብዝሒ-ህዝቢ52,823
ስፍሓት መሬት9 ኪሜ²
ርሕቐት ካብ ዓበይቲ ከተማታት
- Stockholm 9 ኪሜ
- Uppsala 66 ኪሜ
- Västerås 78 ኪሜ
ሱንድብይበርይ ካብ ሽወደን ብስፍሓት መሬት እታ ዝነኣሰት ኮሙን እያ፡ ከምኡ ክንሱ ግዳ ኣብዚ ሃገር እታ ብዝቐልጠፈ ትዓቢ ዘላ እውን እያ። እዚ እዛ ኮሙን ሓንቲ ካብተን ኣብዚ ሃገር ሰብ ብጻዕቂ ዝነብረለን ኮሙን ይገብራ።
ኣብዛ ኮሙን ዱኳናት፡ ቤት መግብታት፡ ባንክታትን ጽቡቕ ዝማዕበለ ህዝባዊ መጓዓዝያን ኣሎ። ኣብዚ ሓደ ሃብታም ማሕበራውን ባህላውን ሂወት ኣሎ። ብተወሳኺ ናብ ተፈጥሮን ናይ ነጻ ግዜ ቦታታትን ቀረባ እዩ።
መንበሪ-ገዛ
ኣብ ከተማ ሱንድበሪ፡ ዝካረን ዝሽየጥን መበሪ-ኣባይትን ቪላታትን ኣሎ። ሓደ ካብቶም ኣብ ሽወደን ዝዓበየ ናይ መንበሪ-ኣባይቲ ፕሮጀክቲታት ማለት ፕሮጀክቲ-ኡሽቪክ ኣብዚ ከተማ'ዚ ይርከብ። እዚ ኸኣ፡ ንቁጽሪ ነባሮ ከተማ ሱንድበሪ ኣብ ምውሳኽ፡ ኣውንታዊ ተራ ኣብ ምጽዋት ይርከብ።
እቲ ብምምሕዳር ከተማ ዝውነን ትካል ክራይ-ኣባይቲ ሱንድበሪ፡ ፋስቲግሄት ፎርቫልታረን ተባሂሉ ይጽዋዕ። እዚ ትካል'ዚ ብርክት ዝበላዝካረ ኣባይቲ ይውንንን የመሓድርን። ኣብ መርበብ-ሓበሬታ ናይ'ዚ ትካል ብምእታው፡ ናይ ገዛ ሪጋ ወይ መስርዕ ንምሓዝ ክትምዝገቡ ትኽእሉ። ኣብዚ ከተማ'ዚ፡ ውሕስነት ንመንእሰያት ዝብል ንገዛ ዝምልከት ሕጊ ኣሎ። እዚ ማለት ከኣ፡ እቶብ ኣብዚ ከተማ ዝቕመጡ ኣብ ክሊ ዕድመ ካብ 16 ክሳብ 25 ዝርከቡ መንእሰያት ገዛ ናይ ምርካብ ውሕስነት ኣለዎም።
ካልእ ቋንቋታት ዝዛረቡ ተቐማጦ መን ኣለዉ ኣብቲ ቦታ
ኣብ ከተማ ሱንድበሪ ብዙሕ ካብ ዝዝረቡ ቋንቋታት፡ ትግርኛ፡ ኣምሓሪኛ፡ ዓረበኛን ቋንቋ ኢራንን እዮም።
ማሕበራትን ምትእኻባትን
ኣብ'ዚ ከተማ'ዚ፡ ኣብ ዝተፈላለየ መዳያት ዝነጥፋ ብርክት ዝበላ ማሕበራት ይርከባ። ንኣብነት፡ ማሕበራት ስፖርታዊ-ንጥፈታት፡ ባህላዊ ማሕበራት፡ ኣብያተ-ክርስትያናት ምትእሳሳራተንን። ኣብቲ ኣብ መርበብ-ሓበሬታ ምምሕዳር ከተማ ዝርከብ መዝገብ-ማሕበራት ብምእታው ምስ ዝምባሌታትኩም ዝሳነያ ማሕበራት ክትደልዩ ትኽእሉ።
ኣብቲ ከባቢ ብቐረባ እንታይ ይርከብ
ከተማ ሱንድበሪ፡ ሓደ ካብቶም ጽዑቕ ወይ ብዙሓት ቤት-መግቢ ዝርከብዎ ከተማታት ሽወድን ምዃኑ፡ ይዝረበሉ። ኣብዚ ከተማ'ዚ፡ ድኳናት መዓልታዊ-ሃለኽቲ (ኣስቤዛ)፡ ድኳናት ክዳውንቲ ከምኡ ውን ድኳናት ዘገልገለ-ንብረት ብብዝሒ ይርከባ። ብዜካ'ዚ ኣብዚ ከተማ፡ ባንኪ፡ ክልተ ኣብያተ-ንባብ፡ ሓድሽ ዝተሃንጸ መሐንበሲ-ማእከል፡ ህንጻ ስፖርታዊ ንጥፈታት፡ ህንጻ ጸወታታት ብረድ፡ መጻወቲ ማእከላት፡ ቀጠልያ ልሙዕ ከባቢታትን ናይ መዛወሪ ወይ መናፈሲ ከቢታትን ውን ይረክብ። ቅርሳዊ-ህንጻ ማራቡፓርኪ፡ ባህላዊ-ማእከል ቤት-መዘክርን ውን ገለ ካብቶም ኣብዚ ከተማ ዝርከቡ ባህላዊ ማእከላት እዩም። ማሕበር ስታድስሻና ሱንድበሪ ሓደ ካብቶም ንግዳዊ ንጥፈታት ናይቲ ከባቢ ንምሕያል ዝጽዕር ማሕበር እዩ።
ማእከል ምምሕዳር-ከተማ፡ ኣብ ጎደና ኦስትራ ማደንቬገን ቁጽሪ 4 ኣብ ሃሎንበርየን ይርከብ። ኣብዚ ህንጻ'ዚ ንኣብነት፡ ማሕበራዊ ቤት-ጽሕፈት ናይቲ ከተማን ኣብ መዳይ ስደተኛታት ዝሰርሑ ሰባትን ኣለዉ። ኣብ ሃሎንበርየን ትምህርቲ ቋንቋ ሽወደን ንሓደስቲ (ኤስ.ኤፍ.ኢ) ክትመሃሩ ትኽእሉ።
ኣብ ከተማ ሱንድበሪ፡ ኣብያተ ጽሕፈታት በዓል-መዚ ኢሚግረሽን፡ በዓል-መጺ ቀረጽን ይርከቡ። ቤት-ጽሕፈት ዕዮ (ኣር በትስፎርመድሊንገ) ኣብ ሶልናን ስቶክሆለምን ይርከቡ።
ኣገልጎት ክንክን ወይ ሕብሐባ ቆልዑ
ኣብ ከተማ ሱንድበሪ ኣስታት 40 ዝኾና ናይ መንግስትን ናይ ግልን መውዓሊ-ህጻናት ኣለዋ። ሓንቲ ካብኣተን፡ እቶም ስድርኦም ናይ ምሸት ወይ ውን ለይቲ ዝሰርሑ ቆልዑ ዝግልገሉላ፡ ምሉእ መዓልቲ ክፍቲ ዝኾነት ማእከል እያ።
ከምኡ'ውን ውሑዳት ጕጅለታት ቈልዑ ኣብ ገዛ ዝሕዙ ሓለውቲ ቈልዑ (dagbarnvårdare) ኣለዉ።
ብዜካ'ዚ ኣብዚ ከተማ'ዚ፡ 3 ክፉት መውዓሊ-ህጻናት ውን ኣለዋ። እቶም ኣብ ገዛ ዘለዉ ወለዲ ምስ ደቆም ኣብዚ ቦታ'ዚ ብምምጻእ ካልኦት ወለድን ቆልዑን ክረኽቡን፡ ኣብ ዝተፈላለየ ንጥፈታት ክሳተፉን ይኽእሉ።
ናይ መባእታን ካልኣይን ደረጃን ኣብያተ-ትምህርቲ
ኣብ ከተማ ሱንድበሪ፡ 12 መንግስታውን ናይ ግልን ናይ መባኣታዊ-ደረጃ ኣብያተ-ትምህርታት ኣለዋ። ሓንቲ ካብዘን ኣብያተ-ትምህርታት፡ ነቶም ናይ ምምሃር ጸገማት ዘለዎም ተመሃሮ ተአንግድ።
እቶም ካብ ኣዚለ ክሳብ ሳልሳይ ክፍሊ ዝመሃሩ ህጻናት፡ ድሕሪ ትምህርትን፡ ትምህርቲ ኣብ ዝዕጸወሉን እዋንናት ዝኸድዎ ናይ መዘናግዒ ማእከል ኣለዎም። እቶም ካብ ራብዓይ ክሳብ 6 ክፍሊ ዝመሃሩ ህጻናት፡ ናይ መዘናግዒ ክለባት ኣለዎም።
ኣብ ከተማ ሱንድበሪ፡ 4 መንግስታውን ናይ ግልን ናይ ካልኣይ-ደረጃ ኣብያተ-ትምህርታት ኣለዋ። ሓንቲ ካብዘን ኣብያተ-ትምህርታት፡ ቤት-ትምርህቲ ሰይንቲ ማርቲን፡ ናይ ኢደ-ጥበብ ቅርጻ-ቅርጺን ሞዳን ሞያዊ ትምህርታት ኣለዋ። ቤት-ትምህርቲ ሎፍስትሮም፡ ነቶም ኣብ ሃገራዊ መደብ ካልኣይ ደረጃ ትምህርቲ ንኽመሃሩ እኹል ነጥቢ ዘይብሎም ተመሃሮ፡ እተኣንድግ ቤት-ትምርህቲ እያ። እዛ ቤት-ትምርህቲ እዚኣ፡ ነቶም ተመሃሮ ንኻልእ ዝለዓለ ትምርህቲ ወይ ውን ንስራሕ ከምዝዳለዉ ትገብሮም።
ዕድላት ትምህርቲ
መደብ ትምህርቲ ቋንቋ ሽወደን ንሓደስቲ (ኤስ.ኤፍ.ኢ)፡ ነቶም ልዕሊ 16 ዝዕድሚኦም ዝምልከት እዩ።
ኣብ ማእከል-ትምህርቲ ንዓበይቲ፡ መባእታውን ናይ ካልኣይ ደርጃ ትምርህታት ወይ ውን ኣብ ዩኒቨርሲቲ ንኽትመሃሩ ዘድልየኩም ነጥቢ ንምውህላል ክትመሃሩ ትኽእሉ። ኣብዚ ማእከል'ዚ፡ ብርክት ዝበላ ሞያዊ ትምህርታት ውን ክትመሃሩ ትኽእሉ።
እቲ ብሳርቩክስ ዝፍለጥ ቤት-ትምርህቲ ኸኣ፡ ነቶም ፍሉይ ድሕረ-ባይታን ድልየታት ዘለዎም፡ ማለት ፊዴል-ዘይቆጸሩ ወይ ውን ትምርህቶም ከመሓይሹ ዝደልዩ ኣባጽሕ ዝምልከት ቤት-ትምርህቲ እዩ።
ኣገልጎት ጥዕና
ኣብ ኩሉ ከባቢታት ከተማ ሱንድበሪ፡ ብርክት ዝበላ ማእከላት-ጥዕና ኣለዋ። ናብኣተን ብምኻድ ቆጸራ ሒዝኩም ሓኪም ክትረኽቡ ወይ ውን ህጹጽ ሓገዝ ክትረኽቡ ትኽእሉ። ኣብዚ ከተማ፡ ፍሉይ ሕክምና ኣዴታትን ህጻናትን ውን ኣሎ። ብዜካ'ዚ፡ ብርክት ዝበሉ ሓካይም -ስኒ ውን ኣለዉ።
ናይ ቋንቋ ድግፍ-ተርጓሚ ምርካብ
ምምሕዳር ከተማ ሱንድበሪ፡ ምስ ናይ ትርጉም ትካል ዝኸተሞ ውዕል ኣሎ። በዚ መጠን ኣብ ዝግበር ርኽክባት ናይ ተርጓሚ ድሌት ምስ ዝህሉ፡ ከም ዝቍጸር ይግበር።
ኣገልግሎት መጎዓዝያ
ኣገልግሎት መጎዓዝያ ካብን ናብን ከተማ ሱንድበሪ፡ ኣዝዩ ስሉጥ እዩ። መስመር መጎዓዝያ ናተን ብትሕቲ ምድሪን ብላዕሊ ካብ ከተማ ወጻኢ ዝኸዳን ባቡራት፡ ኣውቶቡሳት፡ ከማኡ ውን ካልኦት ባቡራትን ኣሎ። ናብ ማእከል ከተማ ስቶክሆልም ንምኻድ ኣስታት 10 ደቓይቕ ይወስድ። ናብ ካልእ ክፋል ከተማ ወይ ውን ካብ ከተማ ወጻኢ ንምኻድ ውን ስሉጥ ናይ መጎዓዝያ ኣማራጺታት ኣሎ።
ክልተ መርዕረፊ-ነፈርቲ (ማለት ናይ ስቶክሆልምን ብሮማን)፡ ብቐረባ ይርከቡ። ናብዚ መዕርፎ-ነፈርታት ብመኪና ወይ ውን ብህዝባዊ መጎዓዝያ ክትከዱ ትኽእሉ።
ስራሕን ትካላት ናይ ምምስራት ተኽእሎታትን
ኣብ'ዚ ከተማ ይኹን ኣብቲ ከባቢ ኣብ ዝርከባ ከተማታት፡ ብርክት ዝበሉ ዓበይትን ነኣሽቱን ወሃብቲ-ስራሕ ይርከቡ። ኣብዚ ከባቢ ዘለዉ ክፍቲ ናይ ስራሕ-ቦታታት ንምርኣይ ኣብ ማእተዊ ናይ'ዚ ሓበሬታ ''ክፍቲ ናይ ስራሕ ቦታታት'' ኣብ ትሕቲ ዝብል ኣርእስቲ ትረኽብዎ። እቶም ናይ ባዕልኹም ትካል ክትጅምሩ እትሓስቡ ሰባት፡ ኣብ መርበብ-ሓበሬታ ምምሕዳር ከተማ ነዓኹም ዝኸውን ኣገዳሲ ሓበሬታ ትረኽቡ።
ኣብ ምምሕዳር ከተማ ሱንድበሪ ኣስታት 1800 ተቆጺሮም ዝሰርሑ ሰባት ኣለዉ። ንድልየታት ናይቶም ብብዝሒ ናብዚ ከተማ'ዚ ዝውሕዙ ዘለዉ ሰባት ንምርዋይ፡ ምምሕዳር ከተማ ሱንድበሪ፡ ሓደስቲ ሰራሕተኛታት ናይ ምቍጻር ውጥናት ኣለዎ። ኣብ መዳያት መውዓሊ ወይ ክንክን ህጻናትን ክንክን ኣረጋውያንን ጽቡቕ ናይ ስራሕ ዕድላት ኣሎ።

robotstxt: allowed

filter: keep


text:
ኣብ ማሊ ናይ ብጹዓን ጳጳሳት ቤት ምኽሪ ኣቦ መንበር ኣበምኔት ኣለክሳንደር ደኑ ብዛዕባ እቲ ዕለት 18 ነሓሰ 2020 ዓ.ም. ብሓይሊ ምክልኻል ማሊ ዝተፈጸመ ዕልዋ መንግስቲ ኣመልኪቶም ብስልኪ ምስ ዜና ቫቲካን ኣብ ዘካየድዎ ቃለ መሕትት፥ “ካቶሊካዊት ቤተ ክርስቲያን ኣብ ማሊ እትደልዮን እተተባብዖን ኵላዊ ምንጽጻር ክህሉን ደሞክራሲያዊ ስርዓት ዓቢይ ክብሪ ክወሃቦን እዩ፡ ስለዚህ ንዘተን ኣብ ዘተን ተተባብዕ” ኢሎም።
ስምዖን ተ. ኣርኣያ - ሃገረ ቫቲካን
ቀዳምነት ክወሃቦ ዘለዎ በርገሳዊ ማሕበረሰብ ዘዋስእ ናይ መሰጋገሪ ፖለቲካዊ ስርዓተ መንግስቲ ኣብ ርትዓዊ እዋን ምቛም እዩ፥ ነዚ ዝበለ እቲ ብኮረነል ኣሲሚ ጎኢታ ዝምራሕ ንናይ ርእሰ ብሔር ኢብራሂም ቡባካር ካይታ መንግስቲ ዝዓለወ ወተሃደራዊ ስርዓት ኣብ ዝሃቦ መግለጺ ክኸውን እንከሎ፡ ማሊ ድሕሪ ሸሞንተ ዓመት ኣብ ጽንኩር ቅልውላው ኤኮኖምን ምግባረ ብልሽውናን ጅሃዳዊ መጥቃዕትታትን ሕጂ እውን ተመሊሳ ኣብ መስቀላዊ ኵነት ትርከብ ከምዘላን፡ ቤተ ክርስቲያን ማሊ ካብቲ ዅሉ ማሕበራውን ፖለቲካውን ኤኮኖሚያውን ቅልውላው ንኽትላቐቕ የኽእል እትብሎ መገዲ ኵሉ ከምእተመላኽትን ኣብ መንጐ ዝተፈላለዩ ሓይልታትን ናይ ፖለቲካ ውድባትን ከም መራኸቢ ድልድል ብምዃን ንዘተን ንማሕበራዊ ዕርቅን ሰላምን ትዓይን ተነቓቕሕ ይብሉ።
ብዙሕ እዋን በገባብ ዕልዋ ዝቐውም መንግስቲ ደሞክራሲያዊ ስርዓት ከአንፍትን ልሙድ ኣይኮነን፡ ስርዓት ደሞክራሲ ከሰጉምን ንቕድሚት ክብል እውን ብዙሕ ኣተራእየ ምባል ምግናን ኣይኮነን፡ ማሊ ካብ ርሑቕ ዓመታት ኣትሒዛ ኣብ ቅልውላው ጸጥታን ደሕንነት እያ ትርከብ ዘላ፡ ይኹን ደኣ እምበር ንቕድሚ ዘብል ሃዋሁ ኣይረኣይን ምባል ኣይከኣልን፡ እቲ ዘገድስን ርጉጽ ክኸውን ዘለዎን እቲ ኣብ ስልጣን ዝደየበ ኣካልን ጉጅለን ኣብታ ሃገር ጸጥታን ደሕንነትን ኣብ ምርግጋጽ ኣበርቲዑ ከምዝዓይ እዩ፡ እዚ ሕዝቢ ዘንብሮ ተስፋ እውን እዩ።
ቤተ ክርስቲያን ኣብ ማሊ ውሁዳዊት እውን እንተኾነት ብዙሕ እዋን ዝለዓለ ተሰማዕነት ኣለዋ፡ ስለዚ እዩ ድማ ብጹዓን ጳጳሳት ካቶሊካዊት ቤተ ክርስቲያን ኣብ ማሊ ብዝሕንጽጽዎ ሓዋርያዊ ግብረ ኖልዎ ድዩ ብግብረ ሰናይን መደብ ሕንጸትን ኣቢሎም ሓሳባቶም ዝገልጹን ሕዝብን ሃገርን ኣብ ምሕናጽ ግዴኦም የበርክቱ፡ ቤተ ክርስቲያን ትሽምግልን ሰላማዊ መፍትሒ ክርከብ እውን ተተባብዕ፡ ንኵለንተናዊ ምሉእ ሰብኣዊ ዕብየት ትመርሕ በዚ ኣገልግሎታ’ዚ ኣቢላ እውን ኣብዚ ናይ መሰጋገሪ እዋን ግዴኣ ተበርክት ኣላ ቀዳምነት ግና ብጸሎት እዩ ይብሉ።
ኣብ ማሊ ናይ ደሞክራሲ ኣምር ብዕምቆትን ብግቡእን ርዱእ ኣይመስልን፥ እዚ ኸኣ እቲ ብተደጋጋሚ ዝክሰት ዕልዋ መንግስቲ ይምስክሮ፥ ምስ በሉ፥ ካብዚ ዕንኪላሎ’ዚ ንምልቓቕን ምርግጋእ ክህሉን ስርዓት ደሞክራሲ ክሰርጽ ቤተ ክርስቲያን ተተሓሳስብን ኣምር ደሞክራስን ሰላምን ተስፍሕ እንክብሉ ዘካየድዎ ቃለ መሕትት ዛዚሞም።


text:
Radio Erena: 11 November 2019
ኣብ ጅቡቲ፣ ካብ ወደብ ታጁራ ናብ ከተማ መቐለ ዘራኽብ ሓድሽ ናይ ቅጥራን ጽርግያ ተመሪቑ።
እቲ 112 ኪሎሜተር ዝንውሓቱ ጽርግያ፣ ኩዌት ብዝመወለቶ 156 ሚልዮን ዶላር ዝተሃንጸ ኮይኑ፣ ካብ ወደብ ታጁራ ተበጊሱ፣ ክሳብ ዶብ ኢትዮጵያ ናብ እትርከብ ቁሸት ባልሆ ዝዝርጋሕ’ያ።
ኣብ ዶብ ካብ እትርከብ ቁሸት ባልሆ ናብ መቐለ ዝዝርጋሕ ናይ ኣስታት 400 ኪሎሜተር ጽርግያ፣ ዝበዝሐ ክፋሉ ኣቐዲሙ ከምዝተዛዘመ ይጥቀስ።
እቲ ጽርግያ፣ ነታ ኣብ ጅቡቲ ብዕብየታ ካልኣይቲ ዝኾነት ወደብ ታጁራን ከተማ መቐለን ንምርኻብ ዝዓለመ ኮይኑ፣ ቅድሚ ሓያሎ ዓመታት ዝተወጠነ’ዩ።
እዚ ዝሓለፈ ሰሙን ዝተመረቐ ሓድሽ ናይ ቅጥርን ጽርግያ፣ ነቲ ካብ ወደብ ጅቡቲ ናብ ኣዲስ ኣበባ ዘራኽብ እንኮ መስመረ፣ ከም ካልኣይን ኣገዳስን ኣፍደገ ኮይኑ ከገልግልግል ትጽቢት ከምዘሎ ማዕከን ዜና ፈረንሳ ዠን ኣፍሪክ ኣቃሊሓ።
እቲ “ሸኽ ሰብሓ” ዝተሰምየ ጽርግያ፣ ብ6 ሕዳር ኣብ ዝተመረቐለ ፕረዚደንት እስማዒል ዑመር ገለ፣ ኣምባሳደር ኩዌትንን ካልኦት ሰበ ስልጣንን ተረኺቦም።
ኣብዚ እዋን’ዚ ብዘሎ እንኮ መስመር፣ ጅቡቲ- ድረዳዋ- ኣዲስ ኣበባ፣ መዓልታዊ ኣስታት 800 ናይ ጽዕነት መካይን ካብን ናብን ይመላለሳ።
ምስ ምኽፋት እዚ ሓድሽ መስመር፣ ታጁራ- መቐለ ድማ እቲ ብሓደ መስመር ዝጸንሐ ምጭንናቕ ብመጠኑ ክጎድል ትጽቢት ይግበር።
===============


text:
ህንዲ ቁጽሪ መትሓዝቲ ቫይረስኮሮና ክጎድለላ ከምዝጀመረ ተፍልጥ ኣላ- ኣብ ውሽጢ ወርሒ ዝተሓተ ዝተባህለሉ ሎሚ ሶኑይ 100,636 በቲ ቫይረስ ዝተታሕዙ ሰባት: ኣብ ምልእቲ ህንዲ ኣብ ዝሓለፈ 24 ሰዓታት ቁጽሪ ዝሞቱ ድማ 2,427 ተመዝጊቡ ኣሎ።
ብኻልእ ወገን ሚኒስትር ጥዕና ብሪጣንያ ማት ሃንኮክ ኣብ ህንዲ ዝተራእየ ደልታ ተባሂሉ ዝተጸውዐ ዓይነት ካብቲ ኣቐዲሙ ኣብ እንግሊዝ ዝተራእየ ኣልፋ ዝያዳ ተመሓላላፊ`ዩ ኢሉ ።
ደልታ ዓይነት ቫይረስ ግን ኣብ ብሪጣንያ`ውን ዓብላሊ ምዃኑ ይግለጽ ኣሎ።
ሕጂ ብሪጣንያ 40% ህዝባ ከምዝተኸተበ ትገልጽ ኣላ።
ብኻልእ ወገን ኣብዚ ኣብ ኣሜሪካ ቆልዑት ክኽተቡ ኣለዎም ዝብል ድፍኢት ይሰማዕ ኣሎ ምኽንያቱ ይብሉ ዳይሬክተር ኮለጅ ሕክምና ሁስተን ዝሓመሙ ቆልዑት ክህልዉ ከለዉ -እቲ ቫይረስ ኩሉሻዕ ነቶም ተጠቓዕቲ`ዩ ሃሰስ ዝብል ኢሉ ።
ኣብ ዓለም ዝበዝሐ ቁጽሪ ግዳያት ኮሮናቫይረስ ዘመዝገባ ኣመሪካ: ህንድን ብራዚልን`የን።


text:
Radio Erena: 19 January 2020
ቁጠባዊ ቅልውላው ሱዳን፣ ድሕሪ ምቕያር ስርዓት ኣልበሽር እውን ገና የንቆልቁል ከምዘሎ ተገሊጹ።
እዚ ኣብ ዝሓለፈ ሰሙን ዝተራእየ ምንቁልቋል ሸርፊ ፓውንድ ሱዳን ብመንጽር ዶላር፣ መንቀሊኡ ብንጹር እኳ እንተዘይተፈልጠ ነቲ ድሮ ብሕሱም ተሃስዩ ዝጸንሐ ቁጠባ’ታ ሃገር ግና ከቢድ ጽልዋ ኣሕዲሩሉ ከምዘሎ ተንተንቲ ቁጠባ’ታ ሃገር ገሊጾም።
ራድዮ ዳባንጋ ብወገና ኣብ ዘመሓላለፈቶ ጸብጻብ፣ ናህሪ ዋጋታት ሃለኽቲ ነገራት ብዝተዓጻጸፈ ይንህር ከምዘሎ ኣመልኪታ። ነበርቲ ከተማ ካርቱም ንሬድዮ ዳባንጋ ኣብ ዝሃቡዎ ቃል፣ ከም ሽኮር፣ ዘይቲ ዝኣመሰሉ ሃለኽቲ ነገራት ማእከላይ ወርሓዊ ኣታዊ ንዘለዎ ዜጋ ክዕድጎም ኣብ ዘይክእለሉ ደረጃ ተበጺሑ ከምዘሎ ገሊጾም።
ሚኒስተር ንግድን ኢንዱስትሪን ሱዳን መደኒ ዓባስ፣ ውሽጣዊ ዕዳጋ ሃለኽቲ ነገራት ንምርግጋእ ቀዋሚ መምርሒ ንኽወጽእ መስርሕ ተጀሚሩ ከምዘሎ ይገልጽ። እቲ መስርሕ፣ ንምቁጽጻር ናህሪ ዋጋ፣ ንግዳዊ ንጥፈታት፣ ደረጃታት ዓይነት ምህርቲ ዝኣመሰሉ ምክትታል ክገብር ምዃኑ፣ እቲ ሚኒስተር ሓቢሩ።
ኣብዚ እዋን’ዚ 8.5 ሚልዮን ካብ ህዝቢ ሱዳን ተጸባዪ ረዲኤት ክኸውን እንከሎ፣ ምስ ዋሕዲ መሰረታውያን ቀረባት መድሃኒትን ናውቲ ሕክምናን፣ ተላባዒ ሕማማት ንሓያሎ ከባቢታት እታ ሃገር የጥቅዕ ከምዘሎ ጸብጻባት ካብታ ሃገር የመልክቱ።


text:
ቤት ፍርዲ ኔዘርላንድስ ነቲ ኣብ መወዳእታ 1970ታት ኣብ ኢትዮጵያ ዝተፈጸመ ብ”ቀይሕ ሽብር” ዝፍለጥ እዋን ገበናት ኩናት ፈጺሙ’ዩ ዝበሎ ኢትዮጵያዊ ኔዘርላንዳዊ አባል ስርዓት ደርግ ነበር ንናይ ሕልፈት ማእሰርቲ ፈሪዱ።
ዳኛ እቲ ኣብ ዘ ሄግ ዝተጋብአ ቤት ፍርዲ ማርተ ረንቸክንስ “ወዲ 63 ዓመት እሸቱ አለሙ ኣብ ልዕሊ ዜጋታት ሃገሩ ገበናት ኩናት ብምፍጻምን፡ ክነብሩ ዘይክእልሉ ኩነታት ብምፍጣር ዝብሉ ክስታት ገበነኛ እዩ” ኢለን።
ይኹን ደአ እምበር እቲ ቤት ፍርዲ ውሳነ ኣብ ዝሃበሉ መጋባእያ ክሱስ ኮነ ጠበቓታቱ ከምዘይተረኽቡ ዝተፈልጠ ኮይኑ ዳኛ ረንቸክንስ ብወገነን ነቲ ኩነታት “ዘሕዝን’ዩ” ክብላ ኮኒነን።
ኣብቲ መጋባእያ ዝተረኽቡ ቤተሰብ ግዳያት ግን ፍትሒ ተረኺቡ ክብሉ ሓጎሶም ብጣቕዒት ክገልጹ ተራእዮም’ዮም።
አኽበርቲ ሕጊ፡ ክሱስ እሸቱ አለሙ ላዕለዋይ አመሓዳሪ ኣውራጃ ጎጃም ኣብ ዝነበረሉ እዋን ገበናት ኩናት ኣብ ልዕሊ ነበርቲ’ቲ ከባቢ ፈጺሙ እዩ ክብሉ ይኸሱ።
ብመሰረት ሓበሬታ ኣኽበርቲ ሕጊ ኔዘርላንድስ ኣብቲ ዝቐረበ ኣርባዕተ ክስታት ገበናት ኩናት ስም ዝርዝር ኣስታት 321 ግዳያት ዝተገልጸ ኮይኑ፡ እቲ ክስታት “ብሃውሪ ምእሳር፡ ጨካን ወይ ዘይሰብኣዊ ኣተሓሕዛ ኣብ ልዕሊ ሰላማዊያንን ሰባትን ኢዶም ዝሃቡ ተጋደልቲ” ዝብሉ ይርከብዎም።
ኣብቲ መጋባእያ ምስክርነቶም ዝሃቡ ውልቀሰባት ኣብ እዋን ስርዓት ደርጊ ነቲ ስርዓት ዝቃወሙ ዝእሰርሉ “ ናይ ጸልማት ክፍልታት” ዝበልዎን ዝነበረ ኣተሓሕዛን ገሊጾም።
ሓደ ካብቶም ምስክርነቶም ዝሃቡ ወርቁ ዳመነ ይፍሩ ወዲ 16 ዓመት ኣብ ዝነበረሉ እዋን ተአሲርሉ ኣብ ዝነብረ ቤት ማእሰርቲ ከተማ ደብረ ማርቆስ ጎጃም ናይ ብዙሓት ሰባት መቓብር ክፈሓር ከምዝረአየ፡ ክሱስ እሸቱ አለሙ ድማ ወታሃደራቱ ንኣስታት 80 ሰባት ቀቲሎም ኣብቲ መቃብር ክድርብዩ ከለው ይዕዘብ ከምዝነበረ ሓቢሩ።
ክሱስ አለሙ እሸቱ ናይ ደርግ አባል ምንባሩ እንተአመነ እኳ ንዝቐረበሉ ክስታት ግን ኣይተቐበለን። ንሱ ኣብ ዝሓለፈ ዝነበረ መጋባእያ “ተንበርኪኹ ንኩሎም ቤተሰብ ግዳያትን ህዝቢ ኢትዮጵያን ይቕሬታ ከምዝሓተት” እንተገለጸ ንዝቐረበሉ ክስታት ግን ብውልቂ ሓላፍነት ከምዘይወስድ ሓቢሩ ኔሩ።


text:
ትፈልጥዎምዶ ?
እስከ በብሓደ ክፍትን ኢየ ከለሊ
( ኮፍ ኢሎም ዘለዉ ካብ ጸጋም ንየማን )
አበይ አሎ ብርሃነ ገረዝጊሄር ኣቦ ሓቂ ?
ተኣሲሩ !
ኣንታ እንታይ ጌሩ ?
ሓቂ ተዛሪብካ ተባሂሉ
አበይ አሎ ኣብርሂም ዓፋ ኣቦ ኩሉ ?
ብጅግንነት ተሰዊኡ ቅድሚ ኩሉ
እዋይ ተዓዊትሉ
ከይረኣየ ከይዱ ግብሪ ጎሓላሉ
አበይ አሎ ሎሚ ሮመዳን መሓመድ ኑር ?
ይነብር አሎ ኣፉ ሒዙ ! ምእንቲ ክነብር
ክሳብ መኣስ ኢዩ ከምዚ ኢሉ ክነብር
መቓልስቱ ሰፊሮም ኣብ ትሐቲ መቓብር
አበይ አሎ ኢሳያስ ኣፍወርቂ ተጋዳላይ ነበር?
ስልጣን ክግብት ይብል አሎ ጌና ጠንበርበር
ጀጋኑ ኣብ ትሕቲ መሬት ኣስፊርካ`ሞ ደቂስካ`ዶ እሕደር
ስልጣን ሕዝቢ ዘሚትካ`ሞ ከመይልካ ብሰላም ክንበር !
ደሃይ`ዶ አሎ ደሃይ ማሕሙድ ሸሪፎ ኣቦ ሓፋሽ ጅግና ?
ንብጻይካ እምበር ንርእሰይ ከይበልካ
መብጽዓ ቃልሲ ከይጠለምካ ተማጉትካ
ሓቂዲዩ ? እዛ ሓሳዊት ዓለም ኣርኪባትልካ
ሓቂ እንተኾይኑ እሞ ! ተዘሚታ ሃገርካ !
( ካብ ጠጠው ኢሎም ዘለዉ ካብ ጸጋም ንየማን )
ደሃ`ዶ አሎ ደሃይ ዑቑበ አብርሃ ጎይታ ጠባይ ?
ሓቂ ዲዩ ከምቶም ዝሓለፉ 3 ኣሕዋትካ ሓሊፍካ
ንምእራም ኢልካ ብቕንዕና ስለ ዝተማጎትካ
ቶባእ ዓለም ! ነዛ ሃገር ድኣ ንመን ገዲፍካ ?
ሕዝብኻሞ ኮይኑሎ ጌና ከም ሕቱም ታኒካ
አበይ አሎ ዓሊ ሲዒድ ዓብደላ ?
ኣፉ ብዕጽዉ ካብዛ ዓለም ተሳናቢቱላ
ጠላም መብጽዓ ተባሂሉ ተኸቢሩላ
ኣብ መጨረሽኡ ግን ሓሊፉ ኩቦ ደርቢዩላ
አበይ አሎ ስብሓት ኤፍረም ?
ኣብ ኣስመራ ይህሉ ዝተኣዘዞ ይፍርም
ብጾትካ ኣብ እስሪ ቤት ሰፊሮምስ ወይከ ቢሒም !
ብጾትካ ኣብ መቓብር ሰፊሮምስ ወይከ ቢሒም !
አበይ አሎ ሃይለ ወልደትንሳኤ ድሩዕ ክኢላ ተማጓቲ ?
ተዳጉኑ ኣሎ ኣብ ሕቡእ ቤት ማእሰረቲ
ኣንታ ንሱኸ እንታይ ገቢሩ ?
ምእንቲ ሃገሩ ተማዲሩ
ጽቡቕ እንዲዩ´ሞ ገይሩ
እንታይሞ ይገበር ዘበን እንዲ`ዩ ተቐይሩ
ጅግና „ከዳዕ“ ተባሂሉ ! ጠላም ከኣ ናብ „ጅግና“ ተቐይሩ
ኣንታ ደሃይ ጴጥሮስ ሰለሞን እቲ ውፉይከ እንታይ አሎ ?
ንሱ እዉን ምስ ኣስተር በዓልቲ ቤቱ ተኣሲሩ ኣሎ
ወይለይ ኣንታ እንታይ ዲዩ ነገሩ !
ካን! እሞ ሰብኣዮም ሰበይቶም ክእሰሩ
ኣንታ እዚ ሕዝብናስ ዓይኑ ኢዩ`ባ ዓዊሩ
ኡይ ! ኡይ ! ዘይብል ዓው ኢሉ ኣምሪሩ
ኣንታ እንታይ ይገብር አሎ መሓመድ ሲዒድ ባርሀ`ኸ ?
ኣንታ ደሃይ ኣጥፊኡሎ እንዲዒኽ !!
ምእንቲ ብጾቱ እኳ ጨረሹ ነይተታረኸ
ኣበይ አሎ ይበሃል መስፍን ሓጎስ ?
ኣብ ስደት ይርከብ ድሐሪ ናጽነት ሃገር
ሕማቕ ረኺቡ ! እንታይ እሞ ይገበር
ኣንታ ንሱኸ እንታይ ጌሩ ?
ንምንታይ ርእቶኻ ትህብ ተባሂሉ
እኒሆ ኣብ ስደት 5 ዓመት ሰፊሩ
ወይ ጉድ ! ወይ ጉድ ! ጉድ`ባ ተገይሩ !
ዝሞቱ እውን አለዉ ይበሃል አሎ ካብቶም ዝተሓየሩ
ኣንታ ረሲዐባ ኣል ኣሚን መሓመድ ሲዒድ´ከ ኣበይ ኣሎ ?
ድሕሪ ናይ ነዊሕ ዓመታት ምድሰካልሲ ጥዒሙዎ አሎ !
ኣባ ጓይላ ኮይኑ ኣብ ወጻኢ ላዕሊ ታሕቲ ይብል አሎ
ብዘይ ፍትሒ ንዝተኣስሩ ጀጋኑ፡ ከዳዓት ክብል ይውዕል ኣሎ
ኣንታ እቶም ካልኦትከ ከመይ ኣለዉ ?
ክንደይ ኢለ እሞ ክጽብጽበልኩም
ሓንቲ ጥራይ ካብ ደቂ ኣንስትዮ ብፍላይ ክዝክረልኩም
ኣስተር ፍስሓጽዮን ኣደ ሓፋሽዶ ትዝ ትብለኩም ?
ሓሙሽተ ዓመታ ገይራ ኣብ ሸላ
እዚ`ዶ ምተገብኣ ኣደ ኩሉ ዓላ
ኤረ ብህወታ`ዶ ኣላ
እስከ ሓቢርና ንሕተተላ
ወረ ብዙሓት ኣለዉ ጀጋኑ እሱራት ጌና ዘይዘከርኩልኩም
እስከ ብሓጸሩ ኣስማት ጥራይ ክዝርዝረልኩም
በራኺ ገብረሰላሴ ኣቦ ናጻ ፕረስ ኣበይ አሎ
ኣልኣዛር መስፍን ኣቦ ሓቂ አበይ አሎ
ቢትወደድ ኣብርሃ ጅገና አበይ ኣሎ
ኢድሪስ አቡ ዓረ ጅግና አበይ ኣሎ
ሓሚድ ሓመድ በዓል መብጽዓ አበይ አሎ
ጅርማኖ ናቲ ጎይታ ጠባይ ኣበይ አሎ
ኪዳነ ገብረኣብ ፊተውራሪ ኣበይ ኣሎ
ኪሮሰ ዓወር ተዋዛዪ ኣበይ ኣሎ
ሳልሕ ከኪያ ህርኩት ኣበይ ኣሎ
ጀጋኑ ይበልዩ አለዉ ኣብ ክንደይ መንቀራቕሮ
ኤረ ! ብዛሓትዮም ኣብ ቤት ማእሰርቲ ዝሰፈሩ
በኹሪ ጋዘጠኛታት ናጻ ፕረስ ኣለዉ ዝተሓየሩ
ክንደይ ወለድን መንእሰያትን እሞ ዘይተኣስሩ
ዝተረፉ ከኣ ኣብ በረኻን ስደትን ሰፈሩ
ብዙሓት ከኣ ኣብ በረኻን፤ ምደረ በዳን፤ ባሕርን፤ ብዘይ ንቡር ተቐብሩ
ካን ደሃይ ኣጥፊእካ ናይ ቀደም ይከኣሎ
ብጾትካ እናነበሩ ኣብ ጸልማት መንቀራቕሮ !
ገሊኦም ኣብ ስደት ኮይኖም ዝሮምሮ
በጃኻ ! በጃኻ! በጃኻ! ይከኣሎ ንዓባ ስምካ ቀይሮ !
ኣንታ እዚኦም`ዶ ንዓመታት ብዘይ ፍርዲ ምትኣስሩ
ጸላእቶም ከባርሩ ኣንጊሆም ዝወፈሩ
ፍርቂ ሂወቶም ተቓሊሶም፤ ዓደቦና ዘልበስዎ ክብሩ
ክሳብ መጨረሽታ ኣብ መተከሎም ዝተረሩ
እንታይ ድኣ ይገበር ንሓዋሩ
ሃየ እሞ ሕዝብና ሓቢርና ንሕሰበሉ
ተቢዕና ከኣ ንመሰልናን ንቃለሰሉ
ኤረ ! ጀጋኑ ከይንስእን ንሓዋሩ !!!
ዝኽሪ ንእስውኣት
ናጻ ንጀጋኑ እሱራት
ዉድቀት ንጠላማት
ኣብርሃም ተኽለ
ፍራንክፈርት 15.09.2006
Short URL: https://english.farajat.net/?p=2339


text:
መንግስቲ ኢትዮጵያ ናይ ህጹጽ እዋን አዋጅ ኣብ ዝአወጀሉ ሕጂ እዋን ሚንስትር ወጻኢ ጉዳያት እታ ሃገር ኣብታ ሃገር ናይ ጸጥታ ስግኣት የለን ክብሉ ኣፍሊጦም።
እቲ አዋጅ ዝወጸ ቀ/ሚ ሃይለማርያም ደሳለኝ ስልጣን የረክብ ኣለኹ ድሕሪ ምባሎም ድሕሪ ሓደ መዓልትን መንግስቲ ብዙሓት መራሕት ተቓወምቲን ነቕፍትን ድሕሪ ምፍትሑ ድሕሪ ክልተ መዓልታት ኮይኑ ከም አካል ዕላማ ምዝሓል ፖለቲካዊ ውጥረት’ታ ሃገር እዩ ኢሎም።
ካብ 2014 ዓ.ም ጀሚሩ ተደጋጋሚ ጎንጺ ዝተሓወሶ ተቓውሞታት ህዝቢ ክትርኢ ዝጸንሓት ኢትዮጵያ ኣብ መንጎ ፓርቲታትን ብሄረሰባትን ናይ ስልጣን ምምርቓሕ ክግበር ክላዘብ ጸኒሑሞ’ሎ።
ሎሚ ሶሉስ ንአምባሳደራት ኣብ አዲስ አበባ መግለጺ ዝሃበ ሚንስትር ጉዳያት ወጻኢ ኢትዮጵያ ዶ/ር ወርቅነህ ገበየሁ መንግስቲ ህጹጽ ግዜ አዋጅ ዘውጽኤ ነቲ ህውከት ብስሩዕ አገባብ ብሕጊ ምቁጽጻር ስለዘይክአለ’ዩ ኢሉ።
አምባሳደራት ግን ሻቅሎቶም ገሊጾም ኣለው። ኣምባሳደር ሕብረት ኣውሮጳ ጆን ቦርግስታም እቲ አዋጅ ካብ መንጎ መንግስትን ተቓወምትን ኣሳታፊ ልዝብ ከይግበር ዘተዓናቕፍ’ዩ ክብል ኸሎ አምባሳደር ኔዘርላንድስ ቤንግት ኮስደርች ድማ ሰበ ስልጣን ኢትዮጵያ ኣብቲ ዝሓለፈ አዋጅ ህጹጽ እዋን ኣሽሓት አሲሮምን ሕማቕ ኣተሓሕዛ ፈጺሞምን’ዮም ክብል ነቒፉ።
ኤምባሲ ኣሜሪካ ብወገኑ ነቲ አዋጅ ህጹጽ እዋን ብኸቢድ ከምዝቓወሞ ብምግላጽ ኣብታ ሃገር ንዝርኣይ ጎነጻዊ ህውከት መፍትሒኡ ዝሓሸ ናጽነት እምበር ናጽነት ምጉዳል ኣይኮነን ኢሉ ኔሩ።


text:
አስተንትኖ ቃል አምላኽ ግንቦት 3.2018
ኣቦና አብ ሰማያት ትነብር . ……….
ሰላም ንዓኪ ኦ ማሪያም ………..
ስብሓት ንአብን ንወልድን …………::
ዮሓ.14:6-14
መድኃኒና ኢየሱስ ክርስቶስ “ ደቀየ፥ ገና ቕሩብ ጊዜ ምሳኻትኩም እየ፥ ክትደሊዩኒ ኢኹም፥ ከምቲ ንአይሁድ ‘ናብቲ አነ ዝኸዶ ንስኻትኩም ክትመጹ አይከአለኩምን ኢዩ’ ዝበልኩዎም፥ ንአኻትኩምውን ሕጂ እብለኩም አለኹ።”ዮሓ.13.33 ብምባል ብዛዕባ ምኻዱ መግለጺ ድኅሪ ሂቡ፡ እዚ መግለጺ እዚ አብ ቅዱስ ጴጥሮስ “ ጎይታይ! ናበይ ክትከይድ ኢኻ፧ ዝብል ሕቶ የለዓዕል። ዮሓ.13.36 ክርስቶስ ጴጥሮስ ከምዝኽሕዶ ድሕሪ ገሊጹ ንሓዋሪያቱ መጸናንዒ ቃላት የስምዖም። ልብኹም አይሸበር፤ ብአምላኽውን እመኑ፡ ሕጂ ግና ስፍራ ኸዳልወልኩም እኸይድ አለኹ” ቀጺሉ 14.4 ናብቲ አነ ዝኸዶ መገዱ ትፈልጥዎ ኢኹም” ይብሎም። ዮሓ.14.4
ቶማስ ከምዚ እናበለ ክሓቶ ይርከብ፡ – “ ጎይታይ! ናበይ ከም እትኸይድ አይንፈልጥን ኢና፥ ነቲ መገዲ ደአ ኸመይ ጌርና ኢና እንፈልጦ፧ ክርስቶስ ከአ “ መገድን ሓቅን ሕይወትን አነ እየ” እናበለ ይምልሰሉ። ብዘይ ብአይ ሓደ እካ ናብ አቦ ዚመጽእ የልቦን። ዮሓ.14.5-6. አብዚ እቲ ምስጢራዊ መንነት ክርስቶስ ይገልጽ። እቲ ስጋና ዝለበሰ ክርስቶስ እቲ ሓቀኛ መንገዲ ናብ አቦ ዝወስድ ኮይኑ ይርከብ። መግለጺን ትምህርትን ክርስቶስ ይቕጽል፦: “ንአይ ፈሊጥኩምኒ እንተትኾኑስ ነቦይውን ምፈለጥኩምዎ ኔርኩም፤ ካብ ሕጂ ግና ፈሊጥኩምዎን ርኢኹምዎን አሎኹም። ዮሓ14.7. ንኽርስቶስ ምፍልጥ ማለት ንእግዚአብሔር አቦ ምፍላጥ ማለት ምኻኑ ይገልጸሎም። ሓዋሪያት ንእግዚአብሔር አቦ ብወዲ አምላኽ ፈሊጦሞን ርእዮሞን ኢዮም።. ሕቶ ናይ ፊሊጶስን መልሲ ጎይታና ኢየሱስ ክርስቶስን እቲ ሓድነት እግዚአብሔር አብን ወልድን የረጋግጸልና። “ ጎይታይ! ነቦ ደአ አርእየና እምበር ይአኽለና”” በሎ። ኢየሱስ ከአ ከምዚ በሎ፦ “ ፊሊጶስ፥ እዚ ኽንዲዚ ዚአክል ጊዜ ምሳኻትኩም ክነብር ከሎኹዶ አይፈልጥካንን ኢኻ፧ እቲ ንአይ ዝረአየ ነቦ ረአዮ፤ ከመይ ኢልካ ደአ ‘ ነቦ አር እየና’ ትብል አሎኻ።
መገድን ሓቅን ሕይወትን አነ እየ”
መገዲ ዝብል ቃል አብ ብሉይ ኪዳን ነቲ እሳራኤላውያን ናብቲ ምድረ ተስፋ ንምእታው ዝተጋዕዝዎ የመልክት። አብ ሓድሽ ኪዳን ግና ክርስቶስ ባዕሉ እቲ መንገዲ ምኻኑ ይገልጽ። መገዲ እቲ ናብ እግዚአብሔር አቦ ዝመርሕን ዝወስድን። ስለዚ ነፍሲ ወከፍና ንሱ እቲ መገዲ ምካኑ አሚና በቲ ንሱ ዝከዶ ብምኻድ ነቲ ሓቂ እንታይነት ናይ እግዚአብሔር አቦ ንርዳእ። እቲ ብዛዕባ እግዚአብሔር አቦ ብኽርስቶስ ጎይታና ዝተገልጸ ሓቂ እግዚአብሔር ፍቕሪ ምኻኑ፡ በቲ ዘፍቅሮ ወዱ ንደቂ ሰባት ተገልጸ። በዚ ኸአ ነቶም አሚኖም ዝተቀበልዎ ዘበሉ ብስሙ ንዚአመኑን ኹሎም ውሉድ አምላኽ ክኾኑ፥ ሥልጣን ሃቦም። ፩፡፩፪ ክርስቶስ ወዲ አምላኽ ካብ እግዚአብሔር አብ ዝተላእከ ምኻኑ ምእማን እምበአር ነቲ ንሱ ዝኸዶ መንገዲ ንምኻድ ይሕግዘና፤ በዚ ነቲ ዘዳለወልና መንግስተ አምላኽ ክንወርስ ንኽእል፡፡
እዚ አገላልጻ ናይ መድኃኒና ኢየሱሱ ክርስቶስ ብዛዕባ ክርስትናዊ ሕይወትና ከም እነስተንትን ይገብረና። ክርስቲያናዊ ሕይወት ሓደ እትኸዶ መገዲ ወይ ጉዑዞ ኢዩ፡ ብምስጢረ ጥምቀት ከአ እቲ መንገዲ እቲ ጉዑዞ ክርስቶስ ባዕሉ ምኻኑ ተቐቢልናዮ ኢና። ስለዚ ነቲ ብጥምቀት ዝተቐበልናዮ ክርስቶስ ጎይታን አሰሩ ክንስ ዕብ የድሊ። አብ ክርስቲያናዊ ሕይወት፦ ዘይንቀሳቐስ፡ አብ ሓደ ጠጠው ዝበል፡ ንቕድሚት ዘይከይድ፡ ዘይፈሪ ክርስቲያን አሎ።. ገለውን አለና በቲ ግጉይ መገዲ እንጎዓዝን እንቀሳቐስን። ክርስቶስ አምላኽና ግና ወትሩ አብ ጎድና አሎ ንክሕግዘና ናብቲ ቅኑዕ መንገዲ ንክመልሰና። ነዚ ሓገዝ እዚ ተቀቢልና ክንምለስ ይግበአና።
ገለውን አለና ንጎዓዝ ንቀሳቐስ ግና ናበይ ንኸይድ ከምዘለና ዘይንፈልጥ። ዕላማ ምንባርና ጉዑዞና ዘይንፈልጥ። እቲ ጽባቐ ክሪስቲያናዊ ሕይወትን መቐረቱን ዝጠፍአና፡ በዚ ምኽኒያት አብ ኮለል ሕይወትና ነሕልፎ። ካብ ክርስቶስ ካብቲ ሓቀና መንገዲና ንርሕቕ፡ መቐረት ሕይወት ይጠፍአና። ናብ መዋጽኦ ዘይብሉ ገደል ነምርሕ። ገለውን አለና አብ ክሪስቲያናዊ ጉዑዞና በዚ ናይ ዓለም ነገራት ተሰሓሒትና አብ መንጎ መንገዲ ጠጠው እንብል። ካብቲ እንርእዮ ነገራት ተሳሒብና። ክርስቲያናዊ ሕይወት ሓደ ሓቂ ምካኑ ንርስዖ። ቅድስቲ ተሬዛ ዘአቪላ ዝተባህለት ብዛዕባ እዚ ከምዚ እናበለት ትዛረብ፡ “ንሕና ንጎዓዝ አብ ክርስቶስ ንምብጻሕ ወይ ምስ ምስ ክርስቶስ ንምርኻብ ኢዩ ትብል።”»: ከምቲ ሓደ ስበ አብ ሓደ ቦታ ንምብጻሕ ዝጎ ዓዝ። ከይበጽሓ ከአ ጠጠው ዘይብል ከምኡ ከአ ሓደ ክርስቲያን ነቲ እግዚአብሔር ዝፈጠሮም ጽባቀ እናስተማቐረ በዚ ከአ ንአምላኽ እናወደሰን ክርስቶስ ንምርካብ ክጋዓዝ ይግበኦ።
ካብዚ ናይ ሎሚ ቃል አምላኽ ወይ አስተንትኖና ተበጊስና እምበአር ነፍሲ ወከፍና ነቲ ብጥምቀት ዝተቀበልናዮ እምነት ዝጀመርናዮ ጉዑዞ አበይናይ ኩነታት ይርከብ ኢልና ንገዛእ ርእሰና ክንሓትት ይግበአና። ጠጠው ኢሉ ከይህሉ፡ መንፈሳዊ ጉዑዞይ መገዱ ስሒቱ ከይህሉ፡ መገድን ሓቅን ሕይወትን አነ እየ” ይብለና አሎሞ ነቲ መንገዲ እቲ ነቲ ሕይወት ኢቲ ነቲ ሓቂ እቲ ንስዓብ። አብዚ ናይ መጨረሻ ጎይታና ኢየሱስ ክርስቶስ ክልተ ዓበይቲ ተስፋታ ይህበና፦ እቲ ቀዳማይ ንአመንቲ ማለት ንነፍሲ ወከፍና አብ ክርስቶስ ጎይታ እንአምን ካብቲ ናቱ ተግባራት ዝዓቢ ተግባራት ክንገቢር ከም እንኽእል የረጋግጸልና። ዮሓ14.12 እቲ ካልአይ ንኹልና ነቶም ብስሙ ካብ እግዚአብሔር አምላኽ ጸጋታት እንሓትት ከምዝሰምዓና ቃል ይአትወልና። ዮሓ14.13-14.
ዝኸበርኩም አኃዋትን አኃትን ብፍላይ እዚ ግዜ እዚ ወርሒ ግንቦት ንማሪያም ዝተወፈየ ወርሒ “ ቅድስቲ ድንግል ማሪያም ኃለፋ ኩሉ፡ ናይ ቤተክርስቲያን ማለት ናይ ነፍሲ ወከፍና አመንቲ እታ ዝበለጸት መራሒትን አብነታዊትን አደ ምኻና ክነስተንትን አማልድነታ ክንሓትትን ይገበአና። ንሳ ብእምነታ ብጽዕቲ ምኻና ዝተመስከረላ ፍጥረት ኢያ። ብተአዝዞ “ ከምቲ ዝበልካኒ ይኹነለይ” ብምባል ንፍቓድ እግዚአብሔር ምስ ተቀበለት ክሳብ መወዳእታ ወዳ አብ መስቀል ተሰቒሉ ድኅሪ ብዙኅ ስቃይ ዝመውት – ንሱ መገዲን ሓቅን ሕይወትን ከምዘለዎ አሚና – በቲ ንዝወርዳ ዝነበረ ስቅያት ከይተሓለለት ጉዑዞአ አብ ምሕራፉ ዘብጸሓት ናይ ኩሉና አብነታዊ አደ እያ እሞ ሃየ ካብአ ንመሃር።


text:
4ይ. ክፋል – እግዜብሔር እቲ ከኣሌ – ኩሉ
አብቲ ዝሓለፈ ትምህርትና እግዚአብሔር አቦ ምኻኑ ርኢና ነርና፡ ሎሚ ከአ ከም መቀጸልታ እግዚአብሔር ኩሉ ዝኽእል ምካኑ ክነስተትን ንዕደም።
እግዚኣብሔር እምበአር ከሃሌ ኩሉ ማለት ኩሉ ዝኽእል ማለት ኢዩ። እንካብ ኩሉ ንመሎኮት ዚወሃብ ቅጽላት ነቲ ልዑል አምላኽ ዝወሃብ መግለጺ ኣብ ጸሎት ሃይማኖት ተጠቒሱ ዘሎ፤ እቲ ናይ ኣምላኽ ከኣሌ ኩሉነት እዩ። “እግዚአብሔር ዓቢይ ምኻኑ፥ አብ ልዕሊ ኹሎም አምላኽቲ ኸአ ጎይታ ምካኑ እፈልጥ እየ። ንሱ አብ ሰማይን ምድርን፥ አብ ባሕርን መዓሙቕን ዝደለዮ ዘበለ ዚገብር እዩ። መዝ.133:5-6
ነዚ ናይ ኣምላኽ ክእለት ምእማን፤ ኣብ ሕወትና ፍሉይ ጽልዋ ዘለዎ እዩ። ክእለቱ ንኹሉ ዘጠቓልል እዩ፤ ምኽንያቱ ከኣ እቲ ንኹሉ ነገር ይኹን እንዳበለ ዝፈጠረ እግዚኣብሔር፤ ንኹሉ ዝመርሕን ንኹሉ ዝፍጽምን ንሱ ባዕሉ እዩ። አምላኽ ብመጀመርታ ሰማይን ምድርን ፈጠረ። መንፈስ አምላኽ ድማ አብ ልዕሊ ማያት ይዝንቢ ነበረ። ሽዑ አምላኽ “ብርሃን ይኹን በለ። ብርሃን ድማ ኾነ። ዘፍ. አብ ዘፍ.ምዕራፍ ሓደ ዘሎ ክነንብብንኽእል። እግዚኣብሔር ኣቦና ብምኻኑ፤ ምሥጢራዊ እውን ስለዝኾነ ብእምነት ጥራሕ እዩ ኪረኣን ኪልለን ዚከኣል። “እምበአር እምነት ካብ ምስማዕ እያ፥ እቲ ዝስማዕውን ቃል ክርስቶስ ኢዩ” ሮሜ.10:17 ወዲ ሰብ ናብ እምነት ንኽትመርሖ፡ ነቲ ልዑል አምላኹ ንኽፈልጦ፤ እሞ ኣብቲ ምስጢረ ድኅነት ኣምላኽ ንኽሳተፍ – እቲ መሳርሒ ስብከተ ወንጌል ኢዩ።
እዚ ስበከት እዚ ከአ ቃል ክርስቶስ ኢዩ። ከምቲ ጳውሎስ ዝብለና፡ እቲ ዝስማዕውን ቃል ክርስቶስ ኢዩ”:: ትርጉም እምነት እምበኣር ኣብ ህልውና እግዚኣብሔር ምንባርን፡ ነቲ ምስጢራውን ኅቡ እን ዝኾነ ህልውናኡ፡ አብ ቤተክርስቲያንን አብ ሕይወት እዚ ዓለምን፡ ከም ዝዝርጋሕን ከምዝሰርጽን ምግባር ኢዩ። ነቲ እግዚአብሔር ብኢየሱስ ወዱ ገይሩ ዚገለጸልና ሓቂ ፈቲካ ምቅባሉን ብአኡ ሕይወትካ ምምራሕን ማለት ኢዩ። በዚ ኢዩ ኸኣ ዕብየት እግዚኣብሄር ኣብ ሕይወትና ዝግለጽ። ዝደልዮ ኹሉ ዚገብር ኣምላኽ ክእለት እግዚኣብሔር ንኹሉ ዘጠቓልል ምኻኑ ኣብ ቅዱሳት መጻሕፍቲ ተደጋጊሙ ይግለጽ። ናይ ያዕቆብ ኃያል፤ “ጎይታ ሠራዊት” “ኃያልን በዓል ክእለትን” ብዚብል ይጽዋዕ።
እግዚኣብሔር ኣምላኽ ከኣሌ-ኩሉ ኢዩ። እቲ ናቱ ኣባትነትን ሓይሉን ከኣል-ኩሉ ነንሕድሕዱ ዚበራራህ ኢዩ። ንሱ ኢቲ ናቱ ኣብ ምኽኑ፣ ኩሉ ዝኽእል ኣምላኽ ምኻኑ በቲ ንሱ ኣብቲ መዓልታዊ ሕይወትና ዘርእዮ ሓሊዮት ኢዩ ዝግለጽ።
ንሱ ኣባና ዘለዎ ሓልዮት መወዳእታ የብሉን። እቲ አባታዊ ክእለቱ ብመንገዲ እቲ አባና ዘዘርእዮ ሓልዮትን ፍቕርን ይግለጽ « አቦ ክኾነኩም እየ። ንስኻትኩምውን አወዳትን አዋልድን ክትኮኑኒ ኢኹም ይብል እቲ ኹሉ ዚኽእል እግዚአብሔር።” 2ቆር.6:18 በቲ መወዳእታ ዘይብሉ ምሕረቱ ንወዲ ሰብ ኃጥአት ብምሕዳግ እቲ ዝለዓለ ከኣሌ-ኩሉ ምኻኑ የርኢ። ስለዚ አብዚ ምድራዊ ጉዑዞና ንሕና ኢና ደቂ እቲ ልዑል አምላኽና ክንከዊን ክንውስን ዘለና። ንሱ ድሮ “አቦ ክኾነኩም እየ” ብምባል ፍቕሩን አባትነቱ ሓይሉን ገሊጹልና ኢዩ። ንሕና ብወገና ከም አቦ ክንቅበሎ፡ ከም ደቂ አምላኽ ክንሰርሕ ክንመላለስን ይግበአና። እዚ ምስ እንገብር እግዚአብሔር ብወገኑ አብ ኩሉ ጉዑዞና አቦ ክኾነና ኢዩ: ጽላሉ አይክፍለየናን ኢዩ: ኩሉ ግዜ አብ ጎድንና እንዳ ተጋዕዘ ካብ ኩሉ ፈተና ሸይጣን ክሕልወና፡ናብቲ ሓቅን ቅኑዑን መገዲ ክመርሓና ኢዩ። ልዕሊ ኹሉ ግና ከፍቅረና ኢዩ። አብቲ እንወድቀሉ ግዜውን እንተኾነ መሓሪ አቦ፤ መድኅን ዝለዝኾነ ምሕረቱ ክህበና ኢዩ። ጥራይ ንሕና አብቲ ምሕረቱን ሓይሉን ክእለቱን አሚና ንቕረቦ እምበር።
“ኦ እግዚአብሔር ኹሉ እትኽእል እግዚአብሔር አምላኽ እስራኤል! አዚና ስለ ዝጎሃና ዝተሓለልናን፥ ናባኻ ንእዊ አሎና። ኦ ጎይታ! ስምዓና፥ በዲልናካ ኢና እሞ ምሓረና”። ባሮክ.3:1-2
ኢዮብ ነዚ ከኣሌ-ኩሉነት ናይ እግዚኣብሔር ኣብ እንክገልጽ፥ “ኩሉ ከም እትኽእልን፤ ነቲ ዝመደብካዮ ኻብ ምግባር ዚኽልክለካ ኸም ዘይልቦን ሕጂ ፈለጥኩ” ይብል። ኢዮ 42:2
እግዚኣብሔር “ኣብ ሰማይን ኣብ ምድርን ከኣል ኩሉ ኮይኑ ዝተረኽበ: ፈጣሪኡ ገባሪኡ ስለ ዝኾነ እዩ። ንኹሉ ስርሓቱ ከም ፍቓዱ ገቢሩ ንዘዋድድ እግዚኣብሔር ዚሰኣኖ ነገር ክህሉ አይክ እልን። ኣብ መዝ.115:3 ኣንተረኣናውን፥ ኣምላኽናስ ኣብ ሰማያት ኣሎ፥ ንሱ ዝደለዮ ኹሉ ዚገብር ኣምላኽ እዩ። ይብል። ንሱ ጎይታ ዓለም እዩ። ብትእዛዛቱ ንኹሉ ይሠርዕ፤ ኩሉ ነገር ከኣ ኣብ ትሕቲኡ፤ ነኣኡ ተኣዚዙን ይኸይድ። ንልብታት ዝገዝእ፤ ንኹነታት ምስ ፍቓዱ ዘሰማምዕ ኣምላኽ፤ ንሱ ናይ ታርኽ ጎይታ እዩ። ነቲ ዓቢይ ኃይልኻ: ኣብ ዝኾነ ግዜ ከተርእዮ ትኽእል ኢኻ፤ ኣብ ቅድሚኡ ደው ኪብል ዚኽእል ድማ ሓደካ የልቦን።
እግዚኣብሔር ከም ሓደ ሓያልን ብርቱዕን ተገሊጹ ዝርከብ። እዚ ዓቢ ንጉስ እዚ መን እዩ፤ ንሱ እቲ ብርቱዕ ኃያልን እግዚኣብሔር፥ እቲ ኣብ ውግእ ዚስዕር እግዚኣብሔር እዩ። እቲ ዓቢይ ንጉሥ ኪኣቱ እዩሞ፥ ኣቱም ደጌታት ጋህ በሉ፥ ኣቱም ናይ ጥንቲ ደጌታት ተኸፈቱ። እዚ ዓቢይ ንጉሥ እዚ መን እዩ፤ እግዚኣብሔር ጎይታ ሠራዊት፥ እቲ ዓቢይ ንጉሥ እዩ። መዝ. 24:8-10
ንእግዚኣብሔር ዝሰኣኖ የልቦን። ሉቃ 1:37። ኢቲ ናቱ ሓይሊ ንኹሉ እዩ። ምሥጢራዊ እዩ። ኣብቲ ካብ ፍቕሪ ተላዒሉ ንወድሰብ ካብ ዘየሎ ዝፈጠሮን እንታይነቱ ተገሊጹ ይርከብ። ልዕሊ ኩሉ ግና ኣብቲ ስጋ ዝለበሰሉን ኣብ ትንሥሳኤ ወዱን – ኣብቲ ንነብሲ ወከፍ ሰብ ናይ ውልድነት መሰል ብምሃቡን ምሕረት ብምሃቡን እንታይነት ናይ እግዚኣብሔርን ክእለቱን ንርኢ። እቲ ናቱ ኣባትነትን ሓይልን ብኸመይ ተገሊጹ ንረኽቦ እንተበልና — ኣብቲ ሓሊዮቱን ፍቕሩን እዩ። “እንታይ ክንሰቲ ኢና፤ እንታይ ክንክደን ኢና: ኢልኩም ኣይትጨንቑ። ነዚ ኹሉስ ኣሕዛብውን ይደልይው ኢዮም እሞ፥ ንኣኻትኩም እዚ ኹሉ ከም ዘድሊየኩም፥ ናይ ሰማይ ኣቦኹም ይፈልጥ” እዩ እንዳበለውን ባዕሉ ጎይታን ኢየሱስ ክርስቶስ ይምስክር። ማቴ 6:32
እግዚኣብሔር ከኣሌ ኩሉ-ኣቦ እዩ። ንኣድላይነትና ብኸመይ ከምዝሓሊየልና ኣብ ዘርእየሉ ኩሉ፤ እግዚኣብሔር ኣባታዊ ከኣሊ-ኩልነቱ ይገልጽ። በቲ ንሱ ዝሃበና ናይ ውልድነት መሰል “ኣነ ኣቦ ክኾኖኩም እየ፤ ንስኻትኩም ድማ ውሉድን ኣውልድን ክትኮኑኒ ኢኹም፤ ይብል እቲ ከኣሊ ኩሉ” 2ቆሮ 6:18. ማቴ 6:32 ከምኡውን በቲ መወዳእታ ዘይብሉ ምሕረቱ ክእለቱ ይገልጽ፤ ምኽንያቱ ኸኣ ነዚ ክእለቱ ወይ ከኣሌኩሉነቱ ብዝለዓለ መንገዲ ዚገልጾ፤ ኣብቲ ናይ ኅጢኣት መወዳእታን መወዳድርትን ዘይብሉ ምሕረቱ ብምግባር ንወዲሰብ ብምምሓር ክእለቱን ከኣሌ-ኩልነቱን ይገልጽ።
ንወዲ ሰብ ነቲ ዝተዋህቦ ጸጋ ምስ ጸጥፍእ እግዚኣብሔር ብዓይኒ ምሕረቱ እንደገና ጸጋ የልብሶ። በዚ ኸኣ ከኣሌ ኩሉ ምኻኑ ይገልጽ። ብኻሊእ ኣምላኽ — ብናይ ክርስቶስ ትንሣኤን ክብርን ገቢሩ ኸኣ: እግዚኣብሔር-ኣቦ ነኣና ነቶም እነኣምን፤ ኪስፈር ዘይከኣል ዕቤት ክእለቱ ኣርእዩና። “ኣባና ኣብቶም እነ ኣምነ ከኣ፡ እቲ ኺግመት ዘይከኣል ዕቤት ሃይሉ እንታይ ከም ዝኾነ ምእንቲ ኽትፈልጡ እጽሊ ኣሎኹ። እዚ ኣባና ዚሥርሕ ዘሎ ሓይሉ ኸኣ፡ እቲ ንኽርስቶስ ካብ ምውታት ዘተንሥአሉን አብ ሰማያት አብ የማኑ ዘቐመጠሉን ኃይሉ እዩ” ። ኤፌ.1:19-22
ናይ ኣምላኽ ከሃሌኩሉ ሥልጣኑ: ምሥጢራዊ መንገድታት ክንርድኦ እንኽእል ብእምነት ጥራሕ እዩ። እዚ እምነትእዚ ድማ: ንኃይሊ ክርስቶስ ናብኡ ምእንቲ ክንስዕብ: በቲ ድኻሙ ዚምኻሕ እምነት እዩ። ንሱ ኸኣ ኅይለይ ኣብ ድኻም እዩ ዚግለጽ እሞ፥ ጸጋይ ይኣኽለካ በለኒ። ስለዚ ኃይሊ ክርስቶስ ኣብ ልዕለይ ምእንቲ ኺሓድር፥ ብብዙሕ ታሕጋስ ብድካመይ ክምካሕ እየ። እምበኣርከስ ምስ ዝደክም፥ ሽዑ እየ ዝብርትዕ እሞ ምእንቲ ክርስቶስ ኢለ ብድኻም፥ ብጸርፊ፥ ብሓሳር፥ ብስደት፥ ብጸበባ እሕጎስ ኣሎኹ።2ቆሮ 12:9 መጠን ንሕና ድኹማት ምኻን ዝኣመና መጠኑ ክብሪ ኣምላኽ፡ ሓይሊ ኣምላኽ፡ ኣባና ይ ዓዝዝ። ከምቲ ስራክ ኣብ 3:18 ዝጸሓፎ “እግዚኣብሔር ጸጋኡ ምእንቲ ክህበካ፡ ብዝዓበካዮ መጠን፡ ትሑት ኹን” ኣብ ትሕትና ፍሪሃ እግዚኣብሔር ኣሎ። ኣብኡ ፍቕሪ ኣሎ። ከምኡ ድማ ንስኻትኩም ዝተኣዘዝክምዎ ኹሉ ምስ ገበርኩም፡“ንሕና ዘይንጠቅም ባሮት ኢና፡ እቲ ኽንገብሮ ዚግበኣና ኢና ዝገበርና በሉ”። ሉቃ.17:10
እግዚኣብሔር ንነፍስና ንምድሓን ንገዛእ ልዕልናኡ ሸለል ከምዝበለ፡ በዚ ኸኣ ዕብየቱን ሓይሉን ዝገለጸ፡ ንሕናውን ኣብ ቅድሚ ኣምላኽ ብትሕትናና ወይ ትሕት ብምባል ኣብ ቅድሚ ኣምላኽና ልዕል ክንብል ኢና። ድንግል ማርያም ከኣ ከምዚ ናይ ዝበለ እምነት ዝለዓለ ኣብነትን ኣርኣያን እያ፤ ከመይሲ ንሳ፡ “ንእግዚኣብሔር ዝሰኣኖ ከምዘየለ ዝኣመነት፤ ከምኡውን እቲ ኩሉ ዚኽእል ዓበይቲ ነገራት ገቢሩለይ እዩ፤ ስሙ ቕዱስ እዩ” ብምባል ንኣምላኽ ዘዕበየት ብጽዕቲ ኣደ እያ። ሉቃ.1:37፤47
ዝኸበርኩም አኅዋት አኅትን እዚ ወርሒ ግምቦት ንማሪያም ዝተወፈየ ወርሒ ከምኻኑ – ናይ ማሪያም አብነት ነዚ ሎሚ እነስተንትኖ ዘለና ትምህርተ ቤተክርስቲያን ንኽንርዳእ ሃጋዚ ኢዩ። “እቲ ኩሉ ዚኽእል ዓበይቲ ነገራት ገቢሩለይ እዩ እሞ፤ ስሙ ቕዱስ እዩ” እናበለት አብ ሕይወታ “እግዜብሔር እቲ ከኣሌ – ኩሉ ምኻኑ ብእምነታ ዝገለጸትን ዝመስከረትን አደና ቅድስቲ ድንግል ማሪያም አብነታ ተኸቲልና ብአማልድነታ ሕጂውን ዕብየት እግዚአብሔር አብ ነፍሲ ወከፍና ንኽግለጽ ወትሩ ክንጽሊ ይግበአና። ንሳ ገብርኤል መልአኽ ናብአ መጺኡ ወዲ ከም እትወልድ ምስ አበሰራ ከይተጠራጠረት ንሓይልን ክእለትን እግዚአብሔር አመነት። “ከምቲ ዝበልካኒ ይኹነለይ” ብምባል ንፍቃድ እግዚአብሔር ተቐበለቶ።
ቅዱስ ኢረንዩስ: ተኣዛዚት ብምኻና ንርእሳን ንመላዕ ዓሌት-ሰብን ምኽንያት ድሕነት ኮነት። ቅ. አጎስጢኖስ፡“እግዚአብሔር ብባሕሪኡ ኩሉ ይኽእል፡ ድንግል ማሪያም ከዓ ብጸጋ ኩሉ ትኽእል እያ፥ ጸጋአ ድማ ወዳ እዩ፡ ወዳ ድማ ናታ እዩ፡” ይብል። ንማሪያም እዚ ኹሉ ቅድስና ክትለብስ ዝኸኣለት ኣብቲ መለኮታዊ ጸዋዕታ ኣምላኽ – ሓይሊ ኣምላኽ ስለዝኣመንት እዩ: እቲ ካልኣይ ድማ ትሕትናኣ ኢዩ፡ ነቲ ካብ እግዚኣብሄር ዝመጻ ጸዋዕታ ብትሑት መንፈስ ፍቃድካ ይኹን ስለዝበለት ኢዩ:: ስለዚ እምበኣር እግዚኣብሔር ኣቦ — መሓሪ ኣቦ እቲ ኣብ መዓልታዊ ሕይወትና ዘደንቕ ነገራት ዝገበረ: ሎሚ ምስ ማሪያም ኮይና ንእግዚኣብሔር ዝሰኣኖ የሎን እንዳበና ኣብ ጥበቡን ሓይሉን ፍቕሩን ምህረቱን ክንኣምን ሎሚ ንዕደም።
እግዚኣብሔር ይሓግዘና! ኣሜን
Abba Hagos Tesfagabir


text:
ኣኼባ መላእ ኣባላት ውሓዲለ ተኻይዱ
ኣኼባ መላእ ኣባላት ውሓ ዲ ለ ተኻይዱ
ውድብ ሓድነት ንዲሞክራሲያዊ ለውጢ ኣብ’ዚ ዝሓለፈ ሰለስተ ኣዋርሕ፡ መስራቲ ጉባኤ ዘሕለፎ ውሳኔታት ኣብ ትግባረ ንምውዓል ንመሪሕነት ዘሰከሞ ሓላፍነት፡ መሪሕነት ውድብ ብተደጋጋሚ ከካይዶ ኣብ ዝጸንሐ ኣኼባታት ፡ ኣብ መሰረታዊ መደባት ዕማማትን ቀረባ ርሑቕን፡ ክሰርዕ ድሕሪ ምጽናሕ፡ ኣብ ስሩዕ ሂወት ውድባዊ ንጥፈታቱ ኣብ ምክያድ ይርከብ ምህላዉ ኣቦ/መ ፈ/ሽ ኣቶ ተስፋሚኪኤል ዮሃንስ መግለጺ ኣቅሪቡ። ውድብ ሓድነት ንዲሞክራሲያዊ ለውጢ ኣብ’ዚ ሓጺር እዋን ነፍሱ ሰሪዑ ኣብ ሓደ ንቡር ስርሓት ውድብ ተዋፊሩ ይርከብ። ይኹን’ምበር ዝተረፎ ብዙሕ ስርሓት’ኳ እንተሃለወ፡ ብቀዳምነት ኣብ’ዚ ሕጂ ዘለዎ ደረጃ ክበጽሕ ቆራጽ ምትሕብባር ምድግጋፍን ጻዕሪ ኩሎም ኣባላት ውዲሓለ ምዃኑ ገሊጹ።
ኣብ ዝሓለፈ ስሩዕ ኣኼባታት ማእከላይ ባይቶን፡ ፈ/ሽ ክስራሕ ዝጸንሐ ውድባዊ ስርሓት ንኣባላትን፡ብመራኸቢ ብዙሓት ከኣ ንህዝብና ክግለጽ ጸኒሑ’ዩ።
ትማሊ ሰንበት ዕለት 17 ሕዳር 2019 ከኣ መላእ ኣባላት ውድብ ሓድነት ንዲሞክራሲያዊ ለውጢ ኣብ ዝተረኽብሉ ድሕሪ ጉባኤ ዝተሰላሰሉ ውድባዊ ስርሓት ጸብጻብ ሰሚዑን ተኻቲዑን። ኣብ መግለጺ ንጥፈታት፡ ዝምድናታት፡ ስርርዕ ብሰፊሑ ኣብ ዝተገለጸሎም፡ ኣባላት’ውን ብግደኦም ኣብ’ቲ ዝቀረበ ጸብጻባት፡ ሕቶታት፡ ርእይቶን ለበዋታትን ኣቅሪቦም።
ብፍላይ ውድብ ሓድነት ዲሞክራሲያዊ ለውጢ ኣንጻር ምልካዊ ስርዓት ኣብ ዝካየድ ቃልሲ በዚ ሕጂ ጀሚርዎ ዘሎ ናህሪ ክቅጽል፡ ንኣድማዒ ስርሓት ዓቕሙ ዝፈቅዶ ኣብ ሓድነት ፖለቲካዊ ሓልታት ኣማዕድዩ ክስጉም፡ ኣብ ምትሕብባርን ምድግጋፍን ቃልሲ መላእ ደላይ ፍትሒ ህዝብና ከኣ እጃሙ ከልዕል ለበዋታት ኣቅሪቡ።
ዘለኣለማዊ ክብርን ዝኽርን ንስውኣትና
ዜናን ሓበሬታን
ውድብ ሓድነት ንዲሞክራሲያዊ ለውጢ
18 ሕዳር 2019


text:
ደሃይ ! ሕሰብ ኣስተውዕል ተማራመር ተባራበር
ደሃይ
ሕሰብ ኣስተውዕል ተማራመር ተባራበር
ሰላም ኩቡራት ንፍትሒ ዝቃለስ ህዝብና፡ እዋኑ እዋን ተጠንቀቕ፣ጽዊዒትን፣ምሕጸንታን፣ኢና ንነብር ዘሎና። ህዝብና፡ ቀሲኑ
ዝነብረሉ እዋን ዘይፈልጦ መዋእል ኮይኑ፡ነታ ድሕሪ ሳላሳ ዓመታት ዝወሰደ ብረታዊ ቃልሲን፣ኣሽሓት ደቁ ከፊሉ ዘምጽኣ መሬታዊ
ናጽነት፡ኣብ ሓደጋ እትኣትወሉን፡ከምኡ’ቲ 1998 ጀሚሩ ኣብ ታሕሳስ 2000 ብነፍሲሄር ቀዳማይ ሚንስተር ኢትዮጵያ መለስ
ዜናውን፣ብውልቀ መላኺ ኢሳያስ ኣፈወርቂ ኣብ ኣልጀርስ ዝተፈረመ ውዕል መሰረት ጠጠው ዝበለ ኣምሳላዊ ዶባዊ ውግእ፡ክዝከር
ከሎ ኣብ ክልተ ዓመት ዘይኣክል፣ዕስራን ትሽዓተን ሽሕ ዜጋታትና ዝተቐዝፍሉ፡ሓደ ሚሊዮን ህዝቢ ዝተዛናብሉ፣ካብ ዓይንና
ዘየልገሰን ደም ስዋኣትና ዘይነቐጸን ከሎ፣ሕጂ እነደገና ኣብ ክውጻእ ዘይኽእል ናይ ዓለታት ውግእ ፡ህዝብና ክሽመም ኣይነፍቅድን
ዝብል ብድሆ ከነሪእን ከነስምዕን ግዴታና እዩ፡፡
ሕጂ’ኸ ደቂ መን ክስውኡ፣ሰብኣይ ሰበይቲ መን ኽቕዘፉ፡ኣደ ኣቦ መን’ዮም ብሓዘን ክምህንኑ፡ስለምንታይን ኣብምንትምንታይ
እዩ ? ኣብ ኢሳያስ ዝጠጅኦ ውግእ ዝኣትዉ ? ካብ ምባል ዝነቐለ ኩሉ ዝተወደበ ይኹን ዘይተወደበ ባእታ፣ጽዊዒት፣ምሕጽንታ፣
ለበዋ ስጋብ መጠንቀቕታ፡ብመገዲ እተን ዘለዋ ማዕክናት ደምበ ፍትሒ የማሓላልፍ ኣሎ፡፡
ኩላትና ከም እንትምነዮ ፡ ብሓፈሻ ህዝቢ ኤርትራ፣ብፍላይ ክኣ ንሰራዊትን ምክልኻል ሃገር፡ነዚ ብ-ኢሳያስ ዝተጠጀአ፣ብ-ኣብይ
ተቐባልነት ረኺቡ ናይ ህዝብታት ምጽናት፣ ተኻፋሊ ከይኸዉን፣እምበይትኡ ከስምዕን ካብኡ ሓሊፉ፣ነዚ ገባቲ ኣጽናቲ ስርዓተ
ኢሳያስን ውሑዳት ጉጅሉኡን፣ብረቱ ናብኦም ከቕንዕን፣ለውጢ ንምምጻእ ሓርበኛታዊ ባህሪኡ ብምዝውታር፣ ግዲኦም ከበርክቱ’ዩ
ሃረርታን ለበዋን ትጽቢትን፡፡
እቲ ዝገርመካ እዚ ብመስዋእቲ ህዝቢ ሕልናዊ ዕግበት ዝረክብ፡ኣረመናዊ ሰይጣናዊ ኢሳያስ፤ንህዝቢ ኤርትራ ኣብ ዳርጋ ምጽናት
በጺሑስ፡እቲ እከይን ብምጽናት ህዝቢ ዘይዓግብ፣ነቲ ብንእስነቱ ዝሓሎሞ ሕልሚ ንምትግባር፡(ደርፊ ኣንዲት ዑቑባይ ‘’መን እዩ
ንሱ ጀጋኑ ውሒጡ ዘጉስዕ፣ታሪኸይ ሓይኹ ዘኾምስዕ’’)፤ንህዝቢ ኢትዮጵያ ብሓፈሻ፡ህዝቢ ትግራይ ክኣ ብፍላይ፡ንምጽናት ናተይ
ኢሉ ተታሓሒዝዎስ፡ኤርትራ መደበር ውግእ ኮይና ሰሓብ ተጎተት ናይ ውግእ ዕግርግራት ኮይና ትርከብ።
ካብዚ ዝነቐለ’ዩ ኩሉ በቢ ዘለዎ ኣይፋል ደው በሉ፡ ውግእ ብዘይ ዕንወት ፍታሕ ኣይኮነን ንምባል፡ደሃዩ ከስምዕ ህርድግ ዝብል
ዘሎ፡፡
እቲ ብወገና ዘተሓሰሰበና ፋሕ ዝበለን እርኑብን ብዘይ ምዃኑ ደራኺ ክኸዉንዶ ይኽእል ? ዝብል ሕቶ ቅልቅል ይብለና ።
እተን ናይ ዜና ማዕክናት ካብ ውልቀ ሰባት ጀሚርካ ስጋብ ህዝባውያን ሲቪካውያን ማሕበራት፡ ናይ ይኣክል ምጥርናፋት፣
ከምኡ ናይ ሓባር ስርሓት ከነካይድ ተዋሃሂድና ንምስራሕ ድሮ መደባትን ሓይሊ ዕማማትን ኣውጺና ዝብላ፣ኣብ ርእሲ’ቲ ናይ
ሓባር መግለጺ፣ በቢ-ወገነን ጽዊዒት ምግባርስ ነቲ ፖለቲካዊ ክብደት ክህልዎ ዘለዎ ኣይጎድኦንዶ ? እቲ ክኸዉን ዝግብኦ እንብሎ
ሓደ ኣፈኛ፣ዕለት ብ-ዕለት ን-ኣብ ውሽጥን ዲያስፖራ ዘሎ ህዝብና፣ሞራላዊን ሕልናዊን ምሕጽንታትን ሓበረታን ክህብን፣ነቶም
ኣብ ኢትዮጵያን ሱዳንን ዘለዉ ስደኛታት ሓገዝ ምሃብን፣ነተን ሰብኣዊ መሰል ኣህጉራውያን ማሕበራት ዘድሊ ጽላልልን
ምትሕግጋዝን ክገብራሎም ምውካስን ምምሕጻንን፣ካብኡ ሓሊፉ ምስኣተን ተዋሃሂድካ ትሰርሓሉ ባይታ ምፍጣር ዘድሊ
ይመስለና።
ነዚ ድስቡጣ ማፍያ ስርዓተ ኢሳያስ ንምልጋስ ዝቓለሱ ዜጋታትና አብ ውሽጥን ጎራባብቲ ሃገራት ክህልዉ፣ ስለ ዝኽእሉ ሃሰስ
ብምባል ዘድሊ ንዋታውን ሞራላዉን ምድግጋፍ ጥራይ ዘይኮነስ፣እቲ ዘድሊ ምትእስሳር/መርበብ(Network) ከፊትካ፣ክሕይልን
ድልዱል መሰረት ለውጢ ንምብቃዕ ጻዕርታት ክግበር ይግባእ።
ስለዚ ሕሰብ ኣብዚ እዋን እትዋሳኣሉ ፖለቲካዊ ባይታ፡ ኣስተውዕል ንፍትሓዉን ዲሞክራስያው ራኢታትካ፡ ተማራመር
እትጥቀመሉ ቃልስን ርእሰ-ነገርን፡ ተባራበር ሕጂ እያ እታ ወርቃዊት እዋን፣ነቲ ካብ ነዊሕ እተቓለስካሉ ህዝባዊ ስልጣን ኣብ
ኢድካ እትጭብጦ ፡፡
ህዝቢ ክጸንት ኢድካ ኣጣሚርካ ኣይርኣይን፡ ጽንሰ-ሓሳብ ናይ ፍትሓውያን ተቓለስቲ፡ድሕነትን ሓድነት ህዝቢ ምርግጋጽ፣
ልእላውነት ሃገር ምሕላው፣ግዝኣተ-ሕጊ ምንጋስ ካብ ኮነ፡ብግብሪ ነዚ ንምብጻሕ ንቃለስ፡፡
ኣዳለውቲ ፍትዊ ክፍለ ምስ ብዙ ቡቱኞሊ


text:
ኣብ ኢትዮዽያ ኣብ ወርሒ መስከረም ዝጅምር ሓዱሽ ዓመት መፅሓፍ ቅዱሳዊ መሰረት ከምዘለዎ ሊቃውንቲ ቤተክርስትያን ይገልፁ። ኣብ ከተማ መቐለ ኣብ ቤተክርስትያን ቅዱስ ምካኤል ዘገልግሉ ሊቀ ሊቃውንቲ ያሬድ ካሳ “ኣብ ዘበነ ኖህ ብሰንኪ ሓጥያት ደቂሰብ ዝወረደ ሓያል ዝናብን ዋዕን ኣብ መስከረምን ጥቅምትን ምፅሓዩ መስከረም መፈለሚ ሓዱሽ ዓመት ንክኸውን ሓደ ምኽንያት ምዃኑ ይእመነሉ” ይብሉ።
ክረምቲ ሓሊፉ ወቕቲ ሸዊትን ፍረን ዝረአየሉ ወርሒ መስከረም መኽፈቲ ሓዱሽ ዓመት ምዃኑ ነቲ ብመጽሓፍ ቅዱስ ዝቐረበ መረዳእታ ተወሳኺ ተፈጥሮኣዊ ምስክርነት እዩ እውን ይብሉ።
እቲ በዓል ሃይማኖታውን ባህላውን መልዐሊ ዘለዎ ኮይኑ ካብ ድሮ ኣትሒዙ ብፍሉይ ምስንዳእ እዩ ዝኽበር። ኩሉ በብዘለዎ ዓቕሚ ሰትን ዕምበባን ነፂጉ በጊዕ ወይ ደርሆ ሓሪዱ ዋ ፆሚቑ ፅርይርይ ኢሉ ይውዕል።
ሰባት ነቲ ሓዱሽ ዓመት መሰረት ገይሮም ኣብቲ ዓመት ክፍጽምዎ ዝሓሰቡ ትልምታትን መፅባዓታትን ዝሕንፅፁሉ ኣጋጣሚ እውን እዩ።
ግርማይ ገብሩ ኣብ ጎደናታት ከተማ መቐለ ነቲ በዓል ንምቕባል ዝግበር ዝነበረ ምሽብሻብ ኣመልኪቱ ንነጋዶ፣ ምሁራት፣ ካህናት፣ኣደታት፣ ኣመንቲ እስልምና፣ወነንቲ ባጃጅ፣ሸየጥቲ ሰትን ሰምሃልን፣ፖሊስ ትራፊክን ካልኦትን ሓቲቱ’ሎ።


text:
ካብ መንእሰያት ህግደፍ (ላስ ቬጋስ)፡
ናይ ከዳሚ ስርዓት ወያነ ላዕለዎት ሓለፍቲ “ኤርትራዊያን ውሻጤኦም ጹቡቅ ጌርና ስለ እንፈልጦም ልክዕ ከም ሶማል ፋሕ ከነብሎም ኢና።” “ኤርትራዊያን እታ ኤርትራ ትብል ቃል ረሲዖም ብእንዳን ቀቢላን ኣዉራጃን ከም ዝዛረቡ ክንገብሮም ኢና” ክብሉ ብተደጋጋሚ ክፍኩሩ ከምዝጸንሑ ዝፍለጥ እዩ። ነዚ ዘይግሃድ ጠፋሽ ሕልሞም ግብራዊ ክገብሩ ድማ ሓድነት ኤርትራዊያን ክብትኑ ስለ ዝነበሮም እቲ ዝልዓለ ባጀት ሰሊዖም ክንቀሳቀሱ ካብ ዝጅሙሩ ድሮ ዓሰርተታት ዓመታት እኳ እንተቁጸሩ ብዘይካ በጻብዕቲ ዝቁጸሩ ዑሱባት ምዉዳብ ካልእ ዘፍረይዎ ነገር ኣይነበረን።
ሎሚ እዉን እንተኾነ ከደምቲ መራሕቲ ወያነ ንኣብ ወጻኢ ዝነብር ህዝብና ሓድነቱ ንምዝራግ ሓድሽ ሜላ ብምኽታል ለይትን ቀትርን ክሰርሑ ይርኣዩ ኣሎ። እዚ ድማ ነቶም ብስም ኤርትራዊያን ካብ ትግራይ ናብ ዲያስፖራ መጺኦም ከም ኤርትራዊያን ተመሲሎም ኣንጻር ህዝብን መንግስቲ ኤርትራን ዝንቀሳቀሱ ዘለዉ ተወላዶ ትግራይ በቶም በጻብዕቲ ዝቁጸሩ ዑሱባት ኣቢሎም ነቲ ናይ ኤርትራዊያን ሓድነት ምብታን እከይ ተግባራቶም ንምቅጻል ሽፋን ዝኾኖም ናይ “ኤርትራዊያን ማሕበረ ኮም” ምምስራት ዝብል እዩ። ነዚ ሓቂ ዘግህድ ተርእዮ ድማ እቲ ኣብ ዝሓለፈ ወርሒ ኣብ ላስ ቬጋስ ተጌሩ ዝተባህለ ብኣዝማሪኖን ኣሰናን ዝተሓበረ ወረ እዩ።
እቲ በቶም ብዘይጠቅማ ቁንጣሮ ገንዘብ ተዓሲቦምን፡ በተን ኣዲስ ኣበባን መቀለን እንዳተመላለሱ ዘምጽእወን፡ ሽሮን በርበረን ዙርያን ተጠቢሮም፡ ናይ ሓሳድ ወያነ ኢደበይዛ ብሙኻን፡ ንሓድነት ኤርትራዊያን ነበርቲ ላስ ቬጋስ ንምብታን፡ ለይትን ቀትርን ከይተሓለሉ ዝሰርሑሉ ግብረ እከይ ተግባራቶም፡ ፍረ ኣልቦ ኮይኑ ስለዝተረፈ፡ ኣብ ዝሓለፈ ወርሒ ይኣይ ስትራተጂ ተቀይሩለይ ተባሂሉ፡ “ንሕና ናይ ኤርትራን ኣሜሪካን ኮሚኒቲ ላስ ቬጋስ ካብ ዝኾነ ናይ ፖለቲካ ጽልዋ ነጻ ዝኾነ ማሕበር መስሪትና ኣለና” ክብሉ፡ በተን ስርዓት ወያነ ዘማሓድረን መርበብ ሓቤሬታ ኣዝማሪኖን ኣሰናን ከይሓፈሩ ከምዘጋዋሕዎ ዝዝከር እዩ። ዘገርምዩ!! ካድራት ወያነን ኣሰናን ኣዝማሪኖንን ብኣካል ዝተሳተፍኦን ኣብ መርበባተን ብእልቢ ዘይብሉ ኣንጻር ህዝብን ሃገርን ኣነዋሪ ጸርፍታት ኣሰንየን ዘጋዎሖኦ ዜና ካብ ፖለቲካ ጽልዋ ነጻ ዝኾነ ማሕበር ምባለንሲ ኣየናይ ኤርትራዊ እዩ’ሞ ክደናገር!!
እቲ ኣብ ኣዝማሪኖን ኣሰናን ዝለጠፍዎ ናይ ሃበስ ቀደስ ጹሑፋቶም ገዲፍና፡ እዞም ሕጂ ቆርበት በጊዕ ተጎልቢቦም፡ ብስም “ኤርትራን ኣሜሪካን ኮሚኒቲ ላስ ቬጋስ”፡ እቲ ናይ ዑሱብነት ስራሕ ክቅጽሉዎ ዝህቅኑ ዘለዉ ግብረ እከይ ተኳሉ፡ ኣብዚ ዝሓለፈ ኣርባዕተ ዓመታት፡ ዝተፈላለያ ጉጅለታት፡ ንኣብነት ንምጥቃስ፡ ጉጅለ “ሰራዊት ሕድሪ”፡ ጉጅለ “ስምረት መንእሰያት ንለውጢ”፡ ጉጅለ “ደለይቲ ፍትሒ ላስ ቬጋስ”፡ ጉጅለ “ስመር ፓልቶክ”፡ ጉጅለ “ምንቅስቃስ መንእሰያት ንለውጢ”፡ ጉጅለ ጋንታ ኩዑሶ እግሪ ሽመልባ”፡ ጉጅለ “ኣቡነ ኣንበስ ዛላምበሳ”፡ ጉጅለ “እንዳ መስፉን ሓጎስ”፡ ጉጅለ ዘብሔረ ዓዲ ቀይሕን ዝኣመሳሰሉ ካልኦት ናይ እንዳታት ጉጅለታት መስሪቶም ንሓድነት ኤርትራዊያን ነበርቲ ላስ ቬጋስ ንምብታን ዘካየድዎ ኩሉ ሃቀነታት በርዒኑ እዩ ተሪፉ።
ሎሚ እዉን እታ ነዞም ዑሱባት ተኸድሞም ከዳሚት ስርዓት ወያነ፡ ብሙሉእ ህዝቢ ኢትዮጲያ ዋላ እዉን ብህዝቢ ትግራይ ከይተረፈ ተፈንፊናን ተናዒቃን፡ ብዝተፈላለዩ ዕጥቃዊ ቃልሲ ዘካይዱ ኢትዮጲያዊያን ሓይልታት ትጭፍለቅ ኣብዘላትሉ እዋን፡ በዞም ብናይ መቀለ በርበረን ሽሮን ዝጥበሩ ዑሱባት ኣቢላ ሓድነት ኤርትራዊያን ኣብ ላስ ቬጋስ ንምብታን ትገብሮ ፈተነ ፋይዳ ክትረኽበሉ ከምዘይምኳና ካብ ሑሉፍ ዉድቀታታ ክትምሃር ምተገብኣ።
ኣብ ከተማ ላስ ቬጋስ ዝነብሩ ኤርትራዊያን ብዘይካ በጻብዕቲ ዝቁጸሩ ዑሱባት ገዲፍካ፡ ብሙሉኦም ፈተውትን ተሓለቅትን ህዝቦም፡ ንሃገሮምን መንግስቶምን ንጸላእትን ጓኖትን ኣሕሊፎም ዘይህቡ፡ ሙዑታትን ውፉያት ሃገራዊያን ምኳኖም ምግላጽ ዘድልዮ ነገር ኣይኮነን። ብተወሳኺ ግን ነቲ ካብ ላስ ቬጋስ ወጻኢ ዝነብር ህዝብና፡ ሓቀኛ ምስሊ ኤርትራዊያን ነበርቲ ላስ ቬጋስ ክህልዎ መታን፡ እዚ ዝስዕብ ብሰነዳት ዝተረጋገጸ ሓቂታት ምጥቃስ ይክኣል።
1./ ከተማ ላስ ቬጋስ ይትረፍ እቶም ነባራት ኤርትራዊያን፡ እቶም ብዝተፈላለየ ምኽንያታት ካብ ኤርትራ ኣብ ቀረባ እዋን ዝመጹ መንእሰያት እዉን “ንሕና ምስ መንግስትናን ህዝብናን ሃገርናን ይሕሸና” ኢሎም፡ እቶም ዝበዝሑ ናይ ጣዕሳ ዝመልኡ መንእሰያት ዝርከብዋ ከተማ ምኳና ሰነዳት የረጋግጽ።
2./ ብኣንጻሩ ድማ፡ ከተማ ላስ ቬጋስ፡ እቶም ናይ ኤርትራዊያን መንነት ተጠቂሞም፡ ካብ ትግራይ ዝመጹ ቡዙሓት ተጋሩ መንእሰያት ዝርከብዋ ከተማ ምኳና ሰነዳት የረጋግጽ።
እቲ ሓቂ ከምዚ ኣብ ላዕሊ ዝተጠቀሰ ኮይኑ፡ እዞም ቁንጣሮ ዘይኣኽሉ ዑሱባት፡ ከምቲ ባዕላቶም ብመንገዲ ናይ ወያነ ቃል ኣቀበልቲ መርበብ ሓበሬታ ኣሰናን ኣዝማሪኖን ዝገለጽዎ፡ ኣብ ላስ ቬጋስ ዝነብር ኤርትራዊ ከዳናግርዎ ስለዘይክእሉ ካብ ዝተፈላለያ ስተይትስ መደራዕታ ክኾንዎም ዝኽእሉ ሃሱሳትን ተጋሩን ከምዝዓደሙ ሓቢሮም እዪም። ብተወሳኺ እዉን እቶም ናይ ኤርትራዊያን መንነት ሰሪቆም ከም ኤርትራዊያን ተመሲሎም ላስ ቬጋስ ዝኣተዉ ቡዙሓት ተጋሩ መንእሰያት ኣኪቦም ድማ፡ ኣብቲ “እዚ ካብ ፖለቲካ ናጻ ዝኾነ ናይ ኤርትራን ኣሜሪካን ኮሚኒቲ እዩ” ኢሎም ንሰብ ከታልሉ ዝፈተንሉ ናይ ወጋሕ ትበል ለይቲ ጓይላ፡ ሓደ ወዲ ኣስመራ ዘይብሎም ክንሶም፡ “ኣስመራዶ ብህግደፍ ትሕሎ ሎም ዘመን ሓዲኡሎ” ክብሉ ምሕዳሮም፡ እቲ ኣብ ልዕሊ ሃገረ ኤርትራን ህዝባን ዘለዎም ዝኻሓነ ውሽጣዊ ጽልኦም ዘግሃደ ተርእዮ እዩ ኔሩ።
ኣብ መጨረሽታ ክንብሎ እንደሊ ነገር እንተሃልዩ፡ ኤርትራዊ ሓድነትና፡ ብናይ መቀለ በርበረን ሽሮን ዝጥበሩ ዑሱባት ይትረፍ፡ በቶም ናይ ዓለምና ሓያላን መንግስታት ናይ ስለላ መርበብ ከማን ክንቅነቅ ኣይተኻእለን እሞ፡ ምናልባት ገለ የዉሃት በዞም ብሃገራዊ ክድዓትን ጥልመትን ዝሕተቱ ዑሱባት ተደናጊሮም ኣብቲ ከም ሽፋን “ኤርትራን ኣሜሪካን ኮሚኒቲ ላስ ቬጋስ” ዝብል ሽም ኣጠሚቆም ኣንጻር ሃገርን ሃገራዉነትን ዝነጥፉሉ ዘለዉ ማሕበር፡ መሻርኽቲ ናይቲ ይቅረ ዘይብሃሎ ገበኖም ከይገብሩዎም በዚ ኣጋጣሚ ሕዉነታዊ ምኽርና ክንልግሰሎም ሃገራዊ ሓላፍነትና ምኳኑ ንሕንሮም።
ዓወት ንሓፋሽ!
መንእሰያት ህግደፍ
ላስ ቬጋስ


text:
ምልካዊ ስርዓት ኢሳይያስ ካብዚ ቐረባ መዓልታት ጀሚሩ መውጽኢ ቪዛ ምሃብ ደው ኣቢሉዎ ከምዘሎ ምንጭታት ሓቢሮም።
ምልካዊ ስርዓት ኢሳይያስ ካብዚ ቐረባ መዓልታት ጀሚሩ መውጽኢ ቪዛ ምሃብ ደው ኣቢሉዎ ከምዘሎ ምንጭታት ሓቢሮም። እቶም ምንጭታት እቲ ስጉምቲ ስለምንታይ ከምዝተወስደ ቁርጺ ምኽንያት 'ኳ እንተዘይሃቡሉ፣ ኣብ ዝተፈላለየ ክፋላት ሕብረተሰብና እናዓበየ ምስ ዝመጽእ ዘሎ መንጸግቲ መምርሒታት
ምልካዊ ስርዓት ኢሳይያስ ካብዚ ቐረባ መዓልታት ጀሚሩ መውጽኢ ቪዛ ምሃብ ደው ኣቢሉዎ ከምዘሎ ምንጭታት ሓቢሮም።
እቶም ምንጭታት እቲ ስጉምቲ ስለምንታይ ከምዝተወስደ ቁርጺ ምኽንያት ‘ኳ እንተዘይሃቡሉ፣ ኣብ ዝተፈላለየ ክፋላት ሕብረተሰብና እናዓበየ ምስ ዝመጽእ ዘሎ መንጸግቲ መምርሒታት ናይቲ ስርዓት ዝተኣሳሰረ ክኸውን ከምዝእል ኣሚቶም።
ብመሰረት ሓበሬታኦም፣ እቶም ኣብ መብል 28 ዙርያ ክሳተፉ ዝግብኦም ሓደስቲ ተዓለምቲ ሃገራዊ ኣገልግሎት በቲ ዝድለ ቁጽሪ ናብ ሳዋ ኣይወረዱን። ካብቶም ውጽኢት መርመራ ኣብ ሳዋ ኢኹም ትንገሩ ዝተባህሉ ኣባላት መበል 27 ዙርያ ‘ውን ብተመሳሳሊ ብዙሓት ናብ ሳዋ ኣይከዱን።
ኣብ ርእሲ’ዚ እቶም ናብ ምዱብ መሳርዕ ሓይልታት ምክልኻል ክምለሱ ዝተኣዘዙ ኣብ በርጊሳዊ ህይወት እናሃለዉ በብኸተማኡን በብዓዱን ተዓሊሞም ኣባላት ህዝባዊ ሰራዊት ኮይኖም ተሰሪዖም ዝጸንሑ ድማ ኣብያ ገይሮም ኣለዉ።
እቲ ኣብ ዝሓለፈ ቅንያት ዝተኻየደ ጽዑቕ ግፋ ነዚኣቶም ዒላማ ዝገበረ ምዃኑ ‘ውን ተፈሊጡ።


text:
በስመ አብ ወወልድ ወመንፈስ ቅዱስ አሐዱ አምላክ አሜን። አዘክሪ ድንግል... ብመሠረት ሥርዓት ቤተ ክርስቲያን ካብ ዕለት 26 መስከረም ክሳብ 5 ኅዳር ዘሎ እዋን ዘመነ ጽጌ፡ ወርኃ ጽጌ፤ ዝጽወም ጾም ጾመ ጽጌ፤ ዝቐርብ ምስጋና ድማ ማኅሌተ ጽጌ ተባሂሉ ይጽዋዕ። ኣብዘን ዕለታት ኸኣ ኣዴና ቅድስት ድንግል ማርያም ምስ ፍቁር ወዳን ሓላዊኣ...
በስመ አብ ወወልድ ወመንፈስ ቅዱስ አሐዱ አምላክ፡ አሜን ንሓደ ክርስቲያን፤ ሃይማኖት ዘየብሉ ጎረቤት ነበሮ። ንሱ ድማ ንግሆ ንጉሆ እናጸረገ ጐሓፍ ደምበኡ ናብ ገዝኡ ይድርብየሉ ነበረ። ነዚ ክፉእ ተግባር ከኣ ሥርሐይ ኢሉ ተተኃኃዞ። እቲ ክርስቲያን'ውን ኣይሓመቐን እቲ ተጸሚምካ ምኻድን ሕነ ክትፈዲ ሃሰውሰው ዘይምባልን ናተይ ቢሉ ተተኃኃዞ። ነቲ ናቱን ናይ ጎረቤቱን...
በስመ አብ ወወልድ ወመንፈስ ቅዱስ አሐዱ አምላክ አሜን ። ꗺ ክርስቶስ ተንሥአ እሙታን (ክርስቶስ ካብ ሙታን ተንሢኡ) ꗺ በዐቢይ ኃይል ወሥልጣን ( ብዓቢይ ሓይልን ሥልጣንን) ꗺ አሰሮ ለሰይጣን ( ኣሲሩ ንሰይጣን) ꗺ አግአዞ ለአዳም ( ነጻ ኣውጺእዎ ንኣዳም) ꗺ ሰላም ( ሰላም) ꗺ እምእዜሰ (ካብ ሎሚ) ꗺ ኮነ (...
ዘመነማቴዎስ ዓቢይ ጾም ዝጅምር ካብ የካቲት 29 2013 ዓ.ም ( 03-08-21) ኮይኑ በዓል ትንሣኤ ኣብ ዕለት ሚያዝያ 24- 2013 ዓ.ም (05-02-21) ይኸውን። ኣምላከ ቅዱሳን እግዚአብሔር ጾምና ይባርኸልና! ዐቢይ ጾም (ዘጾም ክርስቶስ) ካብ ለካቲት 21 ስጋብ ሚያዚያ 16። እዚ ጾም ጐይታና መድኃኒና ኢየሱስ ክርስቶስ ድሕሪ ምጥማቁ 40 መዓልትን ለይትን ዝጾሞ ጾም...
በስመ አብ ወወልድ ወመንፈስ ቅዱስ አሐዱ አምላክ አሜን። ምስባክ እስመ ትቤ ለዓለም አሐንጽ ምሕረተ በሰማይ ጸንዐ ጽድቅከ ኪዳነ ተካየድኩ ምስለ ኅሩያንየ መዝ. 88-2 ገላ.4፣ 1-12። 2ይዮሓ.1፣4-8። ግ.ሓዋ.1፣13-15። ሉቃ.1-39-57። ቅዳሴ ዘእግዝእትነ (ጎሥዓ) ኪዳነምህረት ማለት ናይ ምሕረት መሓላ ወይ ቃልኪዳነ ምሕረት ማለት እዩ። ካብ 33 በዓልተ እግዝእትነ ማርያም ሓደ ከኣ እዩ። ኣዴና...
ሕቶን መልስን
በስመ አብ ወወልድ ወመንፈስ ቅዱስ አሐዱ አምላክ፡ አሜን::
መልሲ፡
ሀ.- ኣብ ሰሙነ ሕማማት፥ካህናት ኣቦታትና መስቀል ኣይሕዙን፡ ንሕና'ውን መስቀል ኣይንሳለምን፡፡ እዚ ድማ ኃይሊ ክብሪ መስቀል ዝተገልጸ መስቀል ትርጓሜ ሊቃውንት
መ= መከራ ፡
ስ=ስቅለት ፡
ቀ= ቀራንዮ ፡
ል= ልደት ፡ መስቀል መድኃኒት ነፍስና ዝኾነ ድኅሪ ሥቅለት ኣምላኽናን መድኃኒናን ኢየሱስ ክርስቶስ እዩ፥ እዞም ዅሎም ዚመፁ ድማ ድኅሪ ሥቅለት እዩ፡፡ ከምኡ ድማ እዛ ሰሙን ናይ ብሉይ ኪዳን ምሳሌ እየን፡ ኣብዚ ጊዜ'ዚ ኣገልግሎት መስቀል ኣይተጀመረን፡ ከም ናይ መወዳእታ ፍርዲ መቅጻዕቲ ደኣ ይጥቀምሉ ነበሩ።
ለ. -ኣብ ሰሙነ ሕማማት፥ ንስሓ ኣይወሃብን፡ ዝተወልደ ሕፃን ክርስትና ኣይለዓልን ማለት ጥምቀት ኣይጥመቅን፡ዝሞተ ሰብ ዋላ ጸሎተ ፍትሓት ኣይግበረሉን፡ ጸሎተ ፍትሓት ኣብ ሆሳእና ሰንበት ዝተገብረ ንሰሙን ምሉእ የገልግል፡ ስለዚ ኣብ ሕማማት ጊዜ ፍትሓት ኣይግበርን።
ሐ. -ኣብ ሰሙነ ሕማማት፥ ኣብዚ ግዜ'ዚ ንጽልዮም ጸሎታት ነብጽሖም ቅዱሳን መጻሕፍቲ ውዳሴ ማርያም፡መዝሙረ ዳዊት፡ሕማማተ መስቀል፡ድርሳነ ማኅየዊ፡ መልክዐ ሕማማት መጽሓፍ ቅዱስ እዩ እምበር ካልኦት ድርሳናት ገድልታት መልክዐ መልክዕ ኣይድገምን፡፡ ጸሎተ ሃይማኖት ከማን ክንጽልይ ከለና ጸሎተ ሃይማኖት ኢልና ጀሚርና "በመዋዕለ ጲላጦስ ጴንጤናዌ ሐመ" ኢልና ነቋርጽ፡ ዓርቢ ምሸት ድማ "ወሞተ ወተቀብረ" ኢልና ነቋርጽ፡ ካብ ቀዳም ፍርቂ ለይቲ ንደሓር ክሳዕ ፍጻሜ ንደግሞ።
መ. -ኣብ ጊዜ ሕማማት ሙሉእ ሰሙን ብዘይካ ኃሙስ ጽግቦ ስጋብ ሕጽበተ እግሪ ይስገድ እዩ። ኣብ ቤተ ክርስትያና ኣብ ዝመጸት ወርኂ ዘይስገደለን በዓላት ኣለዋ ንሳተን ድማ፥
1.ቀዳመ
2.ሰንበት
3.ብ12 ዕለት ቅዱስ ሚካኤል፡
4.ብ21 በዓለ ማርያም
5፡ ብ 29 በዓለ እግዚአብሔር እየን፡ ኣጋጣሚ ኣብዘን በዓላት ሕማማት እንተበዓለ ኣብዚ ጊዜ'ዚ ይስገድ እዩ፡ ከመይ ምስ ንብል ሰሙነ ሕማማት ኣብ ዓመት ሓንሳእ እዩ ዝመጽእ ካብ ሰሙነ ሕማማት ዝዓቢ ነገር ድማ የለን፡፡ ከም መቐጻልታ እዚ’ውንውሳኔ ቅዱስ ሲኖዶስ ኤርትራ ብዕለት 9 ጥቅምት 2008 (20 ጥቅምቲ 2015 ፈረንጂ) ዓ.ም. ደጊምውን ብ24-25 ግንቦት 2008 ዓ.ም. ( 1- 2 ሰነ 2016 ፈረንጂ) ዝተቓንዐ ምልኣተ ኣባላት ዝነበሮ ጉባኤ፡ ብጉባኤ ሊቃውንት ንዝቐረበሉ ሥርዓተ ቤተ ክርስቲያን ዝምልከቱ ሾብዓተ ኣርእስቲ መርሚሩን ኣመኃይሹን ብምጻድቕ ነቶም ኣንቀጻት ብዝግባእ ኣብ ኣብያተ ክርስቲያን ክትግበር ውሳኔኡ ሂቡ ኔሩ። እቶም ኣንቀጻት ድማ፥ 1. ሥርዓተ ቅዱስ ቍርባን ዝምልከት፡ 2. መንጦላዕት ቤተ መቅደስ ዝምልከት፡ 3. ኣልባሳትን ኣለባብሳን ውሉደ ክህነት ዝምልከት፡ 4. ኣቃውማ ውሉደ ክህነትን ምእመናንን ምእመናትን ዝምልከት፡ 5. ኣፈጻጽማ ቃል ኪዳን መርዓውቲ ዝምልከት፡ 6. ኣብ ጊዜ ቅዳሴ ዘሎ ምንባባትን ግእዛዊ ኣገልግሎትን ዝምልከት፡ 7. በዓላት ኣብ ሰሙነ ሕማማት ዘተኮሩ ነበሩ፡፡ በዓላት ኣብ ሰሙነ ሕማማት ንዝብል ኣንቀጽ ዝሃቦ ውሳኔ ድማ፡ "በዓላት ኣብ ሰሙነ ሕማማት፦ኣብ ውሽጢ ሰሙነ ሕማማት ከም በዓለ መድኃኔ ዓለም፣ በዓለ እግዚአብሔር፣ በዓለ ማርያም፣ በዓለ ቅዱስ ሚካኤል . . . ዝኣመሰሉ ዓበይቲ በዓላት ኣብ ዝውዕሉሉ ኵሉ ሳዕ ኪስገድ ከምዘለዎ ቅዱስ ሲኖዶስ ውሳኔኡ ሂቡ ኣሎ።" መደምደምታ ቅዱስ ሲኖዶስ፡ እዚ መምርሒ’ውን ኣብ ኵለን ኣብያተ ክርስቲያን ብብዝኂ ሕዝቢ ኣብ ዝእከበሉ ዓበይቲ በዓላትን ክንበብን ብመምህራን ዝግባእ ኣስተምህሮ ክወሃብ፣ ከምኡ’ውን ኣብ ግብሪ ክውዕልን ኵለን ኣብያተ ክርስቲያን ንትግባረኡ ብጽኑዕ ክቈጻጸራን ለበዋኡ ኣመኃላሊፉ።
ሠ. -ኣብ ሰሙነ ሕማማት፥ ምስዕዓም ኣይፍቐድን፡፡ እዚ ድማ ይሁዳ ኣስቆሮታዊ ንክርስቶስ ከትሕዞ ከሎ እንዳሰዓመ ስለዘትሓዞ ንሕና ድማ ኣብ ናይ ይሁዳ ኅብረት ኣይንኃብር ክንብል ኣይንሰዓዓምን ኢና። ከምኡ ድማ ብትእምርተ መስቀል ኣይነማዕትብን ኢና።
ረ. -ኣብ ሰሙነ ሕማማት ኣዕዚዝና ንጸውም ካብቲ ኣብ ጾመ ኣርብዓ ኣዕዚዝና ንጸውም ኣዕዚዝና ንጽሊ ስግደት ኣዕዚዝና ንሰግድ ንጽሊ።
ሰ. -ናይ ሰሙነ ሕማማት ሥርዓት ጾም ካብቶም ዝሓለፉ ናይ ጾም 40 ሰሙናት ቁሩብ ፍልይ ዝበለ እዩ፡ ክሳብ ከዋኽብቲ ሰማይ ዝመልኡ (7:00 ናይ ምሸት) ንጸውም። እቶም ዝኸኣሉ ግና ኣብ መበል 2ይ መዓልቲ መግቢ ይምገቡ። እዚ ማለት ድማ ሰኑይ እንተ ዘይጠዓሙ ሰሉስ ምሸት 7፡00 ሰዓት ይምገቡ። ሰሉስ ዝበልዑ ድማ ክሳብ ምሸት ሓሙስ ብምጻም ይምገቡ። ካብ ሓሙስ ድማ ክሳብ ቀዳም ለይቲ (ትንሣኤ) ኣኽፍሎት ብምግባር (ምጥላቅ) በዓል ትንሣኤ የኽብሩ ። ኣኽፍሎት/ምጥላቅ ማለት ድማ ካብ ኃሙስ ምሸት (ንዘይከኣሉ ድማ ካብ ዓርቢ ምሸት) ክሳብ ቀዳም ለይቲ (ትንሣኤ) ብጾም ምጽናሕ ማለት ይኸውን። ነዚ ዝጀመሩ ድማ ኣዴና ቅድስተ ቅዱሳን ድንግል ማርያም፡ ቅዱስ ዮሓንስን፣ ቅዱስ ያዕቆብን "ጐይታና መድኃኒና ኢየሱስ ክርስቶስ ካብ ሞት ክሳብ ዝትንሥእ እኽሊ ኣይንጥዕምን!" ኢሎም ስለ ዝጾሙ እዩ።
ካብቲ ብዙኅ ብውሑዱ እዚ ይመስል ዝጐደለ ዝነጠበ ብኢድ ትጉኃን መላእኽቲ ይኣርመልና ኣሜን፡ ሠናይ ናይ ሰሙነ ሕማማት ጊዜ ይግበረልና።
* ዲን. ዳንኤል ኣብርኃም
* ዲን. ማቴዎስ ክንፉ
matikinfu@gmail.com
ዘሰሙነ ኒቆዲሞስ!
፴ መጋቢት ፳፻፲ ዓመተ ምሕረት ( 8 ሚያዝያ 2018 ፈረንጂ)
" ነቶም ቃል ኣምላኽ ዝሰበክልኩም መራሕቲኹም ዘክርዎም፡፡ ከመይ ኢሎም ከም ዝነበሩን ከም ዝሞቱን ኣስተውዒልኩም ኣሰር ኣሰር እምነቶም ስዓቡ። " ዕብ ፲፫፥፯/13፥7
ወስብሐት ለእግዚአብሔር ።
ወለወላዲቱ ድንግል።
ወለመስቀሉ ክቡር።
በስመ አብ ወወልድ ወመንፈስ ቅዱስ አሐዱ አምላክ፥ አሜን።
"ንነፍሲ ወከፎም ከከም ዓቕሞም፡ ንሓደ ሓሙሽተ መክሊት፡ ንሓደ ኻልኣይ ክልተ፡ ነቲ ሳልሳይ ድማ ሓደ ሂቡዎም ገሸ።" ማቴ. ፳፭፥፲፬-፵፮/ 25፥14-46
እዞም ኃሙሽተ፡ ክልተን ሓደን መክሊታት እንታይ እዮም ትርጓሜ ምልክቶም፧
መልሲ፡
ꗺ ነዚኦም ብሠለስተ ኣንድም ወይ ድማ ትርጓሜን ክንርእዮም ኢና፡፡
1. ቀዳማይ አንድም ፡ መዓርገ ክህነት የመልክት።
ꗺ ሀ. እቲ በዓል ኃሙሽተ መክሊት ሊቀ ጳጳስ እዩ ፥
1. አንብሮተ እድ ላዕለ ጳጳስ ፡ ኣብ ልዕሊ ጳጳስ ኢድ ምንባር
2. ሰይሜ ቀሲስ ፡ ካህን ምሻም
3. ሰይሜ ዲያቆን ፡ ዲያቆን ምሻም
4. ምሥጢረ ጥምቀት
5. ምሥጢረ ቍርባን ኸኣ ይፍጽም።
ꗺ ለ. እቲ በዓል ክልተ መክሊት ካህን እዩ።
1. ምሥጢረ ጥምቀት
2. ምሥጢረ ቍርባን ኸኣ ይፍጽም፡፡
ꗺ ሐ. እቲ በዓል ሠለስተ መክሊት ኸኣ ዲያቆን እዩ፥
1. ኣገልጋሊ፡ ተለኣኺ፡ ሓጋዚ ምሥጢራት ፈጻሚ ድማ እዩ፡፡
2. ካልኣይ አንድም፡
ꗺ ሀ. ኃሙሽተ መክሊት፡
1. አሚን ፡ ሃይማኖት ፡ እምነት
2. ፍሥሐ ፡ ሓጐስ ፡ ፍሥሓ
3. ምሕረት
4. ትዕግስት ፡ ትዕግስቲ
5. ተስፋ ዝኃዘ/ት፡፡
ꗺ ለ. ክልተ መክሊት፡
1. አሚን (ሃይማኖት፡ እምነት)
2. ፍሥሐ (ፍሥሓ) ዝኃዘ/ት፡፡
ꗺ ሐ. ሓደ መክሊት፡
1. እምነት ዝኃዘ/ት፡፡
3. ሣልሳይ አንድም፡
ꗺ ሀ. ኃሙሽተ መክሊት
1. ጥምቀት
2. ተአምኆ ኃጣውእ / ኃጢኣትካ ተኣሚኒካ/ኪ ምንሳሕን ምንባዕን/
3. ከዊነ ሰማዕት /ዅሉ ጊዜ እትገብሮ ብሰማእትነት ምሕላፍ /
4. ተባሕትዎ / ብሕትውና /
5. ምንኵስና ዝኃዘ/ት፡፡
ꗺ ለ. ክልተ መክሊት፡
1. ጥምቀት
2. ተአምኆ ኃጣውእ / ኃጢኣትካ ተኣሚኒካ/ኪ ምንሳሕን ምንባዕን/ ዝኃዘ/ት፡፡
ꗺ ሐ. ሓደ መክሊት
1. ጥምቀት ዝኃዘ/ት፡፡
"መኑ ውእቱ ገብርኄር?……… እቲ እሙንን ሕያዋይን ኣገልጋሊ መን እዩ?" ቅዱስ ያሬድ!
"ነቶም ቃል ኣምላኽ ዝሰበክልኩም መራሕቲኹም ዘክርዎም፡፡ ከመይ ኢሎም ከም ዝነበሩን ከም ዝሞቱን ኣስተውዒልኩም ኣሰር ኣሰር እምነቶም ስዓቡ።" ዕብ ፲፫፥፯/13፥7
* ዲን. ማቴዎስ ክንፉ
matikinfu@gmail.com
፪ ሚያዝያ ፳፻፲ ዓመተ ምሕረት ( 10 ሚያዝያ 2018 ፈረንጂ)
ወስብሐት ለእግዚአብሔር!
- ኦ ኣቦይ ዚገብርዎ ኣይፈልጡን እዮም እሞ ሕደገሎም። ሉቃ.23:34።
- ኤሎሄ ኤሎሄ ላማ ሰበቅታኒ (ኣምላኸይ ኣምላኸይ ንምንታይ ሓደግካኒ?)። ማቴ,27:46።
- ሎሚ ኣብ ገነት ምሳይ ከም እትኸውን ብሓቂ እብለካ ኣለኹ። ሉቃ.23:43።
- ኣቲ ሰበይቲ እንሆ ወድኺ፥እንሃ ኣዴኻ። ዮሓ.19:26-27።
- ጸማእኩ። ዮሓ.19:28።
- ተፈጸመ ። ዮሓ.19:30።
- ኦ ኣቦይ! ንነፍሰይ ኣብ ኢድካ ኣማዕቍባ ኣለኹ። ሉቃ.23:46።
እዞም ሸውዓተ ቃላተ መስቀል ነቶም ዚጠፍኡ ዕሽነት እዮም፥ ንዓና ነቶም እንድኅን ግና ኃይሊ ኣምላኽ እዮም። 1ይቆሮ.1:18። ሓደ’ውን፥ “ ክርስቶስ ኣብ ዕጽ ሕይወት መስቀል ተሰቂሉ ኣድኂኑና እትብል እምነትናን ቃል ትምህርትናን ነቶም ዚጠፍኡ ዘይኣምኑ ዕሽነት እዩ፥ንዓና ነቶም ዝደሓና ግና ሓይልና ክብርና እዩ።” 1ይቆሮ.1:21-23።


text:
Haparanda
ናይ መጠረሽታ ዝተሓደሰሉ፡ 11 1 2021
ሃፓራንዳ ምስታ ኣብ ፊንላንድ ዘላ ቶርኒዮ እትዳወብ ኣብ ቦረንትስ ከባቢ እትርከብ ናይ ንግዲ ከተማ እያ። ንኸተማታትና ምስተን ኣብ ዶባት ዘለዋ ከተማታት ከም ዚሓብራ ጌርና ኢና እንሰርሐን። ኣብኡ ብዘይካ ዕዳጋታት: ትካላት: ሆቴላትን ካልእን: ካልኣይ ደረጃ ቤትትምህርትን ኣደራሽን ኪስራሕ እዩ። ስራሕና ነቲ ናይ ኮምዩን ዕዮታት ይጥርንፍ ስለዚ ኣብ ዓለም ፍሉያት ኢና። ኣብቲ ኣብ ዓለም ኣዚዩ ሰላምዊ ዝኾነ ዶብ ኢና እንርከብ።
ሓበሬታ ብዛዕባ ምምሕዳር ከተማ
ብዝሒ-ህዝቢ9,693
ስፍሓት መሬት1,888 ኪሜ²
ርሕቐት ካብ ዓበይቲ ከተማታት
- Kemi 30 ኪሜ
- Rovaniemi 124 ኪሜ
- Luleå 130 ኪሜ
- Uleåborg 132 ኪሜ
- Skellefteå 250 ኪሜ
መንበሪ-ገዛ
ንሕና እተፈላለየ ናይ መንበሪ ቅርጽታት ኣሎና: ካብ ኣፓርትማ ጀሚሩ ናብ ኮምዶሚኒዩንምን ቪላታትን። እዚ ኣብ ውሽጢ ከተማ: ኣብ ጥቓቲ ዶብ: ኣብ ጥቓ ወሓዚ ወይ ባሕሪ ከምኡውን ኣብ ገጠር ይርከብ።
ካልእ ቋንቋታት ዝዛረቡ ተቐማጦ መን ኣለዉ ኣብቲ ቦታ
ኣብኡ ሽወደን: ፊንላንድ: ስፓኛ: ዓረብ: ፋርስ: አስቲንስካ: ታይላን: ትግርኛ: እንግሊዝ: ሮማኒ ቺብ: መኣንኪየሊ ይዝረብ።
ማሕበራትን ምትእኻባትን
ኣብዚ: ሽወደናዊት ቤትክርስትያን: ናይ ቶርኒዮ ናይ ተዋህዶ ቤትክርስትያን: ናይ ቶርኒዮ መስጊድ: ናይ ሰላም ማሕበር: ናይ ፊላደልፍያ ማሕበር ይርከብ።
ኣብቲ ከባቢ ብቐረባ እንታይ ይርከብ
ኣብ ሃፓራንዳ: ቤትጽሕፈት ምምሕዳር ከተማ: መድህን ድርጅት: ቤትጽሕፈት ዕዮን ቤትጽሕፈት ቀረጽን ግብርን: ከምኡውን ናይ ምጽምባር ኣሃዱ ምስ መቐበሊ ስደተኛታት: ዓበይቲ ድኳናትን ኢከያን። ናይ ህደሳ ፋብሪካ ዝኣረገ ኣቕሑ ኣሓዲሱ ይሸይጥ። ከምኡ ዝኣመሰለ ንጥፈታት ድማ ኣብ ቶርኒዮ ይርከብ።
ኣገልጎት ክንክን ወይ ሕብሐባ ቆልዑ
ሃፓራንዳ ነቶም ኣብቲ ኮምዩን ዚቕመጡ ናጻ ዝኾነ ናይ ህጻናት ክንክን ይህብ።
መባእታ ኣብያተ ትምህርትን ካልኣይ ደረጃ ኣብያተ ትምህርትን
ሃፓራንዳ ሓያሎ ኣብያተትምህርቲ ኣለዋ: ካብ ቤትትምህርቲ ህጻናት 6 ክሳዕ ትምህርታዊ ዓመት 9። ከምኡውን ሞንተሶሪ መባእታን ናይ ቋንቋ ቤትትምህርትን ኣሎና። ኣብቲ ናይ ቋንቋ ቤትትምህርቲ እቶም ተመሃሮ ካብ ሃፓራንዳን ካብ ቶርኒዮን ይመጹ። ሓደ ካልኣይ ደረጃ ቤትትምህርቲ።
ናይ ኣብያተትምህርትና ናይ ትምህርቲ ኩነታት ጽቡቕ ብምዃኑ ኩሉ ህጻን: ተመሃራይ: ሰራሕተኛ ናይ ዕቤት ሓጎስን: ናይ ምዕባለን ስጉምትን ዕግበት ይስምዖ።
ህጻናትን መንእሰያትን ዓበይትን ኣህጉራዊ ርክባት ኣለዎም ከምኡውን እቲ እተፈላለየ ናይ ባህሊ ዓይነታት ንፈጠራነትን ኣካላውኢ ንጥፈታትን ይቕስቅሶ። ኣወንታዊ ናይ ህይወት ኣገባብን ትርጉም ዘለዎ መጻኢ ዕድላትን ንሃፓራንዳ ምስ ኩሉ ኣውራጃ ዘሕብር ቀዪሕ ገመድ እዩ።
ኣብ ናይ ሃፓራንዳ ቤትትምህርቲ ባህሊ: ንግዜኡ ናይ ሙዚቃን ስእልን ዳንስን ተያትርን ትምህርቲ ይውሃብ። ናይቲ ቤትትምህርቲ መምህራን ኣብቲ ናይ ኮምዩን መባእታ ቤትትምህርትን ማእከላይ ደረጃን ዚወሃብ ናይ ሙዚቃ ትምህርቲ ይነጥፉ እዮም። ኣብቲ ናይ ሙዚቃ ትምህርቲ ኩሎም ተመሃሮ እንተወሓደ ኣብ ሰሙን 20 ደቓይቕ በቲ መሳርያኦም ጌሮም ኪለማመዱ ከም ዕላማ ተወሲዱ እዩ። ብውልቂ ወይ ብጉጅለ። ከምኡውን ካብ ትምህርታዊ ዓመት 3 ጀሚሮም ኣብ ናይ ኦርከስትራን ካልእ ንጥፈታትን ኪሳተፉ ይኽእሉ። ናይ ዳንስ ትምህርቲ ንእተፈላለየ ዕድመ ዘለዎም ህጻናት ድሕሪ ቀትሪን ምሸትን ይውሃብ። ጥበብ ዝመልኦ ዳንስ እዩ ዚስዕሳዕ። ዕላማኡ ነቲ ኣብ ኮምዩን ዘሎ ሰብ ነቲ ናይ ዳንስ ተገዳስነቱ ንምዕባይ እዩ። እቲ ትምህርቲ ኣብቲ ናይ መንእሰያት ሁስ ስታሹን እዩ ዚካየድ። ክልተ ናይ ስእሊ ጉጅለ ሰኑይ ሰኑይ ይቕጽል ኣሎ። ናይ ስእሊ ትምህርቲ ኣብቲ ናይ ሽወደን-ፊንላንድ ካልኣይ ደረጃ ቤትትምህርቲ ኢዩ ዚካየድ። እዚ በቶም ናይ ካልኣይ ደረጃ ቤትትምህርቲ መምህራን ይኽፈት። ናይ ትያትር ንጥፈታት ኣብ ናይ ስታረን ኣደራሽ ኣብ ግረንስስኩላን ምሸት እዩ ዚካየድድ።
ዕድላት ትምህርቲ
ምስ ሕብረተሰብ ምልላይ ንዚወሃብ ሓበሬታ ብመራኸቢ ቪደዮ ኢዩ ዚካየድ። ኮምቩክስን ኤስኤፍኢ።
ኣገልጎት ጥዕና
ንኽትዓግብን ካብቶም ፈላጣት ሰራሕተኛታትና ድማ ጽቡቕ ኣገልግሎትን ክንክንን ንኽትረክብ ኩሉ ክንገብር ኢና። ማእከል ጥዕናና ኣብ እተፈላለየ ዓውዲ ፍልጠት ሰፊሕ ክእለትን ነዊሕ ተመክሮን ዘለዎም እዮም: ስለዚ ብቑዕ ክንክንን ጽቡቕ ኣቀባብላን ክንገብረልካ ንኽእል ኢና።
ብዘይካ ናይ ኣውራጃ ሓኪም: ናይ ኣውራጃ ነርስ: ናይ ሕማም ሽኮር ነርስ: ናይ ኣምቡላንስ ነርስ: ተቐባሊት ነርስ: ምክትል ነርስ: ናይ ሓኪም ሰክረታሪ: ሳይኮሎጂስት: ናይ ጭዋዳታትት ሓኪምን ናይ ስራሕ ሓኪምን ናይ እግሪ ክኢላን ድማ ኣሎና። ኣብቲ ስራሕና: ናይ ኣምቡላንስ ንጥፈታት እውን እቱው እዩ። ኤክስ ረይን ናይ ላቦራቶሪ ክፍልን ናይ ጨረር ሕክምናን ድማ ኣሎና።
ኣብቲ ናይ ስድራቤት ገዛ ኣሕረስቲ ወይ BVC ኣለይቲ ኣለዋ። ኣብቲ ናይ ስድራቤት ገዛ ብዘይካ ኣሕረስትኢ ወይ BVC ኣለይቲ: ዕሉማት ናይ ቤትትምህርቲ ህጻናት ሰራሕተኛታት ኣለዋ: ኣብኡ ድማ ኣብ ገለ ሰዓታት ናይ ህጻናት ትምህርቲ ይካየድ።
ናይ ቋንቋ ድግፍ-ተርጓሚ ምርካብ
ኣብ ኩሉ ናይ ትካላት ኣብያተጽሕፈት: ተርጓማይ ኣሎ።
ኣገልግሎት መጎዓዝያ
ኣብ'ዚ ከተማ'ዚ ስሉጥ ኣግልጎሎት መጎዓዝያ ኣሎ። ንሰዓታት ንቕሎን ናይ መጎዓዝያ ኣማራጺታትን ብዝምልከት፡ ኣብ መርበብ-ሓበሬታ ምምሕዳር ከተማ ብምእታው ክትረኽብዎ ትኽእሉ።
ስራሕን ትካላት ናይ ምምስራት ተኽእሎታትን
ኣብዚ እዚ ዚስዕብ ይርከብ፤ ኢከያ ሃፓራንዳ: ፖላሪካ: ሃፓራንዳ ኮምዩን: ኦኡቶኩምፑ ከምኡውን ቢለሩድ ካርልስቦርይ።


text:
ሜጀር ጀነራል ፊሊጶስ ወልደዮውሃንስ፡ በቲ ፕረዚደንት ኢሳይያስ ኣብ ካቢነ ሚኒስተራት ዘመሓላለፎ ትእዛዝ፡ ማለት ጸብጻባቱ ናብ ሚኒስተር ሚኒስትሪ ዜና ዓሊ ዓብዱ ከመሓላልፍ ቅሩብ ብዘይምዃኑ ብዝፈጥረ ምስሕሓብ ካብ ዝነበሮ መዝነት ከም ዝደስከለ ምንጭታትና ካብ ኣስመራ ሓቢሮም።
ብሓለዋ ተዓጂቡ ካብ ኣስመራ ናብ ባጽዕ ገጹ ዘምርሕ ዝነበረ ሜጀር ጀነራል ፊሊጶስ ወልደዮውሃንስ ካብ ከተማ ነፋሲት 7 ኪሎ ሜተር ሪሒቑ ኣብ ዝርከብ ጎቦታት ኣድቢዮም ብዝጸንሑ መንነቶም ዘይተፈልጡ ኣብ ውሽጢ ሰራዊት ኤርትራ ጸፍዮም ዘለዉ ሓይልታት ተቓውሞ ናይ ድብያ መጥቃዕቲ ከምዝተኻየደሉ፡ እንተኾነ ካብ’ቲ ዝተተኮሰሉ ኣድራጋ ጠያይቲ ንስክላ ከም ዘምለጠ ምንጭታትና ካብ ኤርትራ ሓቢሮም።
58 ኣባላት ሓይሊ ኣየር ኤርትራ፡ ንመንግስቲ ኤርትራ ራሕሪሖም: ኣዛዚ ሓይሊ ኣየር ኤርትራ፡ ሜጀር ጀነራል ተኽላይ ሃብተስላሴ ተሪር ምግብዕባዕ የካይድ። ኤርትራዊ ኣሜሪካዊ ዜግነት ዘለዎም ሰብ ስልጣን መንግስቲ ኤርትራ፡ ሰነዳቶም ኣብ ሓደጋ ይሳጣሕ።
ኣብ ኤምባሲ ኤርትራ ዓባይ ብሪጣንያ ክዓዪ ኣብዚ ቐረባ እዋናት ብመንግስቲ ኤርትራ ዝተላእከ ሜጀር ሃብቶም ኪዳነ፡ ፖለቲካዊ ዑቕባ ሓቲቱ።


text:
መማህራን ናይ ዝበዝሓ ኣብያተ ትምህርቲ ዞባታት ኤርትራ፣ ነናብ ዝተመደብሉም ኣብያተ ትምህርቲ ክርከቡ ብዘይምኽኣሎም፣ ስሩዕ ትምህርቲ ክጅምር ከምዘይክኣለ ተሓቢሩ።
ሚኒስትሪ ትምህርቲ፣ መማህራን ነናብቲ ዝተመደበሎም ኣብያተ ትምህርቲ ብዝቐልጠፈ ክልምለሱ፣ ኣብ ሓያሎ ጨናፍር ናይቲ ሚኒስትሪ ምልክታታት እኳ እንተለጠፈ፣ ዛጊት ስርሖም ንምጅማር ናብ ቦትኦም ዝተረኽቡ መማህራን ግና ኣዝዮም ውሑዳት ምዃኖም ካብ ኣስመራ ዝተረኽበ ሓበሬታ የነጽር።
ትምህርቲ ኣብ መፋርቕ ወርሒ መስከረም ክጅምር ተመዲቡ እኳ እንተነበረ፣ ብምኽንያት ናይ ክረምቲ ዕረፍቲ ነናብ ዓድታቶም ከይዶም ዘለዉ መማህራን ግና ክምለሱ ብዘይምኽኣሎም ሓያሎ ኣብያተ ትምህርቲ ዞባታት ክጅምራ ከምዘይክኣላ’ዩ ዝሕበር።
ሚኒስትሪ ትምህርቲ’ውን በቲ ዝተመደበሎም ግዜ ነናብ ቦትኦም ንዘይተረኽቡ መማህራን ክቐጽዕ ምዃኑ የጠንቕቕ ኣሎ።
ስርዓተ ትምህርቲ ኤርትራ ካብ ግዜ ናብ ግዜ እናተዳኸመን፣ መማህራን ድማ ብስግረዶብ ናብ ስደት ፋሕ እናበሉ፣ ኣብ ኤርትራ ቁጽሪ ብዓቕት ዘለዎም ሞያውያን መማህራን ኣዝዩ ከምዘንቆልቆለ ብሬድዮ ኤረና ተገሊጹ ምንባሩ ይዝከር።
ዝበዝሓ ኣብያተ ትምህርቲ ዞባታት ኤርትራ፣ ስሩዕ ትምህርቲ ኣይጀመራን
መማህራን ናይ ዝበዝሓ ኣብያተ ትምህርቲ ዞባታት ኤርትራ፣ ነናብ ዝተመደብሉም ኣብያተ ትምህርቲ ክርከቡ ብዘይምኽኣሎም፣ ስሩዕ ትምህርቲ ክጅምር ከምዘይክኣለ ተሓቢሩ።


text:
70 ሚልዮን ኣብ ደቡብ ምብራቅ፟ ኤስያ ዝርከቡ ህዝብታት ናብረኦም ኣብ ሩባ ሜኮንግ ዝተመርኮዘ እዩ ። ኣገልግሎት መጓዓዝያ ፣ ሓይሊ ኤለትሪክን ካልኦት ምሕበራዊ መነባብረኦም ካብኡ ይጥቀሙሉ ። ኣብዚ ሩባ ዝኾነ ዓይነት ፀገም ምስዘጋጥም ኣብ ታሕተዋይ ተፋሰስ ንዝርከቡ ብሚልዮናት ዝቁ፟ፀሩ ሰባት ንሓደጋ ዘሳጥሕ ብሙዃኑ ቅድሚ ሰለስተ 10 ዓመታት ኣቢሉ ካምቦድያ ፣ላኦስ፣ ታይላንድን ቬትናምን ብሙዃን ኮምሽን ሩባ ሜኮንግ ወይድማ MRC ዝተባህለ ነቲ ማይ ዘማሓድርን ቀፃልነት ዘለዎ ልምዓት ዝኣመተን ዞባዊ ዘተ ዘማእከለን ናይ ሓባራዊ መንግስታዊ ትካል ኣጣይሸን ። ዩናይትድ ስቴትስ'ውን ንMRC ከም ልምዓታዊ ሻርኽቲ ብዕሊ ትድግፎ ።
ኣብ 2009 ወርሒ ሓምለ ዩናይትድ ስቴትስ ፣ ካምቦዲያ ፣በርማ፣ታይላንድን ቬትናምን ኣብቲ ዞባ ቀፃልነት ዘለዎ ቁጠባዊ ዕብየት ንምምፃእ ተበግሶ ሃገራት ታሕተዋይ ተፋሰስ ሜይኮንግ ኣጣይሾም ። ኣብ 2020 ተበግሶ ሃገራት ታሕተዋይ ተፋሰስ ሚኮንግ ዓብዩ ምሕዝነት ሜኮንግ -ዩናይትድ ስቴትስ ኮይኑ። መስተን ኣብቲ ዞባ ዝርከባ ሓሙሽተ ሃገራት ዝተፈፀመ ሽርክናውን ዝተዋደደ ዞባዊ ምትሕብባርን ካብ ዩናይትድ ስቴትስ ሓገዝ እናተገብረሉ እናዓበየ ይርከብ ።
ብሙኻኑ ዩናይትድ ስቴትስ ንሩባ ሜኮንግ መሰረት ገይሮም ንዘጋጥሙ ዶብ ሰገር ፀገማት ንመእላይ ንባዕላ ፅንዕቲ መሻርኽቲ ገይራ ትፅዕር ።ሚኒስትር ጉዳያት ወፃኢ ዩናይትድ ስቴትስ ኣንተኒ ብሊንከን ነዚ ኣመልኪቶም ብፅሑፍ ኣብዘቅ፟ረብዎ መግለፂ ከምዝበሉዎ "ምስ ሜኮንግ መሻርኽትና ግልፅነት ዘለዎ ፣ሕጊ መሰረት ዝገበሩ ፖሊሲታት ብምስጓምን ሰናይ ምምሕዳር ብምዕሳልን ናፃ ቁጠባን ቀፃልነት ዘለዎ ልምዓትን ከነዕስል ኢና ኢሎም።"
ብርግፅ እቲ ሽርክና ኣካል እቲ ዩናይትድ ስቴትስ ንማእኸል ስነህንፃ ሕብረት ሀገራት ደቡብ ምብራቅ፟ ኤስያ እቲገብሮ ሓገዝ 'ዩ ። ኣብ ዝሓለፉ ዓመታት ህይወት ብኣማኢት ኣሻሓት ዝቁ፟ፀሩ ኣብ ዞባ ሜኮን ዝርከቡ ሰባት ቀይሩ እዩ። ይኹን'ምበር ግዘ እናነውሐ ብዝመፀ ቁፅሪ ዝተሓላለኹ ሓደስቲ ፈተናታት ከጋጥምዎ ጀሚሮም ። ከም ቅልውላው ከባቢያዊ ኣየርን ለበዳ ኮቪድ 19 ዝበሉ ተዃሳሕቲ ዕንቅፋታት ።
"ኣብዞም ዝሓለፉ ክልተ ዓመታትንዘጋጠመና ስግኣት ለበዳ ኮቪድ 19 ንምስዓር ዩናይትድ ስቴትስ ኣብ ዞባ ሜኮን ንዝርከባ ሃገራት ስጋብ ሎሚ 8.5 ሚልዮን ክታበታትን ናብ ከባቢ 60 ሚልዮን ዶላር ዝፅጋዕ ንመተሓባበሪ ዘውዕል ገንዘባዊ ሓገዝ ሂባ እያ ።ከምኡ'ውን ምስ ናይቲ ከባቢ ሰበስልጣናት ጥዕና ነቲ ለበዳ ኣብምቅ፟ናስን ኢሉ'ውን ንሓዋሩ ኣብ ምእላይ ምስራሕና ክንቅፅል ኢና ። ዝኾነ ዓይነት ፖለቲካዊ ወይውን ቁጠባዊ ፅዕንቶ ዘይብሉ ካብ ክፍሊት ነፃ ዝኾኑ በዝሒ ዘለዎም ክታበታት'ውን ክንህቦም ኢና ።" ክብሉ እቶም ሚኒስትር ጉዳያት ወፃኢ ኣብቲ 3 ነሓሰ ኣብ ዩናይትድ ስቴትስ ዝተካየደ ኣኼባ ሜኮንግ ተዛሪቦም።
ንሶም ወሲኾም "ኣቢ ዝመፅእ ዓመት ብሓባር ኮይና ካብ ሚኮንግ ሓሊፉ ንዓለም ዝፀልዉ ዘለዉ ከምዓቅሚ ደቂ ኣንስትዮ ምዕባይ ፣ ንዝመፅእ ለበዳ ቀዳምነት ሂብካ ኣብ ምድላውን ኣብ ለውጢ ከባቢያዊ ኣየር ዘለና ድልየት ኣብ ምዕባይን ብስፍሓት ክንሰርሕ ትፅቢት ንገብር ኢሎም"
" ምሕዝና ሜኮን ዩናይትድ ስቴትስ በቲ ናይ ፕሬዝዳንት ባይደን ኣረኣእያ ነቶም ሎሚ እናዓበዩ ዝመፁ ዘለዉ ዓለም ለኸ ዕንቅፋታት ንምእላይ ቀልጢፍና ናብ ተግባር ብመእታው ሓቢርና ክንሰርሕ ከለና ጥራሕ እዩ ።ናብ ዝብል ተግባር ኣትዩ ይርከብ ።ኣብልዕሊ እቲ ለበዳን ቁጠባና ኣብምምላስን ብእንረኽቦ ዓወታት ሃገራት ዞባ ሜኮንግን መሓዙተንን ኣብ ዩናይትድ ስቴትስእምነት ከሕድሩ ይገብሮም" ኢሎም።


text:
Radio Erena: 16 October 2019
ምስ ሶማል ኣብ ዘዳውብ ምብራቓዊ ክፋል ኬንያ ኣብ ዝርከብ ዞባ ጋሪሳ፣ ነታጕ ብምጽዋድ ብዝተፈጸመ መጥቃዕቲ ብውሕዱ 10 ኣባላት ፖሊስ ኬንያ ከምዝተቐትሉ ጸብጻብ ፖሊስ እታ ሃገር ሓቢሩ።
ኣብ ሓላዋ ዝነበሩ ኣባላት ፖሊስ ዝጓዓዙላ ዝነበሩ መኪና፣ ነቲ ኣቐዲሙ ከምዝተቐብረ ምዃኑ ዝተገምተ ነታጕ ረጊጻ ድሕሪ ምፍንጃሩ፣ ሓያሎ ኣባልት ፖሊስ ኬንያ ከምዝሞቱ ኣዛዚ ፖሊስ ኬንያ ሂላሪ ሙትያምባይ ኣረጋጊጹ።
ኣልሸባብ ናይቲ ኣብዚ ራብዕቲ’ዚ ዝተፈጸመ መጥቃዕቲ ሓላፍነት እኳ እንተዘይወሰደ፣ ፖሊስ ኬንያ ግና ነቲ ጉጅለ’ዩ ዝኸስስ።
ኣብ ወርሒ ሰነ ናይዚ ዓመት’ዚ፣ ኣብቲ ዞባ ብዝተኻየደ ተመሳሳሊ መጥቃዕቲ ብውሕዱ 8 ኣባላት ፖሊስ ኬንያ ተቐቲሎም’ዮም።
ኣልሸባብ ኣብቲ ከባቢ ተደጋጋሚ እዋናት መጥቓዕቲ ከምዘካይድ ይግለጽ።
ብኻልእ ወገን፣ ኣህጉራዊ መዓርፎ ነፈርቲ ሞቓድሾ ናይ ሞርታር ደብዳብ ከምዝተኻየዶ ንዲፕሎማስያውያን ምንጭታት ብምጥቃስ ሮይተስ ሓቢሩ።
ኣብቲ ብ13 ጥቅምቲ ዝተኻየደ ደብዳብ፣ ብውሕዱ 6 ሰባት ቆሲሎም።
ኣብ ቀጽሪ’ቲ ኣህጉራዊ መዓርፎ ነፈርቲ፣ ኤምባሲታትን ላዕለዋት ሓለፍቲ ሕቡራት ሃገራትን ከምዝነብሩ ይፍለጥ።
ናይቲ መጥቃዕቲ ሓላፍነት ዝወሰደ ኣካል እኳ እንተዘየለ፣ ኣንጻር ሕብረት ኣፍሪቃን መንግስቲ ሶማልን ዝቃለስ ዘሎ ኣልሸባብ፣ ከምዝፈጸሞ ይውቀስ።
እቲ መጥቃዕቲ ዝካየድ ዘሎ፣ ኣመሪካ፣ ኣብ ዝተፈላለየ ከባቢታት ሶማል፣ መራሕቲ ኣልሸባብ ንምህዳን ናይ ነፈርቲን ሰብ ኣልብኖ በረርቲ ደብዳባት ኣብ እተካይደሉ ዘላ እዋን’ዩ።
================


text:
25 መጋቢት 2021- “ብሥራት ልደት ኢየሱስ ክርስቶስ”
ብሳድሰይቲ ወርሒ ገብሬል መልአኽ ናብ ናዝሬት እትበሃል ዓዲ ገሊላ፥ ናብ ሓንቲ ድንግል ካብ አምላኽ ተላእከ። ንሳ ካብ ቤት ዳዊት ንዮሴፍ ዝስሙ ሰብአይ ተሓጽያ ነበረት፤ ስም እታ ድንግል ከአ ማሪያም እዩ።እቲ መልአኽ ናብቲ ንሳ ዝነበረቶ አትዩ፥ “ ሰላም ንአኺ ኦ ምልእተ ጸጋ፥ እግዚአብሔር ምሳኺ እዩ፥ ንስኺ ካብ አንስቲ ዝተባረኪ ኢኺ” በላ። ንሳ ድማ ምስ ረአየቶ በቲ ቃሉ አዝያ ሰምበደት፤ “ እዚ ከምዚ ዝበለ ሰላምታስ እንታይ ኮን ይኸውን፧” ኢላውን ሓሰበት። እቲ መልአኽ ከአ “ ማሪያም! አብ ቅድሚ አምላኽ ጸጋ ረኺብኪ ኢኺ እሞ አይትፍርሂ። እንሆ ክትጠንሲ፥ ወዲውን ክትወልዲ፥ ስሙ ኸአ ኢየሱስ ክትሰምይዮ ኢኺ።ንሱ ዓቢይ ኪኸውን፥ ወዲ እቲ ልዑልውን ኪበሃል እዩ። እግዚአብሔር አምላኽ ድማ ዝፋን አብኡ ዳዊት ኪህቦ ኢዩ። ንሱ አብ ሕዝቢ እስራኤል ንዘለዓለም ኪነግሥ እዩ። መንግሥቱ ኸአ መወዳ እታ የብሉን” በላ። ማሪያም ድማ ነቲ መልአኽ፥ “ አነ ድንግል እየ፥ እዚ ነገር እዚ ኸመይ ኢሉ ኺኸውን ይኽእል፧” በለቶ። እቲ መልአኽ መሊሱ “መንፈስ ቅዱስ አባኺ ኺወርድ እዩ፤ ኃይሊ ልዑልውን ኬጽልለኪ እዩ፤ ስለዚ ኸአ እቲ ኻባኺ ዚውለድ ቅዱስ ወዲ አምላኽ ኪበሃል እዩ። እንኤልሳቤጥ እታ ዘመድኪ እካ አብ እርግናአ ወዲ ጠኒሳ አላ፥ ነታ መኻን እትበሃል እዚ ሳድሳይ ወርኃ እዩ። ከመይ ንእግዚአብሔር ዚሰአኖ ነገር የልቦን” በላ። ማሪያም ድማ “እኔኹ አነ ባርያ እግዚአብሔር እየ፥ ከምቲ ዝበልካኒ ይኹነለይ” በለቶ። ብድኅርዚ እቲ መል አኽ ካብ አ ኸደ።
አስተንትኖ
ናይ ሎሚ ቃል አምላኽ ብዛዕባ ልደተ ክርስቶስ ክነስተንትን ይዕደመና። ገብሪኤል መልአኽ ሰላም ንአኺ ኦ ምልእተ ጸጋ፥ እግዚአብሔር ምሳኺ እዩ፥ ንስኺ ካብ አንስቲ ዝተባረኪ ኢኺ” እናበለ ሰላምታ የቅርበላ፡: ሰላም ንአኺ ኦ ምልእተ ጸጋ፥ ማሪያም “ኦ ምልእተ ጸጋ” ተባሂላ ብገብሪኤል መልአኽ ተጸውዓት። እዚ ነቲ ናይ መጻኢ ተልእኽኣ ጸዋዕታኣን ዘመልክት ስም ነበረ። ማሪያም ክትፍጽሞ ዝነበራ ተልእኾ ነይሩዋ። እግዚኣብሔር አደ እቲ ምንጪ ጸጋታት ዝኾነ ኣምላኽ ክትከውን ጸወዓን ሓረያን።ዘካሪያስ ካህን አብ ውሽጢ ቤት መቅደስ አገልግሎት እናፈጸመ እንከሎ መልአኽ መጺኡ ከምዚ እናበለ አበሰሮ፦ “ዘካርያስ! ጸሎትካ ተሰሚዑልካ እዩ እሞ አይትፍራህ፤ ሰበይትኻ ኤልሳቤጥ ወዲ ኽትወልደልካ እያ፤ ስሙውን ዮሓንስ ኢልካ ኽትሰምዮ ኢኻ። ዘካሪያስ “ አነ ሸምጊለ ኢየ፥ ሰበይተይ ከአ መዋዕላ ኃሊፉ እዩ እሞ፥ ነዚ ነገር እዚ ብምንታይ ክፈልጦ እየ፧” እናበለ ክጠራጠር ተረኽበ። ማሪያም ድማ ነቲ መልአኽ፥ “ አነ ድንግል እየ፥ እዚ ነገር እዚ ኸመይ ኢሉ ኺኸውን ይኽእል፧” በለቶ። እቲ መልአኽ መሊሱ “መንፈስ ቅዱስ አባኺ ኺወርድ እዩ፤ ኃይሊ ልዑልውን ኬጽልለኪ እዩ፤ ስለዚ ኸአ እቲ ኻባኺ ዚውለድ ቅዱስ ወዲ አምላኽ ኪበሃል እዩ።አብ ማሪያም እቲ ወዲ አምላኽ ሰብ ይኸዊን፡ አብዚ ከአ እቲ “ እንሆ ፥ ድንግል ክትጠንስ፥ ወዲ ኸአ ኽትወልድ እያ፥ ስሙውን አማኑኤል ኢላ ኽትሰምዮ እያ” ኢሳ.7:14 ዝብል ትንቢት ኢሳይያስ ክፍጸም ንር እዮ። እቲ ቓል ሰብ ኮነ፥ ጸጋን ሓቅን መሊእዎ ኸአ ምሳና ነበረ፥” ዮሓ.1,14 እግዚአብሔር ብፍቃዱ አብ መንጎና ክሓድር ፈቐደ። እንኤልሳቤጥ እታ ዘመድኪ እካ አብ እርግናአ ወዲ ጠኒሳ አላ፥ ነታ መኻን እትበሃል እዚ ሳድሳይ ወርኃ እዩ። “ከመይ ንእግዚአብሔር ዚሰአኖ ነገር የልቦን” በላ። ማሪያም ግን በቲ ብስራት ወይ በቲ ቓል ገብሪኤል መልአኽ ኣዝያ እካ እንተ ሰንበደት፣ “ “እዚ ከምዚ ዝበለ ሰላምታስ እንታይ ኮን ይኸውን? ብምባል ክተስተንቲን እንተ ተረኽበት። ” ትሕትናን እምነትን ትብዓትን ብዝመልኦ መንፈስ ነቲ ናይ ገብርኤል መልአኽ ብሥራት “እኔኹ፤ አነ ባርያ አግዚአብሔር ኢየ፡ ከምቲ ዝበልካኒ ይኹነለይ፡” ብምባል እግዚአብሔር አብአ መደቡ ክፍጽም ክተፍቅድ ተረኽበት። በዚ ምኽኒያት እኖና ቅድስቲ ማርያም ብትሕትና ንቃል ኣምላኽ ስለ ዝተቐበለቶ ኣደ ኢየሱስ፤ አደ ኢቲ መድኅን ዓለም ኮነት። ብምሉእ ልባ ድላይ ኣምላኽ ብምቕባል ነቲ ናይ ወዱ ኣካልነትን ሥራሕን ብምሉእ ተወፈየት፡ ብትሕቲኡን ምስኡን ኮይና ብጸጋ እግዚኣብሔር ተደጊፋ አብቲ ናይ ምስጢር ድሕነት ኣገልግሎት ተወፈየት።
ብሰንኪ ቀዳማይ ኃጢአት ጸላእቲ እግዚአብሔር ኮይና ዝነበርና፡ በዛ አደ አምላኽ ክትከውን ዝተሓርየት ሰበይቲ፡ ብክርስቶስ ኢየሱስ ወዳ ደቂ እቲ ልዑል አምላኽ ክንከውን መሰል ተዋህበና። “እኔኹ አነ ባርያ እግዚአብሔር እየ፥ ከምቲ ዝበልካኒ ይኹነለይ” ምስ በለቶ ውሕደት ቅድስቲ ሥላሴ አብአ አዕረፈ፤ እቲ ንዓለም ዝፈጠረ ቃል፡ እቲ ንሕዝቡ ዝመርሕ ዝነበረ ቃል፡ እቲ ብአፍ ነብያትን ገይሩ ዚዛረብን ዝመርሕን ዝነበረ ቃል፤ ግዚኡ ምስበጽሐ ሥጋና ንኽለብስ፤ ከም ተራ ፍጡር ካብ ማሪያም ተወልደ። ቃል ስጋ ኮነ አባናውን ሓደረ። ስጋአ ብምልባስ አብ መንጎና ሓደረ። ዝበልካኒ ይኹነለይ ብምባላ ብርሃን ናብዚ ዓለም መጸ።ዝኸበርኩም አኅዋትን አኃትን ድንግል ማሪያም ኃለፋ ኩሉ ናይ ቤተክርስቲያን እታ ዝበለጸት መራሒት ኢያ። ከመይ ቅድስንአ ብፅዕነታ ብእግዚአብሔር አምላኽ ዝተመስከረላ ፍጥርቲ ኢያ። አብ ቅድሚ አምላኽ ጸጋ ዝረኺበትን ብጸጋታቱን ንዝተሸለመት ኢያ። ብተአዝዞአ ፍቃድ እግዚአብሔር ንምፍጻም ሓንሳብ ሕራይ “ከምቲ ዝበልካኒ ይኹነለይ ብምባል ብእምነት ንወዳ ስጋብ አብ መስቀል ተሰቒሉ ሞይቱ አብ ሕቑፍአ ትቕበሎ ብትብዓት ተኸተለቶ። ብተስፋ ነቲ ኹሉ ዚመጻ ዝነበረ መከራታት ብእምነት ክትጾሮ ኪኢላ። ስለዚ ኢዩ ቅዱስ ኢረንዮስ “ ሔዋን ብዘይ ምእማና አሰረቶ ማሪያም ብምእማና ፈትሓቶ” ክብል ዝተረኽበ። ቅዱስ አጎስጢኖስውን “ ማሪያም ነቲ ብሥራት መልአኽ አብ ዝተቀበለትሉ ጊዜ ብምእማና መንግሥተ ሰማይ ከፈተትልና” እናበለ ብዛዕባ እቲ ዓቢ እምነታ ይዛረብ።ካብዚ ናይ ሎሚ ቃል አምላኽ እምበአር ንሕና ከም አመንቲ ነፍሲ ወከፍና አብነት እኖና ቅድስቲ ማሪያም ክንክተል ንዕደም አለና። አብ መዓልታዊ ክርስቲያናዊ ሕይወትና ተአዝዞ ትሕትና ክነዘውትር፡ መደብ አምላኽ አባና ክፍጸም ፍቃድካ ይኹን እናበልና ክነፍቅድ።
Aba Hagos Tesfagabir


text:
ሎሚ ታሕሳስ 1 ኣብ ዝዝከር ዘሎ ዓለምለኸ መዓልቲ ኤችኣይቪ/ኤድስ ዝወጸ ሓድሽ ጸብጻብ ደቂ ተባዕትዮ ዝያዳ ካብ ደቂ ኣንስትዮ ብሕማም ኤችኣይቪ ይሞቱ፡ እዚ ድማ ብስንኪ ምርመራ ብዘይምኽያዶምን ሕክምና ብዘይምክትታልን ምኳኑ እቲ ጸብጻብ ወሲኹ የረድእ።
ብመሰረት እቲ ሎሚ ዝወጸ ጸብጻብ ምስ ደቂ ኣንስትዮ ክወዳደር ከሎ ደቂ ተባዕትዮ ኩነታቶም ንምፍላጥ ምርመራ ኤችኣይቪ ከምዘየኻየዱን፡ እቶም ኩነታቶም ዝፈለጡ’ውን ሕክምና ከምዘይኸታተሉ ይግለጽ።
ብመሰረት ሓበሬታ ትካል ኤድስ ሕቡራት ሃገራት እዚ ኩነታት ኣብ ሃገራት ትሕተ ሰሃራ ኣፍሪቃ ዝገደደ ምኳኑ ብምሕባር ኣብዘን ሃገራት ምስ ኤች ኣይ ቪ ዝነብሩ ደቂ ተባዕትዮን ደቂ ኣንስትዮን ክወዳደር ከሎ 20 ሚእታዊት ጥራይ ካብቶም ደቂ ተባዕትዮ ብዛዕባ ኩነታቶም ከምዝፈልጡን እቶም ኤችኣይቪ ከምዘለዎም ዝፈልጡ’ውን ሕክምና ከምዘይከታተሉ እዚ ድማ ንምትሕልላፍ ሕማም ኤድስ ዓብይ ዕድል ዝህብ ምኳኑ ይሕበር።
ኣብቲ ትካል ላዕለዋይ ሓላፊ ስትራቴጂ ፒተር ጌይስ ምስቲ ሕማም ዝነብሩ ደቂ ተባዕትዮ ዝያዳ ደቂ ኣንስትዮ ከምዝሞቱ ይገልጹ። ንሶም ብምቅጻል ምክንያቱ ድማ ቁጽሪ አንንቲረትሮቫይራል ዝበሃል መድሃኒት ዝወስዱ ደቂ ተባዕትዮ ውሑድ ብምኳኑ የረድኡ። ብኣሃዛዊ መዓቐኒ ድማ ካብ ምስ ኤች ኣይ ቪ ዝነብሩ ደቂ ተባዕትዮ 47 ሚእታዊት ጥራይ ሕክምና ዝከታተሉ ክኾኑ ከለው 60 ሚእታዊት ደቂ ኣንስትዮ ግን ነቲ ሕክምና ይኸታተላ።
“ካልእ ዝተዓዘብናዮ ረቋሒ ድማ ካብ መንጎ ነቲ ሕክምና ዝኸታተሉ’ውን ውሑዳት ደቂ ተባዕትዮ እዮም ለውጢታት ዝዕዘቡን ዝስዕቡን፡ ስለዝኾነ ድማ ካብ ደቂ ኣንስትዮ ዝያዳ ደቂ ተባዕትዮ በኤችኣ ቪ/ኤድስ ይሞቱ።ኣብ 2016 ምስ ኤችኣይቪ ኤድስ ብዝተሓሓዝ ካብ ዝሞቱ ሰባት 58 ሚእታዊት ደቂ ተባዕትዮ እዮም።”
ብመሰረት ዓለምለኸ ጸብጻብ ምስ ኤችኣይቪ/ኤድስ ብዝተሓሓዝ ዘጋጥም ሞት ኣብ መላእ ዓለም ምጉዳሉ ይሕበር ይኹን ደአ እምበር ብመሰረት ትካል ኤድስ ሕቡራት ሃገራት ኣብ ዝሓለፈ ዓመት ጥራይ ኣብ መላእ ዓለም ኣስታት ክልተ ሚልዮን ሰባት ሓደሽቲ ሕሙማት ኤችኣይቪ ምህላዎምን ልዕሊ 1 ሚልዮን ድማ ምስ ኤችኣይቪ ኤድስ ብዝተሓሓዝ ምሟቶም ይሕብር።
ስለዝኾነ ድማ ሎሚ ታሕሳስ 1 ኣብ ዝዝኸር ዘሎ ዓለምለኸ መዓልቲ ኤድስ፡ ዓለምለኸ ውድብ ጥዕና ኣብ መላእ ዓለም ምስ ኤችኣይቪ/ኤድስ ንዝነብሩ 36.7 ሚልዮን ሰባት ኣገልግሎት ጥዕና ንምሃብ ዘካየዶ ወፍሪ ኣብ ምዕባይ ከምዝሰርሕ ሓቢሩ።


text:
ዴሞክራስያዊ ውድብ ዓፋር ቀይሕ ባሕሪ ንneፅነት ኤርትራ ሰፍ ዘይብል መስዋእትን ክሳራን ምዝንባልን ዝወረዶን ኣብ እዋን ረፈረንደም እወ ንነፃነት 98.9 ሚእታዊ ከምዘድመፀ ይዛረቡ ኣቶ ነስረዲን ኣሕመድ። ህዝቢ ዓፋር መግዝእቲ ንሰለስተ'ዩ ጎዝዪዎ ዝበሉ ሓላፊ ጉዳያት እቲ ውድብ ኣቶ ነስረዲን እቲ ኣብ ዘዘለዎ ቦታ መሰሉን ክብረቱን ረኺቡ ዝነብሩ ኩነታት ከምዝመርፅን ከምዘኽብርን ሓቢሮም።
መሰል ብሄራት ክሳብ ምንፃል ዝብል ዓንቀፅ ኣብ ሕገ-መንግስቲ ኤርትራ ንክሕቆፍ ዝጠልብ እዚ ውድብ፡ዝሰምዕ ወገን እንተዘይሃልዩ ግና ናይ ዓፋር መሰል ክሳብ ምንፃል ክንጥቀመሉ ኢና ይብሉ።
እዚ ከምዚ'ሉ ከሎ እቲ ኣብ መርበብ ሓበሬታ ዝተዝርገሐ መግለፂ፡መርገፂ ገለ ወገናት'ምበር ውድባዊ መግለፂ ኣይኮነ ብምባል መሰል ርእሰ-ውሳነ ክሳብ ምንፃል ዝብል እምነት እንተኾነ ከምዝቕበልዎ ኣቦ-መንበር ኪዳን ኣቶ ተወልደ ገብረ-ስላሴ ተዛሪቦም።


text:
ንአስታት ሸሞንተ ወርሒ አብ ልዕሊ ህዝቢ ትግራይ አንጸላልዩ ዝነበረ ናይ ጥፍአት ደመና፡ ብሓይልታት ትግራይ ድሕሪ ምቕንጣጡ፡ ሓራ ብምውጽኦም በዚ አጋጣሚ ንመላእ ህዝብን ሓይልታት ትግራይን እንዃዕ ሓጎሰኩም ንብል።
ብርግጽ ኣብ ልዕሊ ህዝቢ ትግራይ: ብወረርትን ዓመጽትን ዝወረዶም ግፍዕታት ዓለም ብዓለማ ዘደንገጸ ኩሉ ኣረሜናዊ ተግባራት ተጻዊሮም ኣብ ዝሓጸረ እዋን ብተአምራዊ ቅልጣፈ ንህዝቦምን ዓዶምን ሓራ ኣውጺኦም። በዚ ከኣ ህዝቢ ትግራይ ንምእማኑ ብዘጸግም ንውጹዓት ዓለምና መርኣያ ንምዃን በቒዖም።
እዚ ኩሉ ግፍዕታት ብስም "ምኽባር ሕጊ" አርባዕተ መንግስታት ሓቢረን ንኣዋርሕ ዝኣክል ብኣልማማ ምጽናት ህዝቢ፣ ነውራም ዓመጽ አብ ልዕሊ ደቀንስትዮን፡ ዝምታ ንብረት መንግስትን ህዝብን ትግራይ፣ ዓለም ብዓለማ ዝኾነነቶ ተግባራት ተጻእዊሮም ከቢድ ዋጋ ከፊሎም ብልዑል ወተሃደራዊ ሳይንስ ኣብ ሓጺር ግዜ ላዕለዋይ ኢድ ብምሓዝ ንጸላእቶም በታቲኖም ንምእማኑ ዘደንጹ ልዕሊ ሸውዓተ ሺሕ ሰራዊት ብምምራኽ፡ ንገሃነማዊ ትርኢት ዓመጽቲ ኣብኒኑ እንሆ ንህዝቡ ሓራ ብምውጻእ ናብ ሙሉእ ዓወት ይጉዓዝ አሎ።
ኩሎም እቶም ፈተውቲ ዲሞክራሲን ፍትሕን ሰላምን ዝኾኑ፡ ኣብዘን ዝሓለፋ ናይ ጸልማት እዋናት ኣብ ጎኒ ውጹዕ ህዝብ ትግራይ ደው ምባሎምን፡ ብምቕጻል ነዞም ዓመጽትን ጎበጥትን ብሕጊ ክዳነዩ ንምግባር ጀሚሪሞ ዘሎዉ ተበግሶ ንንእድ።
ናይዚ ዓወት ምስጢር ከአ ህዝብን ውድባትን ትግራይ ፍልልያቶም ወጊኖም ከም ሓደ አካል ብሙዃን፡ ንረብሓ ትግራይን ትግራዋይን ደው ብምባል ጸኒዖም ብምቅላሶ ተአምርታዊ ዓወት ኣመዝጊቦም።
ንሕናከ፡ ካብዚ እንታይ ንምሃር? ፖለቲካዊ ሓይልታት ኤርትራ ንሳላሳ ዓመት ዝአክል ጸረ ዓማጽን ፋሽሽታዊ ስርዓትን ዘካየድናዮ ቃልሲ ዕዉት ዘይሙኻኑ ዘማትእ አይኾነን። በዚ ከአ ክሳብ ክንደይ ወርቃዊ ግዜ ብምጥፋእ መኸራ ህዝብና አብ ምንዋሕ እጃምና ዝንኣኣስ ከም ዘይኮነ ንኩላትና ርዱእ’ዩ። በዚ ከአ ኩለን ፓለቲካዊ ውድባትን ካልኦት ሃገራውያን ምንቅስቃስን ንኡስ ፍልልያተን ወጊነን ብቀንዱ ጸረ ቀዳማይ ጸላኢ ደው ብምባል ዕድመ አረሜናዊ ስርዓት ንምሕጻር፡ እዋኑ ሕጂ ምዃኑ ብምእማን፡ ህጹጽ ተበግሶ ብምውሳድ ዕድመ ጸላኢ ንምሕጻር ሕጂውን ኣይረፈደን።
ዓወት ንውጽዓት አህዛብ
ውድቀት ንዓመጽትን ወረርትን
መግለጺ ደግሓኤ ቁ. 004
ሓምለ 3/ 2021Hits: 163


text:
ታሪኻዊ ምዕባለ
ኖርወይ ነዊሕ ዝጸንሐ ባህሊ ኣለዋ ንቤት ትምህርትን ስልጠናን ዝምልከት። ኣብ 18 ክፍለዘመን ቁጠባዊ ኩነታት ሃገር ብጣዕሚ ሕማቕ ኔሩ። ይኹን ደኣእምበር ትምህርቲ ከም ብጣዕሚ ኣገዳሲ ስለዝተቖጽረ ኩሎም ቆልዑ ትምህርቲ ክኸዱ ከምዘለዎም ተወሲኑ፣ መንግስቲ ከኣ ነዚ ክኸፍለሉ ከምዝኾነ።
- ኣብ ቀዳማይ መፋርቕ 18 ክፍለዘመን ግዴታዊ፣ ነጻ ትምህርቲ ንኩሎም ቆልዑ ተኣታትዩ፣ ንኣወዳትን ኣዋልድን። እቲ ዕላማ ኩሉ ሰብ ምንባብ ክመሃር ምእንታን መጽሓፍ ቅዱስ ባዕሎም ከንብቡ። ኩሉ ሰብ ውን ትምህርቲ ክርስትና ክወሃቦ።
- ኣብቲ እዋን መዓልታዊ ትምህርቲ ምምልላስ ንቡር ኣይነበረን። ብዙሓት ቆልዑ ትምህርቲ ኣብ ሳልስቲ ወይ ንገለ ሳምንታት ኣብ ዓመት እዮም ዝመሃሩ ኔሮም።
- ምስ ግዜ ዓይነታት ትምህርቲ ኣብ ቤት ትምህርቲ እንዳወሰኸ ከይዱ። ንኣብነት ምጽሓፍ፣ቁጽሪን ደርፊን ግዴታዊ ዓይነታት ትምህርቲ ኮይኑ ኣብ መጀመርታ 19 ክፍለዘመን።
- ኣብ 1936 ቆልዑ ብውሑዱ ሸውዓተ ዓመታት ትምህርቲ ክመሃሩ ከምዘለዎም ተወሲኑ። ካብ 1997 ከኣ 10 ዓመት ግዴታዊ ትምህርቲ ተኣታትዩ።
- ኣብ ባይቶ ኖርወይ ዘለዉ ፖለቲከኛታት ንኩሉ መደባት ትምህርቲ ዝተፈላለየ ቤት ትምህርታት የጽድቕዎ። ብኸምዚ ዓይነት መገዲ ከኣ ትሕዝቶ ቤት ትምህርቲ ኣብ ሃገር ምሉእ ተመሳሳሊ ይኸውን።


text:
ኣብ ሽወደን ክትቕመጡ ፍቓድ ምስ ዘይህልወኩም ካብታ ሃገር ውን ክትስጎጉ ምስ ዝውሰን ኣብ ገለ- ገለ እዋን ክትቅየዱ ትኽእሉ ኢኹም። በዓል-መዚ ኢሚግረሽን ኣብ ሽወደን ብሕጊ ናይ ምቕማጥ መሰልኩም ብደቂቕ ንምርኣይ ወይ ውን መንነትኩም ምስ ዘይንጸር ክትቅየዱ ትኽእሉ ኢኹም። ምቕያድ ክብል እንከለና ከም እሱር ትትሓዝ ማለትና ኮይኑ፡ ናይ ምንቅስቓስ መሰልኩም ውን ኣብ ውሽጢ ዕጹው ግምቢ ጥራይ ይኸውን። ኣብ ቀይዲ ካብ 3 መዓልቲ ንላዕሊ ምስ እትገብሩ ብነጻ ጠበቓ ክግበረልኩም መሰል ኣለኩም – ሕጋዊ ድጋፍ። ጠበቓ ዝመረጽኩሞ ክምደበልኩም መሰል ኣለኩም። ኣብ ማሕዩር እንከለኹም ውን ምሳና ዝሰርሑ ጠበቓታት ከም ሕጋዊ ግዳፍ ኮይኖም ክድግፍኹም ይኽእሉ እዮም። ነዓና ምስ እትመርጹና ንበዓል-መዚ ኢሚግረሽን ሓብርዎም። እቲ ናይ ጠበቓነት ጉዳይ ምስ ተዋህበና ብቀጥታ ኣብቲ ዘለኹሞ ማሕዩር መጺእና ቀዳመይቲ ርኽክብ ምሳኹም ብምግባር ነቲ መስርሕ ንተሓሓዞ። ኣድላዪ ምስ ዝኸውን ኣብ ኣኼባ ተርጓሚ ክንቆጽር ንኽእል ኢና። ተልእኾና እምበኣር፡ ነቲ ናይ ማሕዩር ውሳኔ ብምቕዋም ነጻ ከም ትልቀቑ ምግባር ይኸውን። ኣብ መብዛሕትኡ እዋን ንመስርሕ ጠለብ ዑቕባኹም ውን ጎድኒ-ጎድኒ ከም ዝነጣጠፍ ንገብሮ። ተወከሱና ብዝርዝር ነቲ መስርሕ ክንገልጸልኩም።
ንምቕያድ ዝምልከት ሕቶታት ኣለኩም ድዩ?
ሕጋዊ ምኽሪ ምስ ዘድልየኩም ተወከሱና። ነዚ ኣብ ታሕቲ ዘሎ ቅጥዒ ምልእዎ እሞ ብቐጥታ ክንምለሰኩም ኢና።


text:
Radio Erena: 13 August 2020
12 ነሓሰ ኣህጉራዊ መዓልቲ መንእሰያት፣ ብደረጃ ዓለም ተዘኪራ።
ኣብዛ፣ ብድሆታት መንእሰያት ኣብ እዋን ለበዳ ኮረና ቫይረስ ብዝብል መሪሕ ጥቕሲ ኣብ ዝተፈላለያ ሃገራት ዓለም ተዘኪራ ዝወዓለት ዕለት፣ ምስቲ ለበዳ ተተሓሒዙ ተሰናኺሉ ዘሎ ናይ ትምህርቲ፣ ስራሕ፣ ስፖርታዊ ንጥፈታትን ካልእ መደባትን መንእሰያት፣ ብኸመይ ክሓዊ ከምዝኽእል ዝተፈላለየ መጽናዕታዊ መደባት ቀሪቡ።
መንእሰያት ቀለስቲ ወለዶ፣ ኣውሓስቲ ማሕበራዊ ድሕነትን ተረከብቲ ሃገርን ብምዃኖም ኣብኣቶም ዝፍጠር ተጽዕኖ፣ ንመጻኢ ብቐሊሉ ዘይፍወስ በሰላ ከምዘለዎ’ውን ኣብዛ ዕለት መዘኻኸሪ ቀሪቡ።
ሓያሎ ሃገራት፣ ብሰንኪ ኮቪድ 19 ንዝተሰናኽለ ንጥፈታት መንእሰያት ዘሕውያሉ መደባት ክዝርዝራን ቢልዮናት ዶላራት ክምድባሉ እንከለዋ፣ ኤርትራ እትርከበን ሃገራት ኣፍሪቃን ገለ ገለ ሃገራት ኤስያን ግና ከምቲ ዝድለ ኣተኩሮ ይገብራሉ ከምዘየለዋ’ዩ ዝግምገም።
ብፍላይ ኤርትራ፣ ኣቐዲማ’ውን መንእሰያታ ብብዝሒ ናብ ስደት ክውሕዙ ምስ ምጽንሖም፣ ድሕሪ ለበዳ ኮረና ቫይረስ ከጋጥም ንዝኽእል ከቢድ ማሕበረ ቁጠባዊ ቅልውላው፣ ንመንእሰያት ንተወሳኺ ጸቕጥን ስደትን ከቃልዖም ከምዝኽእል ሓያሎ ወገናት ትንታነታቶም ይህቡ።
=============


text:
ንኮቪድ-19 ዚምልከት ምውሳድ ቅምሶProvtagning för covid-19 vid symtom - Kalmar län - tigrinskaThe content concerns Kalmar län
ኣብ ወረዳዊ ምምሕዳር ካልማር፡ ኣብ ግዜ ምውሳድ ቅምሶ ቀጻሊመልከፍቲ እንተሎካ ንምፍላጥ ናይ PRC- መርመራ ይውሃብ ኣሎ። ኮቪድ-19 ዘርእዮም ምልክታት እዞም ዚስዕቡ እዮም፥ ልሙድ ጉንፋዕ፡ ወይ ብሰዓልን ረስንን ሕጽረት ምስትንፋስን ናይ ኣፍንጫ ጸረርታን ናይ ኣፍንጫ ምዕባስን ቃንዛ ጎረሮን ቃንዛ ርእስን ውጽኣትን ናይ ምስትምቓርን ምሽታትን ዓቕሚ ምጥፋእን እተሰነየ ኢንፍሉወንሳ። እቲ መርመራ ኣይክፈሎን እዩ። ሕክምና ምስ ዘድልየካ ከም ቀደምካ ሕክምና ክትሓትት ከም እትኽእል ኣይትረስዕ።
መንዩ ናይ ኮቪድ-19 ቅምሶ ኪውሰደሉ ዚኽእል?
ምልክታት ምስ ዚህልዉኻ ብቕልጡፍ ባዕልኻ ናይ ቅምሶ መርመራ ግበር፡ ክሳዕ መልሲ እትረክብ ድማ ኣብ ገዛ ጽናሕ።
ምስ ሓደ ከም እተለኽፈ እተፈልጠ ሰብ ትቕመጥ እንተ ደኣ ኣሎኻ፡ ካብቲ እቲ እተለኽፈ ሰብ ናይ ቅምሶ መርመራ ዚገብር መዓልቲ ጀሚርካ ድሕሪ ሓሙሽተ መዓልታት ናይ ቅምሶ መርመራ ግበር። ኣብ ወጻኢ እንተ ኔርካ፡ ኣብታ ኣብ ሽወደን ዝኣቶኻላ መዓልቲ ብቕልጡፍ ናይ ቅምሶ መርመራ ግበር፡ ብድሕሪኡ ድማ ሓሙሽተ መዓልታት ጸኒሕካ ከም ብሓድሽ ግበር።
ምስ ሓደ ብኮቪድ-19 ኪለክፍ ዚኽእል ሰብ ናይ ቀረባ ርክብ እንተ ነይሩካ፡ ክትምርመር ይግባእ። ንኣኻ ንመልከፍቲ ቅሉዕ ዝኾንካ ሰብ እንታይ መምርሒ ከም ዚምልከተካ ብተወሳኺ ኣንብብ።
ቅምሶ ምውሳድ ብኸመይ መገዲ እዩ ዚካየድ?
ኣብ ወረዳዊ ምምሕዳር ካልማር ብሰለስተ ኣገባብ ባዕላዊ ናይ ቅምሶ መርመራ ክትገብር ትኽእል፥
- ወካሊ ዘየድልዮ ባዕልኻ ዚግበር ምውሳድ ቅምሶ
ባዕልኻ ናይ ቅምሶ መርመራ ትወስድ - ብናይ ቅምሶ መወሰዲ ዘንጊ ካብ ኣፍንጭን ካብ ጎረሮን። ኣብዚ፡ ከመይ ክትገብር ከም ዘሎካ ዚሕብር ብቛንቋ እንግሊዝ እተዳለወ መምርሒታት ኣሎካ
ነቲ ናይ ቅምሶ ፓከት ባዕልኻ ከተምጽኦ ትኽእል ኢኻ፡ ወይ ድማ ንሓደ ሰብ ክትውክል ትኽእል ኢኻ። ወኪል ምስ እትልእኽ፡ እቲ ወኪል ናቱ ናይ መንነት ወረቐት ከርእይ ኣለዎ፡ ከምኡውን ናትካ ፐርሾንኑመር ከቕርብ ይግባእ። ቅምሶ ምስ ወሰድካ ፡ ናብታ ዝወሰድካላ ቦታ ኢኻ እትመልሳ።
ብመገዲ 1177.se ጌርካ ናይ ባዕላዊ ምውሳድ ቅምሶ ቆጸራ ክትሕዝ ከሎኻ፡ ኣየናይ ናይ መረከቢ ቦታ ንኽትመርጽ ከም እተዋህበካ ክትርእይ ትኽእል። እቲ ናይ ግዜ ምርጫ ተወዲኡ እንተ ኾይኑ፡ ኣብቲ ዚመጽእ ኣጋጣሚ ተመለስ።
- ብመገዲ ወኪል ዚካየድ ባዕላዊ ምውሳድ ቅምሶ
ባዕልኻ ናይ ቅምሶ መርመራ ትወስድ - ብናይ ቅምሶ መወሰዲ ዘንጊ ካብ ኣፍንጭን ካብ ጎረሮን። ኣብዚ፡ ከመይ ክትገብር ከም ዘሎካ ዚሕብር ብቛንቋ እንግሊዝ እተዳለወ መምርሒታት ኣሎካ
እቲ ናይ ቅምሶ መወሰዲ ኣቕሑ ዘምጽኣልካ ወኪል ጥዑይ ኪኸውይ ይግባእ። ንሱ ነቲ መመርመሪ ንምውጻእ፡ ናቱን ናትካን መንነት ወረቐት ኪሕዝ ይግባእ። ነቲ ቅምሶ ምስ ወሰድካ፡ እቲ ወኪል ነቲ ቅምሶ ኣብቲ ዝወሰደሉ ቦታ እዩ ተመሊሱ ዘቐምጦ።
ብመገዲ 1177.se ጌርካ ናይ ባዕላዊ ምውሳድ ቅምሶ ቆጸራ ክትሕዝ ከሎኻ፡ ኣየናይ ናይ መረከቢ ቦታ ንኽትመርጽ ከም እተዋህበካ ክትርእይ ትኽእል። እቲ ናይ ግዜ ምርጫ ተወዲኡ እንተ ኾይኑ፡ ኣብቲ ዚመጽእ ኣጋጣሚ ተመለስ።
- ብሓገዝ ሰራሕተኛታት ሕክምና ዚግበር ምውሳድ ቅምሶ
ኣብ ገሊኡ ናይቲ ወረዳ ቦታታት፡ እቶም ናይ ክሊኒክ ሰራሕተኛታት እዮም ቅምሶ ዚወስዱልካ።
ብኸምዚ መገዲ እዩ ነቲ ናይ ቅምሶ መርመራ ቆጸራ እትሕዘሉ፥
ብዘይ ወካሊ ንኮቪድ-19 ዚምልከት ምውሳድ ቅምሶ ኣዝዝ
- ኣብዚ መላግቦዚ ጠውቕ፥ BESTÄLL PROVTAGNING
- ብመገዲ 1177.se. ናብ ኢ-ሸንስተን ሎግ ግበር። ሎግ ንኽትገብር ግን BankID ወይ Freja eID Plus የድልየካ። (Mobilt SäkerhetsID ኣይሰርሕን እዩ)
- ኣብዚ ጠውቕ ”Ny provtagningsbeställning”.
- ነዚ ምረጽ ”Covid-19 egenprovtagning utan krav på ombud”.
- ነቲ መምርሒ ኣንብቦ፡ ከምኡ'ውን ነዚ ምረጽ ”Slutför beställning”.
- ኣብዚ ጠውቕ ”Boka tid och utlämningsställe här” ኣብ ትሕቲ Boka tid och plats för uthämtning av protagningspaket.
- ኣብቲ ዚረአ ዝርዝር፡ ነቲ ናይ ቅምሶ መግበሪ ፓከት ንምውሳድ ሓደ ቦታ ምረጽ። ኣብቲ ዚረአ ኣውደኣዋርሕ፡ መዓልትን ግዜን ምረጽ።
- ኣብቲ ናይ ጽሑፍ ቦታ፡ ናይ ኢመይልካ ኣድራሻ ጸሓፍ፡ ከምኡውን ነዚ ምረጽ ”Bekräfta”.
ንኮቪድ-19 ዚምልከት ባዕላዊ ምውሳድ ቅምሶ ብመገዲ ወኪል ኣዝዝ
- ኣብዚ መላግቦዚ ጠውቕ፥ BESTÄLL PROVTAGNING
- ብመገዲ 1177.se. ናብ ኢ-ሸንስተን ሎግ ግበር። ሎግ ንኽትገብር ግን BankID ወይ Freja eID Plus የድልየካ። (Mobilt SäkerhetsID ኣይሰርሕን እዩ)
- ኣብዚ ጠውቕ ”Ny provtagningsbeställning”.
- ነዚ ምረጽ ”Covid-19 egenprovtagning, friskt ombud hämtar/lämnar”.
- ነቲ መምርሒ ኣንብቦ፡ ከምኡውን ነዚ ምረጽ ”Slutför beställning”.
- ኣብዚ ጠውቕ ”Boka tid och utlämningsställe här” ኣብ ትሕቲ Boka tid och plats för uthämtning av protagningspaket.
- ኣብቲ ዚረአ ዝርዝር፡ እቲ ዚውክለካ ነቲ ናይ ቅምሶ መግበሪ ፓከት ንኺወስድ ሓደ ቦታ ምረጽ። ኣብቲ ዚረአ ኣውደኣዋርሕ፡ መዓልትን ግዜን ምረጽ።
- ኣብቲ ናይ ጽሑፍ ቦታ፡ ናይ ኢመይልካ ኣድራሻ ጸሓፍ፡ ከምኡውን ነዚ ምረጽ ”Bekräfta”.
ብሓገዝ ሰራሕተኛታት ሕክምና ዚካየድ ንኮቪድ-19 ዚምልከት ምውሳድ ቅምሶ ኣዝዝ
- ኣብዚ መላግቦ'ዚ ጠውቕ፥ BESTÄLL PROVTAGNING
- ብመገዲ 1177.se. ናብ ኢ-ሸንስተን ሎግ ግበር። ሎግ ንኽትገብር ግን BankID ወይ Freja eID Plus የድልየካ። (Mobilt SäkerhetsID ኣይሰርሕን እዩ)
- ኣብዚ ጠውቕ ”Ny provtagningsbeställning”.
- ”Covid-19 provtagning med hjälp av vårdpersonal - utvalda hälsocentraler i Kalmar län”. ምረጽ።
- ነቲ መምርሒታት ኣንብቦ ብድሕሪኡ ደማ ነዚ ምረጽ ”Slutför beställning”.
- ኣብ ትሕቲ Boka nu din tid för provtagning ነተን ናይ ኮቪድ-19 ንቅምሶ ምውሳድ ዚምልከት ሓገዛ ዚህባ ክሊኒካት ትረኽበን። ሓንቲ ካባታተን ምረጽ።
- ንታሕቲ ገጽካ ድለ፡ ብድሕሪኡ ናብዚ ጠውቕ ”Jag har tagit del av den fullständiga informationen”
- ኣብቲ ዝርዝር ኣብ ትሕቲ Välj typ av tid ነዚ ምረጽ ”Provtagning covid-19 PCR”። ኣብቲ ዚረኣየካ ዓውደኣዋርሕ፡ ዕለትን ግዜን ምረጽ።
- ኣብዚ ጠውቕ ”Fortsätt till nästa steg i bokningen” ብድሕሪኡ ድማ ኣብዚ ጠውቕ ”Ja, genomför bokning”.
ኢ-ለጊቲማኹን ምስ ዘይህልወካ፡ ዕድመኻ ትሕቲ 13 ምስ ዚኸውን ወይ ሎግ ንምግባር ጸገም ምስ ዚህልወካ
ነቲ ናይ ሕማም ምልክታት ዚምልከት ናይ ሕክምና ግምገማ ንምፍላጥ፡ ነቲ ናትካ ማእከል ጥዕና ተወከሶ።
ናይ ቅምሶ መርመራኻ መልሲ
ከም ልሙድ፡ ነቲ ናይ ቅምሶ መልስኻ ኣብ ውሽጢ 3-4 መዓልታት ኢኻ እትረኽቦ፡ ይኹንምበር፡ ሰብ ምስ ዚበዝሕ፡ እቲ ግዜ ካብኡ ኪነውሕ እውን ይኽእል እዩ። ነቲ መልስኻ ንምርኣይ ኣብ 1177.se ሎግ ክትገብር ይግበኣካ።
ኣብዚ እዋን'ዚ፡ ኣብ ወረዳ ምምሕዳር ካልማር፡ ኩሉ ናይ ኮቪድ-19 መልከፍቲ ክትትል ይግበረሉ ኣሎ። ከምዚ ኪብሃል ከሎ ድማ፡ ንስኻ ኮቪድ-19 ምስ ዚሕዘካ እቶም ናይቲ ሕክምና ሰራሕተኛታት ኪረኽቡኻ እዮም ማለት እዩ።
እቲ ናይ ቅምሶ መርመራ ኣብ ቢዮባንክ ኢዩ ዚዕቀብ/ዚኽዘን።
ንቆጽራኻ ዚምልከት ስረዛን ምሕዳስን
- ብመገዲ ወኪል ወይ ብዘይ ወኪል፡ ኣብቲ ፋርማሲ/መዐደሊ ነቝጣ፡ ነቲ ናይ ቅምሶ መውሰዲ መሳርሒ ንምውሳድ ቆጸራ ንምስራዝ ወይ ንምሕዳስ - ነቲ ቆጸራ ምስ ገበርካ እተዋህበካ ናይ መረጋገጺ መይልካ ዚርከብ መላግቦ/ሊንክ ብምጥቃም ነቲ ግዜ ቆጸራ ክትልውጦ ትኽእል ኢኻ።
- ብመገዲ ሰራሕተኛታት ሕክምና፡ ነቲ ናይ ምውሳድ ቅምሶ ግዜ ንምስራዝ ወይ ንምሕዳስ፡ ኣብ 1177.se ሎግ ግበር። ኣብ ትሕቲ Inkorg ኣብ Bokade tider ጠውቕ። ብድሕሪኡ ኣብ ”avboka” ብምጥዋቕ ነቲ ናይ ቆጸራ ግዜ ሰርዞ፡ ወይ ድማ ኣብ ”omboka” ብምጥዋቕ፡ ነቲ ናይ ቅምሶ ምውሳድ ግዜ ኣሓድሶ።
ንወረቐት ምስክር ዚግበር መርመራ
ኣብዚ እዋን'ዚ ንዝተፈላለየ ዓይነት ሰርቲፊከት ዚምልከት መርመራ ኣይንህብን ኢና።
ሕቶታት ኣሎዉኻዶ?
ንምውሳድ ቅምሶ ዚምልከት ተወሳኺ ሕቶ ምስ ዚህልወካ ናብዚ ተወከስ corona@regionkalmar.se.
ብኢመይል ጌርካ ተኣፋፊ ውልቃዊ ሓበሬታ ከይትሰድድ ተጠንቀቕ


text:
ተቓዋሚ ውድብ ዓረና ትግራይ ብቕድሚ ትማሊ ቀዳም ኣብ መቐለ ዝፀውዖ ሰላማዊ ሰልፊ መንግስቲ ብዝሒ ዘለዎም ዕጡቓት ብምውፋር ከቢድ ዕንቅፋት’ዃ እንተፈጠረ ዕውት ነይሩ ኢሎም ኣቦ ወንበር እቲ ውድብ ኣቶ ኣብርሃ ደስታ።
ኣብ ዝተፈላለያ ክልላት ይፍፀም ዘሎ መንነት መሰረት ዝገበረ መጥቓዕቲ ንምቅዋምን ጠጠው ንክብል ንምሕታትን ኣብ ዝተፀውዐ ሰልፊ ሓይልታት ፀጥታ ሰባት ናብቲ ሰልፊ ከይኣኸዱ ይኽልክሉን የፈራርሑን ነይሮም ኢሎም።
ብዛዕባ እዚ ካብ ምምሕዳር ከተማ መቐለ መብርሂ ንምርካብ ተደጋጋሚ ፃዕሪ ተገይሩ ኣይተዓወተን።ንመንግስቲ ቕርበት ዘለዋ ሬድዮ ድምፂ ወያነ ትግራይ ኣብ ናይ ቀዳም ፈነውኣ ‘’ውድብ ዓረና መድረኽ ዝሓተቶ ሰልፊ ኣብ ሓፂር እዋን ዝቐረበ ምስ ምዃኑን ዝሓተቶም ነገራት ንምምላእ ኣፀጋሚ ብምዃኑን ፍቓድ ኣይተውሃቦን’’ ክብሉ ከንቲባ ከተማ መቐለ ኣቶ ዳንኤል ኣሰፋ ምግላፆም ፀብፂባ’ላ።
ዝርዝሩ ኣብዚ ምስማዕ ይክኣል።


text:
Radio Erena: 26 June 2019
ኬንያ ናብ ሶማሊ ላንድ ናይ መጎዓዝያ መስመር ክትከፍት ምምዳባ፣ ኣብ መንጎኣን ኣብ መንጎ ሶማልን ተፈጢሩ ንዘሎ ምስሕሓብ ከየዛይዶ ተሰጊኡ ከምዘሎ ተገሊጹ።
መንገዲ ኣየር ኬንያ ካብን ናብን ናይሮቢ-ሃርጌሳ ስሩዕ በረራ ንምጅማር መጽናዕቱ ወዲኡ፣ ካብ መንግስቲ ፍቓድ ይጽበ ከምዘሎ’ዩ ዝግለጽ።
እንተኾነ ኣብ መንጎ ኬንያን ሶማልን ብዋንነት ክሊ ማያት ተላዒሉ ዘሎ ናይ ‘ይግበኣኒ’ዩ’ ምስሕሓብ፣ ኬንያ ምስ ሶማሊላንድ ንግዳዊ መስመር ብምጅማራ፣ ናብ ዝኸፈአ ጠርዙ ከይዓዝዝ ዲፕሎማስያውያን ምንጭታት ድሮ ስግኣቶም ይገልጹ ኣለዉ።
እቲ ሶማል ኣቕሪባቶ ዘላ ዋንነት ክሊ ማያት፣ ናብ ኣህጉራዊ ቤት ፍርዲ እንተወሲዳቶ፣ ኬንያ ብዘይኣፍደገ ባሕሪ ክትተርፍ ስለእትኽእል፣ ኣብቲ ዞባ ሓድሽ ወጥሪ ከለዓዕል ሙዃኑ’ዩ ዝግለጽ።
ሰበስልጣን ክልቲኤን ሃገራት ናይ ቃላትን ዲፕሎማሲን ቁርቁስ ጀሚሮም እኳ እንተነበሩ፣ ብሽምግልና ጎረባብቲ ሃገራት ፍልልዮም ብዘተ ክፈትሑ ከምዝተሰማምዑ ይፍለጥ።
እዚ ኬንያ ኣሚማቶ ዘላ በረራ ካብን ናብን ናይሮቢ-ሃርጌሳ እንተተጀሚሩ፣ ነታ ካብ ሶማል ተነጺላ በይናዊ ናጽነት ኣዊጃ ዘላ ሶማሊላንድ ዓቢ ቁጠባዊ መኽሰብ ክትረኽበሉ’ያ።
ከምዝፍለጥ መንገዲ ኣየር ኢትዮጵያን ዱባይን ሰሙናዊ፣ ናብ ሶማሊላንድ ዝቐንዐ ናይ ንግዲ በረራታት የካይዳ እየን።


text:
ጳጳሳዊ ናይ ትሕቲ ዕድመ ሕጻናት ሓልዮ ድርገት ሓፈሻዊ ምልኣተ ዓውደ ጉባኤ ዝተፈላለዩ መደባት ብምጽዳቕ ዕለት 8 ሚያዝያ 2019 ዓ.ም. ከምዘጠናቐቐን ምዝ ዝተፈላለዩ ናይ ኵርያ ሮማና - ናይ ተኸታሊ ቅዱስ ጴጥሮስ ናይ ቀረባ ተሓባበርቲ ላዕለዋይ ሓዋርያውያን ምሕደራ መዋቕራትን ምስ ዝተፈላለያ መንፈሳውያን ማሕበራትን ገዳማትን ዝካየድ ዘተ ቀጻሊ ምዃኑ ብምርግጋጽ፡ ኣብ ምክልኻል ትሕቲ ዕድመ ሕጻናት ገና ብዙሕ ክስራሕ ኣለዎ ከምዝበለ ናይ ቅድስቲ መንበር ዜናን ክፍሊ ማሕተን መግለጺ ኣፍሊጡ።
ስምዖን ተ. ኣርኣያ - ከተማ ቫቲካን
እቲ ጳጳሳዊ ናይ ትሕቲ ዕድመ ሕጻናት ሓልዮ ድርገት ሓፈሻዊ ምልኣተ ዓውደ ጉባኤ ምልስ ቢሉ እቲ ኣብ ሃገረ ቫቲካን ኣብ ምክልኻል ትሕቲ ዕድመ ሕጻናት ንኽመክር ብቕዱስ ኣቦና ዝተጸውዔ ናይ መላእ ሃገራት ብፁዓን ጳጳሳት ኣባይቲ ምኽሪ ኣበ መናብርትን ናይ ዝተፈላለያ ገዳማትን መንፍሳዊ ማሕበራትን ኣሕሉቕን ኣሳቲፉ ዝተኻየደ ዓውደ ጉባኤ ፍጻሜ ዕለት 24 ለካቲት 2019 ዓ.ም. ቅዱስ ኣቦና ኣብ ዘስምዕዎ ቃል፥ ነቶም ናይ ኣደዳ ዓመጽ ዝዀኑን ነቲ ናይታ ኣደ ዝዀነት ቤተ ክርስቲያን ሕዝበ እግዚኣብሔርን ንመላእ ዓለምን ክንህቦ እንኸል ብሉጽን ውጽኢታውን መልሲ ለውጢ ሓዋርያዊ ግብረ ኖልዎን ናይ ሓባር ለውጥን፡ ነቶም ተኣፈፍቲ ክፍሊ ሕብረተሰብ ብትሕትና ጽን ምባልን ምድጋፍን ምክልኻልን ካብኦም ብትሕትና ናይ ምምሃርን ተግባር እዩ ከምዝበሉ ክዝከር እንከሎ፥
ጽን ምባልን-ምስማዕን ምምሃርን
እቲ ዝሓለፈ ሓሙስ ዕለት 5 ሚያዝያ 2019 ዓ.ም. ናይ ሓንቲ ካብ ትሕተ ሰሃራ (ደቡባዊ ሰሃራ) ሃገራት ኣፍሪቃ ዝመጻ ኣሪቃዊት ኣደ ኣብ ንኡስ ዕድመኤን ብገለ ገለ ኣባላት ውሉደ ክህነት ናይ ዝተፈጸመ ናይ ወሲብ ዓመጽ ኣደዳ ዝዀና ዝሃበኦ ቃል ምስክርነት ብምስማዕ ዘበገሶን ቃል ምስክርነ ኣደዳ ዝዀነ ጽን ምባልን ብትሕትና ምስትውዓልን ካብኣቶም ትሕት ቢልካ ምምሃርን ዘለዎ ኣገዳስነት እቲ ዓስራይ ሓፈሻዊ ምልኣተ ዓውደ ጉባኤ ጳጳሳዊ ሓልዮ ክንክን ትሕቲ ዕድመ ሕጻናት ድርገት ኣመላኺቱ ቅዱስ ኣቦና ስቓይ ናይቶም ኣደዳ ዝዀኑ ጽን ምባልን ንኣኣቶም ምስማዕን ንምክልኻል ትሕቲ ዕድመ ሕጻናት ካብኣቶም ካብ ዝቐርብ ተመክሮ ብዅሉ ደረጃታት ክሰፍሕን ኣብ ምትግባር ንዘካይዶ ጻዕሪ ዓቢይ ድጋፍ እውን ምዃኑ ዝሃብዎ ለበዋን ብፍላይ ብኣባላት ውሉደ ክህነት ክፍጸም እንከሎ ንቤተ ክርስቲያንን ንሕዝበ እግዚኣብሔርን ንናይ ቤተ ክርስቲያን ምስክርነት እውን ዓቢይ ዕንቅፋት እዩ እንክብሉ ንዝገለጽዎ ሓሳብ መሰረት ብምግባር ዝተኻየደ ምዃኑ ኣብ ፍጻሜ ናይቲ ዓውደ ጉባኤ ዝወጸ መግለጺ ተመልኪቱ ከምዘሎ ናይ ቅድስቲ መንበር ዜናን ክፍሊ ማሕተምን መግለጺ ኣፍሊጡ።
ምድጋፍን ምክልኻልን
ጳጳሳዊ ናይ ትሕቲ ዕድመ ሕጻናት ሓልዮ ድርገት ኣቦ መንበር ብፁዕ ካርዲናል ሲን ፓትሪክ ኦመለይ ኣብቲ ዝተኻየደ ሓፈሻዊ ምልኣተ ጉባኤ ንዝተሳተፉ ቅዱስ ኣቦና ር.ሊ.ጳ. ፍራንቸስኮ ዘመሓላለፍው መልእኽቲ ኣስሚዖም፡ እቲ ኣብዚ እዋን’ዚ ኣብ ቅድስቲ መንበር ቅዱስ ኣቦና ዝኣወጅዎ ንምክልኻል ትሕቲ ዕድመ ሕጻናት ዝምልከት ሕጊ ኰነ ፍኖተ መርሓ ነቲ ኣብ ወርሒ ለካቲት 2019 ዓ.ም. ኣብ ሃገረ ቫቲካን ዝተኻየደ ናይ መላእ ብፁዓን ጳጳሳት ኣባይቲ ምኽርን ናይቶም ናይ ወሲብ ዓመጽ ኣደዳ ዝዀኑ ዜጋታት ቃል ምስክርነት መሰረት ዝገበረ ምዃኑን እቲ ዝተኻየደ ዓውደ ጉባኤ ብሰፊሕ ኣብ ኩለን ሰበኻታት ክትግበር ከምዘለዎ ከምዘዘኻኸረ ዝሓበረ ናይ ቅድስቲ መንበር ዜናን ክፍሊ ማሕተምን መግለጺ ኣስዒቡ፡ ምናባዊ ናይ ወሲብ ዓመጽ ኣደዳ ዝዀኑ ዝሓቝፍ ናይ መማክርት ጉጅለ ክፍጠርን ካብቶም ኣደዳ ዝዀነ ንምክልኻል ትሕቲ ዕድመ ሕጻናት ካብ ዝነቅል ቃል ምስክርነት ኵላዊ ባህሊ ምስፋሕን እዚ ከኣ ኣብ ብራዚል ዛምቢያ ፊሊፒንስ ኣብ እትርከብ ካቶሊካዊት ቤተ ክርስቲያን ካብ ዘሎ ተመክሮ ዝተወስደ ምዃኑ ናይ ቅድስቲ መንበር ዜናን ክፍሊ ማሕተምን መግለጺ የመልክት።
ስዒቡ እውን ካብ ዝሓንጸጾ መደባት፥ ዓለም ሓቆፍ ናይ ሊቃውንቲ ዓውደ ጉባኤ ዛዕባ ናይ ወሲብ ዓመጽን ነዚ ስዒቡ ዝመጽእ ሰብኣውን ስነ ኣእምሮኣውን ማሕበራውን ጸገማትን ኣማእኪሉን ናይ ወሲብ ዓመጽ ኣቐዲምካ ንምክልኻል ንዝብል ዕላማ ዝድግፍ ዓውደ ጉባኤ ክህሉን፡ ንምክልኻል ትሕቲ ዕድመ ሕጻናት ዝድግፍ ኣብ ግብሪ ክውዕ ዝግብኦ መርሓ ፍኖት ናብ መላእ ሃገራት ናብ ዝርከባ ካቶሊካውያን ኣቢያተ ክርስቲያን ምትሕልላፍን፡ ኣብ ናይ ካቶሊካዊት ቤተ ክርስቲያን ኣቢያተ ትምህርቲ ኣብ ምክልኻል ትሕቲ ዕድመ ሕጻናት ዘተኰረ መደብ ሕንጸት ምዝርጋሕን፡ ዝብል ካልኦት መደባት እውን እቲ ዝተኻየደ ጉባኤ ከምዝሓንጸጸ ዝሓበረ ናይ ቅድስቲ መንበር ዜናን ክፍሊ ማሕተምን መግለጺ ኣስዒቡ፡ እቲ ጳጳሳዊ ሓልዮ ምክልኻል ትሕቲ ዕድመ ሕጻናት ብድላይን ውሳኔን ቅዱስ ኣቦና ኣብ ወርሒ መጋቢት 2014 ዓ.ም. ዝቖመ ምዃኑ የዘኻኽር።


text:
ኣጋይሽ መደብ ህዝቢ ምስ ህዝቢ ክኢላታት IT ዝኾኑ ኣቶ ጌታቸው ገብረፃዲቕን ኣቶ ሰመረ ታእዛዝን እዮም።ብዛዕባ ታራ Social Media ኣብ ህዝባዊ ምንቅስቓስ ሰሜን ኣፍሪካን ማእኸላይ ምብራቕን ኣብዘዘራርብናዮም እዋን ሶሻል ሚዲያ ብፍጥነት፡ብስፍሓትን ብቕርበትን ካብቶም ዝፀንሑ ልሙዳት መራኸቢ ብዙሃን ዝበለፁ ስለ ዝኾኑ ሰባት ብዝዓበየ ይጥቀመሎም ከምዘሎ ይገልፁ።
ኣብ ቨርጂንያ ዝመደብሩ FDIC ዝተብሃለ ቤት ፅሕፈት ፌደራላዊ መንግስቲ ኮንሳልታንት ቴክኖሎጂ ዝኾኑ ኣቶ ጌታቸው ገብረፃዲቕ ኣብዚ ሕዚ እዋን ኣብ ዓለም ክልተ ቢሊዮን ህዝቢ ናይ ኢንተኔት ተጠቃሚ ከምዝኾነ ይገልፁ።
ኣብ ቨርጂንያ ቴክ ናይ ማስተርስ ተምሃራይ ኮምፔተር ኢንጂነሪን ዝኾኑ ኣቶ ሰመረ ታእዛዝ ብወገኖም ኣብዚ ሕዚ እዋን ኣብ ኣፍሪካ ኢንተርኔት ናይዝጥቀም ብዝሒ ህዝቢ ዓሰርተ ሚታዊት እንተኾነ’ውን ኣብዞም ዝሓለፉ ክልተ ዓመታት እቲ ናይ ኢንተርኔት ምጥቃም ብ2300ሚታዊ ከምዝዓበየን ተስፋ ዘለዎ ከምዝኾነን ይገልፁ።ዝርዝሩ የድምፁ።


text:
ታና በሲግዲረዲ ዖነዲ ሩኹ
መዘኻኸሪ፣ ኣብ ዝሓጸረ ግዜ ብትግርኛን/ዓረብን ተርጉምና ክንዝርጋሓ’ና።
ሓይሳን ብሊን ቚር እና ሽፍሽፋ ንር ኤደራ ናንሲ ዪና ለበኪል እንኩርኖሉ ፋነይነዲንና ኒ ስጙሲ ጠለቕነሊ። ክቱብት ላሪ ነቀስድጝኒ ጃብስነኩንልኩም። ኮዶ ናትካ ስጙድ ሓመድነኩንሉ/ላ። ላኹክ ኒ ወረበድ ሰሄራዂ ከተቦ ፈስሮና ናጝር ድምኖ ናንሲ ሻኽኖ ወቐርነኩንኩም። እና ምጨት ኒን ከተብነጝር ታና እስጝነግር ግን ንእቢራኹ እማ ከተብነስ ባርጋ። ንግርጛ ታኒዃ ሺረላ።
ጃብራ ያ ኒንጝን ሽፍሽፋ፣
ኢናሓን ኒኪ 46 አመራ ጃብ፡ ኩከወል ኣኽላ ኩ ኣባይሊ ተምነተግራኽ፡ ቃንሺ ቱጛኒውሰና ኪዲግሲ ጉርጉርዶ ጎደና ጃብ ለኸድ ሓውሲራኹሰና፡ ህጀን ሃይሊስላሰሩ ይናከውሲ ራሕመት እንጋ አዋይንድ ጢየይዲ ላኸዲሲ ረመጭነትሎም፡ እና ኒኪ ኣኻኹሰና ሹግ ለበከድ አልብዱ፡ ዕልል ዩ እሩጝድ እንሳኽሶ ይቁምሽሽድ ኩሪትሮ ተርሲኽ። ሸፍሸፊያ ጀረበንኽር ኣጫብዕ ዩ ኣቅሹን እደውሰና ውልቅና ጉሹኽ። ደኣም ኒኪ ደንቢራ ወንተሮ፡ እና ላከቲና እንገት ዕባብድ ድደው ይናከውሲ አልብዱ፡ እንይዕልድ ቋለውሲ ጂጚስትያ ጀረቢነዲን ግን።
ኣን ኡዃርሳኽ አጀርበብትል ግን። እና ዲገ ኒኒ ጊት በሀሊንድ ከለብሲሮ ህንብረሪ ኣክረንኽር፡ ትክስረ ንሪ አርእስትራኽ፡ ድገር አወይስኻ እንጀሓይ ኒቃብሎትል ውሪ ድገር ሱቀይሲኻ ትሪው ይስተው ጊትድ ግን። እና ጊት ነን ገብራ እንቶ ወረርጊንላ፡ ጃር እንቀይሊ ተከወውላ ተከክ። ግርጋ 5 አርባ ፋጂኺሪትል 1970 ኣባይድ ሓውይሩ ደኣም፡ እንሰራገይሶ እርገው ልጝንንትት ባርህሊ ለወትስራሲክ፡ ድገትልድ ፈኽ ትዳ ጊታ ዕልልሲ ዓፈኖ፡ ናልድ ሸለክዩ እርገው ዓቅ እምንድ እሩጝ ተኩ እርጉኽ።
እና ወክት ኒል ኣን 8 አመሪኽ እርጋኽር ኣኽሪ የኩን። ኒኩንንቲ ወሸቀዲ ቂራ ሰረና እንገትዲ፡ ከደን ከራይሊ ገንጅኑ ክንኹን። ናድካ አወይስኻ ንብረት ሓውይነዲን፡ ትግር ኣካን ገእዮና እርጉኽ። እን ሰልፋ ኡናርሊ ልጝንትት ሓውየሲ ናትክ ጅልውነክ ይሰነንዲ ቋልኑሎም እርግንኹን። ድገ ሕውዮ ሲዀር ኳሪልግን ተከኩለ፡ ብክስታኑኽድ ይኖ ፈላሲት ኖርተር መስክብ እርጋኽሊ ገእይኖሰና፡ ጀን ግናይሩራይ ላኸድ አረቢተንኽር ከርተጊ ዲኹና። ኒኣዓንቀይልኻ ሳንስዕስሮ ሱክሮ እርጋኽ መኮታ ላኻ ደቅብ እርጊነዲንሉ ቀፍጥንሶ ገ ዲኹና። አዋኹድ ሓረሮ እርጋኽሲ ያዕይኖ ብትናሲክ ቁንኹን። ኒደንቢ ወንተተርነክ ድጙስትራሲ ኒልድ አወክስንኹን። ደክነክ ደክነክኽር ላኸድ ሓረሮ ከብተው አርልድ ዲሪውሰና ለከምነክ ይና አፍፈል ማልኑ ድመን ሺባ ሀደው ይኑ እርግንኹን፡ ውራ ሀበጋኽ ወክት በዳን።
ዕባብድ ንክማ እማ አመሪ እንትኖ ዲሂስድነና ይኑ፡ መደት ከባ አብስን ሽብዎና እርገት ትክሰ አልብደኩን፡፡ ከው ናርሕዲ ዓፈጁ ቀላቅል ኣኽራሲክ እግርና ተርሲንሰና፥ እና ሁመት ኒል ይገና ኣን ይቁርዲ ይገነስከውሊ ፈርሐን ኪደኩለ ይሮ፡ ይግምልድ ኣኽን፡ ይለበከዲክ እንከለውሲ ይሻን ይኽርድቁርልድ ሲረ፡ ይሰልፋ ልጁእ አጀርበብትልድ ፈርሐን ኣኽራሲ ጭልግልግድ ተርይንኹን። ተራኽበት ይና ሸንገብል ባርኖ እስላም አርፋኹድ ገምኖ አለቀሽ ወረበስ ዱጝስነ ወዓየንታ ሕውጭትል ኳራ ፈቲና። ብራ ይን አርእናኽ ገብሪቶና፡ ወራቶክ ዲረና ይኑ፡ መሓባርሲ ኒዓቅ ሽለክዩ ዳድኖ ደክኖ፡ በሲግዲረት ይናላውል መኻልትኑ ጉብርኹድ ከረሸምኖ ፈርሐን ዐርንኹን። ብራ እክክም እሰ ኢርግነዲ፡ ኣዳሚንዱኽራ ነየቶ ውልቃኽ ቋለላ።
ይና ሊጝር ኳሪል፡ እስላምዲ ኪስታንዲ ብኪስታንሊ ቱኖ ናዲንሰና ጃርሊ ሺወውኹር፡ ጉሂሲ ስሩ እርግውኽር ቋልኹን። ፈለዳ ኣናሲዮኻ፡ እንታ ጊናቲትዲ እንታ በሀሊንዲ፡ ሀድራእ ያ፡ እንታ ጃርሊ ሺዋ የክኽር፡ ከው ምርወት እሲሮ ካቡ እርጉኽ። እና ወክት ኒል ጥየይ ኣባዩ፡ ይነከው ብሲግዲሪውሊ ከፍከፍሱ እርጉኽ። ደሀይ ጥጥየዩኽ ድዶሰና፡ ኩርጚ ተሊል ብሲግዲሪልድ እግርዶ፡ ሰባ ንርጎድጉኽሲኻ ናንድ ሻኽሮ፡ ንርግሮብኻ ብርድ ጀለጥሶ፡ ይና ከው ናኾርክ ድድኑኽ ይሮ ዋዕይሩ፡ ንርሰረነዲ ንርምጭጫዲ ይገሸል ዲማ ቋልስተኩለ። ንርሹቲ ገዓርዶ ከውሲ ስርሲረሪ ሕርመቲት ምኽሪየላ ግረስሊ።
ኣማቅረብ ኳራ ለቦሰና፡ ኣንኳ (5) ጪዋ ላት ቂር ሺራኽሲክ ለብኑኽር ጉኑኽር፡ ፈርሐንትልድ ወሰበንስረኽሲ ዳድኖ፡ ጨበልቁምሲ ከረሸምኖ፡ ሓሸለሲ ከረን ጉራቢሲ ዐርንኹን። ቂራ ደርብ ጊናቲትድ ገሪኽዲክ ተቃኽግን። ግርክ ሺራኽሲክ በክስታንሊ አልኮተትኑ እርግኖ፡ ገንጀዲ ፊዃዲ ጀረብነንኽር፡ ይናከውሰነክ ክሪልድ ዓጭጭስኖ ናው ዳድናኽሲክ ዳድኖ ቀሰብስንኹን፡፡ ላድ ላዶንትክኻ ቅልስጝዲ ህርግትዲ በዕሮለ፡ ይነልድ ሺርዮ ላኻ ደይደያኹሰና ቋልስቱለ እርጉኽ። ኣንጫ ላኸስ ቋልደናኹማ የክ ወንቀረንኻ፡ ማኸልትግሉ ትምይሮ ፈሪ ያኽ ውንትሳ እዉስቱለ እርገት አልብደኩን። ደክረክ ደክረክኻ ቂራ በዳን እኻሩና እርጉኽ፡ ሕያይት ክርዶ ምሽምሽረሪርሰና። ወረድ እንሰከር መደትሊ፡ ማልዲ ከውዲ ገሪ ኣካናተል ኣባይ ናንድ ደድው ገሪው ግን። አብኻ አብ ከተ፡ ዕልኻ ዕልሲ፡ ቅልሲጝድ ትዳ ፈና ዋንቱ ጉራቢስ ይተኒትል ዐርንኹን። ይተኒ ይን ተክነውሲ ቋልዶሰና፡ አሸሻኹድ ሻሂ ቡልኩድሮ ባኒዲ እስረ ጀባእ ይቲና። ቀሽቀሸው ሸብንኻ አርእግናኽርኻ፡ ሻሂ ሀደራእ ይራሲኪና ንጃብክ ታምግነው ባኒት ቆጠፍነክ ይና አብል እስነዲ፡ ጥየይ ኣባዩ ዖኒል ክፍክፍሲነዲ ላት ኣኹኽ። በኻኺልድ በኻኻ ኮስቶና፡ እስነውስክ አርእንብነ ዋንትኑ፡ ከው ናርሕዲ ዓፈጀው ቋልኖሰና፡ ናዲ ሕበርስነ ዕሸሽልድ ይነገሽ ሱግ ኣኽራሲክ ህረብርንኹን። ለፈክ ተኮስትራሲ ጋግኒኹን። ከዋ ብጅኽ እርጊነዲን አውኒ አውዲ ዋንተት ፈረጋኽ ኣዳም እርጉኽ ተከለለ፡ ወረድ ይዲ ይሹግረሪዲ ይና ከውልድ ሲርነ፡ ኣንጃብራ ጋጙ እርገውዲ እርግኒነዲን። ለጘርክኽር ሱግ ገእይግኒር ጃብ ዲድስትጝኒኹን። ይሻኒ አውድ ፈረደት አርኢጊ፡ እን ሲዲኮ መስከብል ኣኽራሲክ ኢግረውዲ ተታለዮ ናዲ ዓይብርኹን።
ብሊና ንኻ አሪ ጋብ አርኢጋኽር ኢሰውስክ አርእምበ ዋንቱ፡ ይቱትል ስረና ተርሲኹን። ሰልፍኻ ይግነዲ ይሻንዲትልድ ሲርነድ፡ ተለይዶኻ እን ይሹግረሪ አውድ ፈርደት ደለይድና ብነድ ኣካን ገእዮለ ዋንቱ፡ እንሲዲኮ ምስግድሊ ቱኖ ያለጢፍ የውዲ ሕበርሰ፡ ጂሊዊነክ ኢን ምስግድ ነበክል ታውና አረበድ ጀርበብሶ እርጋኽሲ/ህንባኽሲ ሰለሙንኻ ሰለሙ፡ ጃርሊ ሽዉኑኻ ጋብሲ አርእምብነድ ጭልሕም ዩ ውራ እሰት አርእምብስተለ እርጉኽ።
እን በረድሰና ቡቅቱ እርግው ጥየይ ኣባዩ፡ ይነከው ዖኒውሲ ጨነትዶሰና ናደሀይ ድዶ ላሪ ቃስጋኹሰና ተኪኽ። ዖነኻ ንርቁራ ብርዲ ከዓስዲት ሽሽብርዶ፡ ዋኒግረሰና ኣኽቲ። እና ወክት ኒል ቂልስጝዲ ከኣርዲሲ ትዳ ፈለ ኢርገንኽር፡ ይገነዲ ይሻን ንርዲ ከብተውዲ፡ ኒሰና ኮዶ እን ይልድ ድድረሪ ይሹግረሪዲክ አወየውቶክ ዋንቲድና ዮ፡ ሀባኽሲክ አርእምበ ዓቅም ስረኒኽ ካያ ኣኹን። ሲዲኮው ናዘሪበትል ዓይብርኖ እርግናኽርሲ፡ ድስስ በሀሊኒድ ሩዝ ጊስኖ ኩባየት ሻሂርኹድ ሸቀኒነክ ኡኑኹና። ይከውሰና ናት አብል ኢሰ፡ ዕልል ብስቶሰና፡ ኩርጚ ተሊል ይቱ ሲዲኮኽልድ ዕሸሽ ኣኽራሲክ ወንተሩ፡ ይተኒዲ ይገነዲ ኒሰና ኮዶ ይአግዲ እን ፊንጢር በረኽሱራኽ ኣካንሲ ደክ ዮሰና ከልብርንኹለ። ይገና ግርክ ሺራኽሲክ ለጛ ንርቁር ድድኖላ ስርዱ እርጊነዲን ንርገሽ ደወዎንሶ፡ ንሪ ኣኽጊረሪርሰና ተክሩ ዲቲል። ኣሃን ያደራ እንትሩኽማ ይሮ ንርሕቁፍስነዲ፡ ንርዓንቀይሊ ስረነድ ይፈጠሽነዲ ላዂ ኣኹኽ።
እኺሪር ደፍኢዲስኖ ደንቢ፡ ኩሻኒኻ አዊል ዋንትረ ይሮ ውንቀርዶሰና፡ ይውንትሳ ከንዶ ያኽ እርጉኽ፡ ወረድ ይልድ አውን ሲርደት አርኣኽ እርጊለለ። ዎይኽር ጃር፡ እና ዩቅረት ንርዳንሰና ናዕሲለ፡ ኩል ዓይብሮ ህንበኩን የሱስ ይሮ ንርእሩጝ ሸለትሮ ደንቢ፡ የአግቲ ፈሪ ሱግ ኣኽራሲክ ውሪ ጎፍይተሪካ ውሪ ይኸ ሓላልኹረዲ ዲተሪካ ይሮ ሰብዲቲሉ። ይገነዲ ይተኒዲኻ ይት አድኖ ልጝንሊ ዐርንኹን። ጉራብድ ፋሕይኖ ኣማቅረብ እክብስነንኽር ይሹግረሪ ደሀይ ብና ገሪኽዲክ አሰስድኹና። ናኸነ አልኮተትኑ ለጛ ሰዓት ደንቢ ይአግ ይሻኒት አዶ ልጝንሊ ጠበሽ ይኽ። ይገነር ተምነትሰና ግርዋ ላኽ ንርቱ ድድረሪት ቋሎሰና፡ ኒልጝንሊ ዓቅዲ ሻንከዲት ኡዎ፡ ሰረን ሓዳይስ ሰሶላ ንርሲረኒልድ ትምሲኹላ፡፡ ኣማቅረብ ምስግድሊ ሰለይሶ ደንቢ ንርናንድ ሻኾላ፡ ሱግሊ ጅልዉ የአግዲ ጎፍይስትጚኑኽ። እንሲን ኒኒድ እንዓይብዶላ እርጋኽሉድ፡ ጃር አማነትሰና የአግሊ ካርቲ። ኒቲክ ጂጊስትነ ደንብኻ፡ ናጃርሲ ሓመዱኑ ስሪስቲጚኑኽ።
ንኪር ይሽፍሻፍ በሓርልድ ጭልፋ ይስታኽ መሰልሰና፡ እን ይሽጉድ ቋላኽሲ አሊብዲሰና መታን ግራ፡ ዳንታ በሲግዲረዲ ዖነዲሩኽ፡ ይልድ እን ኪሪልድ ከብተው ደገሙኑ አውስኮት ተቃኽዲ መረራኽዲ እርገት ናደሀይ ሰምዓኽግን። ውሪኽ ደኣም እና ለጘትረጝንታትል (70 ታተል) ኣኻኽ ዓምጭ፡ ይና ምንጭላሎትሰና ፈርናኽልክ ተታለይኹና? የዋ እምን እምንድ ፈርናኽልክ ይናመአኮቱኽሰና፡ ምኺርኖሉ ውሪ ባርኖ ፈርኖሉ ገረስኒ። ላድ ላዶንትክ ናመውዒዲ ናጨነትነዲ ንኪ ኣኻኹሰና ቋልስተኩካ። ይና ከው ድክስናኽሲ ኣኽን፡ እና ሓማሮግሶ ህንባኽ ይናመደትሲ ቋላኹድ፡ ሽፍሻፍድ እንድቢል ገምድኖኽር፡ አብድ ጋቢኖኽር ጀረብዳኽ ወክት ኣኾ አረርርሰክ። ወክት ደኮ ደንቢ ወንተርላ፡፡ ይናአመታትኽር ወሸቂሰና ትብብልሶ ላመንፍዒት እንገት ደክስኖሉ ኣክነን፡ ጊሚላ ሽኽሰና ደንቢራ ጀሓክና ካየግን። ይናኽሲ ይን ካየግን ሰርገይድኖሉ ገረስናኽ። ብራ ክስሮና ኣከት፡ ይናሳዳዲ ይናማኻለዲ ቶተይሰጋኽ ኣኽሮ ሻኽ። ንኪኻ ስጙትልድ ቂብሊስኖ መኻልትነኩን፡ አመሪኻ ታኽቲስኖ ህንብናኽልድክ ይነኮል ውንተርኖ ኣኽንነዲን፡ በሲግዲረዲ ዖነዲር ስጙድ ክብ ያክ ክኒር ልጝን ውሪ ዩኒቨርሲቲ ከደምነንሎም አውስኮት ትክያኽ እኽርድ። ይና ወረቢል ዲማ አልብርሱኑ መንደርትድኖ ኣከነን፡ ይና ቁርሊ ድደጋኽ ሓለገት ደክስኖ ወጀበኩና። ላት ውልቅነንኻ ገረስተጋኽ እላ።
በሲግዲረዲ ዖነዲትል ጨነቶው ዲማ ይናለብኪል አልብርሱኑ መንደርትኒናው። ይነድኻ እና ህንባ መታክልሲክ ደክኖ፡ መጋርሕሊ ትክ ደገምናኽር ሀቢን ይነት።
ግርጋ 6 አርባ ታሕሳስሪ 2016


text:
ኣብ ኢትዮዽያ ቅድሚ ዓሰርተ ዓመት ካብ ሚኢቲ ሽሕ ኣዴታት ሸሞንተ ሚኢትን ዓሰርተን ኣዴታት ይሞታ ነይረን። እዚ ካብ ዓለምና እቲ ዝኸፈአ እዩ ይብሉ ታሓባባሪ ፕሮፌሰር ላዕለዋይ ሓኪም ማህጸንን ጥንስን ኣማኑኤል ገሰሰው።
ነቲ ጸገም ንምፍታሕ ብዝተገብረ ፃዕሪ ቅድሚ ሓሙሽተ ዓመት እቲ ቑጽሪ ናብ ሽዱሽተ ሚኢትን ሰላሳን ወሪዱ። ኣብ ዝሐዚ እዋን ካብ ሚኢቲ ሽሕ ኣዴታት ኣርባዕተ ሚኢትን ሰማንያን ኣዴታት ይሞታ ኣለዋ።
ንሞት ኣዴታት ጠንቂ ዝኾኑ ዘለዉ ኢሎም ዶክተር ኣማኑኤል እንትገልጹ “ብዙሓት ኣዴታት ኣብ ገዛ ስለዝወልዳ ሲሶ ዝኾና ብዙሕ ደም ስለዝፈሰን ይሞታ።ካልኣይ ጥንቃቐ ብዝጎደሎ ምስዳድ ጥንሲ ሳልሳይ ኣብ ገዛ ክሓርሳ እንተለዋ ዒሕ ኢለን ክወልዳ እንትቃለሳ ማህጸነን ይጉዳእ ብሰንኪ እዚ ይሞታ። ካልእ ኣብ ግዜ ሕርሲ ብዝፍጠር በዝሒ ደም በዚን ክንድዚን እየን ዝሞታ’’ ይብሉ።
ኮይኑግና እዚ ጸገም እዚ ጠመተ ስለዝተወሃቦ ካብ እዋን ናብ እዋን ሞት ኣዴታት ይንኪ ኣሎ ይብሉ ዶክተር ኣማኑኤል።
ብፍላይ ኣብ ኢትዮዽያ ሃገር በቆል መፍትሕታት ይወሃብ ኣሎ ይብሉ። ኣብነት ኣዴታት ምስ ወለዳ ኣብ ገዘአን እንከለዋ ዝወሃበን ባዕለን ዝወስደኦ ምፍሳስ ደም ዝከላኸል መድሓኒት ይወሃበን። ምስዳድ ጥንሲ ዝኽልክል ዝነበረ ሕጊ ኢትዮዽያ ተመሓይሹ ኣሎ። ኣብ ገጠር ትግራይ መጥባሕቲ ዘካይዱ ማእኸለዎት ሰብ ሞያ ሰልጢኖም ተወሲኾም ኣለዉ። ዘይተደለየ ጥንሲ ኣብ ምክልኻል ዝግበር ዘሎ ጻዕሪ ይጠናኸር ስለዘሎ በዞም መንገድታት እዩ እቲ ሓደጋ ዝንኪ ዘሎ ኢሎም።


text:
ህዝቢ ኤርትራ ካብ ቤቱ ይባረር፥ ኣባ ሉቃስ ኣብ ሆቴላት ኤውሮጳ ይዕንድሩ
ሕዝቢ ኤርትራ ኣብ ታሪኹ ርእይዎን ሰሚዕዎን ዘይፈልጥ፥ ንኽትሰምዖ ዘደንጹን ዘስካሕክሕን ከቢድ ዝኾነ ፈተናታትን ስቓይን የሕልፍ ኣሎ። እዚ ድማ ብተደጋጋሚ ከም ዝተገልጸ፥ መርገም ናይዞም፥ ኣቦ ክኾኑና ብመሪሕነት መንፈስ ቅዱስ ዝተዋህቡና ወዲ 90 ዓመት ቅዱስ ኣቡነ እንጦንዮስን፥ ስቓይ እቶም ብዘይፍርድን ሕግን ኣብ ጎዳጉድን ሸላታትን ዝነብዑ ዘለዉ ንጹሃት ዜጋታት፥ ንብዓት እተን ብዘይፍትሕ ዝማእመና፥ ዝኽትምና እቶም ብዘይመርድእ ኣቦኦም ዝነብሩ ዘለዉ ገጽ ኣቦኦም ዘይጸገቡ ንጹሃት ህጻናት ። ድኻም እቲ ወዲ ወዱ ዝሕንግር ዘሎን ቀባሪን ኮዓቲ ጉድጓድ ዘይብሉ ዝተረፈ ሽማግለ ኣቦ፥ ሓዘን እታ ሰበይቲ ወዳ ክትእብድ እትውዕልን፥ ገጽ ወዳ ዝሰኣነት ኣደን፥ ኮታ ክንደይ ኢልካ እሞ ክጽብጸብ ዘይቆረረት ስድራ፥ ዘይናፈቐት ሓፍትን፥ ገረውረው ዝበለ ካንሸሎ፥ ቆጺርካ ዝውዳእ ኣይኮነን።
ሕዝቢ ኤርትራ ብመራሕቲ ፖለቲካን ብመራሕቲ ሃይማኖትን ተጠሊሙ፥ ጉድጓድ ክፍሕር ይነብር ኣሎ።
እዚ ኩሉ ጸገምን ኣደራዕን ከብቅዕ፥ ካልእ እንተ ተረፈ፥ ኣብቲ እዉጅን ፍሉጥን እዋን-ሱባኤ ጾም ኣርብዓ፥ ካብ ጳጳሳት ጀሚሮም ኩሎም መነኮሳት ኣብ በዓትታትን ገዳማትን ሱባኤታትን ዝዕጸዉሉ፥ ካህናት ብቕዳሴን ብጸሎትን መስዋእቲ ዘዕርጉሉ፥ ምእመን ኩሉ ምሕረት ዝልምነሉ እዋን እዩ። እዚ ኣብ እንጽበየሉ እዋን እዩ ድማ፥ ናይ ፖለቲከኛታት ልኡኽ ጉጅለ ብስም ሃይማኖት፥ በቶም ነጹርን ግሉጽን ክሕደት እግዚኣብሔር ዘለዎም ኣባ ሉቃስ እናተመርሐ፥ ኣብ ሃገራት ኤውሮጳ ዓዲ ዓዲ ሸናዕ ዝብል ዘሎ።
እዚ ኩሉ ጉያን ዓበድበድን ኣብ ጾም ኣርብዓ ናይ ኣባ ሉቃስ ሓደ ነገር ንምርካብ እዩ። ንሳ ድማ ስልጣን ፓትርያርክ ዓቃቢ መንበር ፓትርያርክን ንምርካብ እዩ። እዚ ስልጣ እዚ ካብ እቲ ንቓሉ ርኹስ ዝበልዎ ሕያው ኣምላኽ ዘይኮነስ፥ ካብቶም ለኣኽቶም ፖለቲከኛታት ክብርን ስልጣንን ንምርካብ እዩ።
ኣባ ሉቃስ እዚ ኩሉ ገበን ዝፍጽሙ ዘለዉ፥ ዓገብ ዝብል ስለ ዝወሓደ፥ ኣጣቓዕቲ ስለ ዝረኸቡን፥ ኣነ ይንበር እምበር ናይ ካልእ እንታይ ገደሰኒ ዝብል ስለ ዝበዝሐን እዮም። ሃይማኖትና ተደፊሩ፥ ፓትርያርክና ተኣሲሮም፥ ንሕና ምስ መስቀልና ተሰከምቲ ብረት ገይሮሙና፥ ኢሎም ሞት ተሳጊሮም ዝመጹ፥ ኣብ ዝተዓቖቡለን ሃገራት ብሰንኪ እምነትናን መዓርግናን ፈተና በጺሕና ኢሎም ነቢዖም ዑቕባ ዝሓተቱን ካህናትን ዲያቆናትን፥ ነቶም ትማሊ ፖለቲካዊ ሓይሊ ከውሊ ገይሮም መረበት ዓደቦኦም ዘስኣንዎም በዓል ኣባ ሉቃስ ከም ንህቢ ዓሲሎሞም ክትርኢ ከሎኻ ነብስካ ትምንን። ብፍላይ ኣብዚ ኣብ ኤውሮጳ ታቦት ሃቡና ጥራይ እምበር ኣብዚ ኮንና ክንግብረልኩም ኢና ኢሎም፥ ኢድ ክነስኡን፥ ብኢድ እዞም ፍጹም ኣምላኽ ዝኸሓዱ ቆቢዕ ጵጵስና ዝለበሱ፥ ብውግዘት ስላሴ ዝተኣስሩ፥ ተባሪኾም ክቕበሉ ክትርኢ፥ ምእማኑ እዩ ዘጸግመካ። እምበርዶ ፍጡራት ሰባት እዮም? ዝብል ሕቶ ይቕረበካ። “ሕዝበይ ሰኣን ፍልጠት ይጠፍእ፥ ፍልጠት ስለ ዝኣበኻ ኣነ ድማ ካህን ከይትኾነኒ ክኣብየካ እየ። ሕጊ ኣምላኽ ስለ ዝረሳዕካ ኣነ ድማ ንደቅኻ ክርስዖም እየ።” ሆሴእ። ብመጠን እቲ ምብዝሓኦም ኣብዚሖም በደሉኒ፥ ኣነ ንኽብረቶም ናብ ነውሪ ክልውጦ እየ። ሓጢኣት ሕዝበይ ይቕለቡ፥ ልቦም ድማ ናብ ኣበሳኦም የድህብ ኣሎ። እቲ ካህን ከኣ ከም ህዝቢ ክኸውን እዩ። ኣነ ድማ ብሰሪ ኣካይዳኦም ክቐጽዖም፥ ግብሮምውን ክመልሰሎም እየ። ንእግዚኣብሔር ምስዓብ ሓዲጎም እዮም እሞ፥ ይበልዑ ኣይጸግቡን፥ ይምንዝሩ ኣይበዝሑን።” ሆሴእ 4:6-10።
ኣባ ሉቃስ ኣብ ውግእ ኢትዮ-ኤርትራ ቤተ ክርስቲያን ዓዲ ቀይሕ ብነፋሪት ተሃሪሙ ኣብ ቅድሚ ተለቭዥን ቀሪቦም ክበኽዩ ተራእዮም እዮም። ከመይሲ ኣብ ሓደ ጊዜ ናይ ምምሓልን ምንባዕን ባህርይ ዘለዎም ንኽነብሩን ክኸብሩን ክብሪ ኣምላኽውን ዘይግድሶም እዮም። ኣብዚ ሕጂ እዋን ብኣማኢት ዝቑጸሩ ክርስቲያናት፥ ቤቶም ፈሪሱ ስእነትን ሽግርን ደቆም ሒዞም ኣብ በረካን ጎልጎልን ዝጎሓፉሉ ዘለዉ እዋን ጾም ኣርብዓ፥ ኣብ ኤውሮጳ ፈቐዳ ሆቴላት ምስ ኤምባስታት መንግስትን ምስቶም ሕልናኦም ዝሸጡ ካህናትን ኣኼባታት የካይዱ ኣለዉ። ሕሉፍ ሓሊፎም 21 መጋቢት 2015 (12 መጋቢት 2007 ግእዝ) ምስቶም ንኣና ይጥዓመና እምበር ናይ ካልኦት እንታይ ገደሰና ዝብል ውሳኔ ዝመረጹ፥ ካህናትን ዲያቆናትን፥ ኣብ ዓዲ ጥልያን ኣኼባ ክገብሩ ይሻባሸቡ ኣለዉ። ብምትላል ዝመጽእ ምዕባለ ድማ የለን።
ሕዝቢ ኤርትራ ብሓፈሻ፥ ሕዝቢ ተዋህዶ ድማ ብፍላይ ነዞም ኣቦና ኣሲሮምን ኣጥፍኦምን ኣቦኹም እየ ዝብሉና ዘለዉ፥ ኣባ ሉቃስን ሰዓብቶምን ዝሓተሉ እዋን ክህሉ እዩ። ንእኦም ጸሓይ ትዓርቦም ኣላ፥ ነቶም ውጹዓት ግን ጸሓይ ናብ ምብራቓ እያ። “ንዳሕራይኪ ተስፋ ኣሎኪ፥ ደቅኺውን ናብ ዶቦም ክምለሱ እዮም” ኤርም። 31:17
ኣባ ሉቃስን መሰልቶምን፥ ንዝኸሓድዎ ኣምላኽ ይቕረታ ሓቲቶም ሱባኤ ኣትዮም ክንስሑ፥ ኣብ ጉድጓድ ንዘእሰርዎም ቅዱስ ፓትርያርክ ኣቡነ እንጦንዮስን ካህናትን፥ ደቆምን ኣንስቶምን ይቕረታ ክሓቱ፥ ጊዜ ዘለዎም እመስለኒ።
ዘንስር ዮሓንስ።


text:
Arbetsmarknadsutbildning
ሓደ ናይ ዕዳጋ ስራሕ ትምህርቲ፡ ኣብ እቲ እዋናዊ ዕዳጋ ስራሕ ብዝያዳ ተደላዪ ይገብረካ እዩ። እቲ ትምህርቲ መብዛሕትኡ ግዜ ምስ ሓደ ፍሉይ ወሃብ ስራሕ ብሓባር ብፍሉይ ዝተዳልወን ብዙሕ ግዜ ብቐጥታ ናብ ስራሕ ዘምርሕን እዩ።
ቤ/ጽ ዕዮ ዝህቦም ትምህርትታት ኣብ’ዚ ኣለዉኻ
ቤ/ጽ ዕዮ ዘዳልዎም፡ዝተፈላለዩ ሞያታት ክትቐስመሎም ትኽእል፡ትምህርትታት ኣለዉ።ኣብ’ዚ እዋን’ዚ ቤ/ጽ ዕዮ ኣዳሊዎም ዘለዉ ትምህርትታት ኣብ’ዚ ብቐሊሉ ክትረኽቦም ትኽእል።ከምኡ’ውን ኣብ’ቲ ናይ ትምህርቲ ቦታ ኬድካ ትምህርታዊ ዑደት ንምግባር ከተመልክተሎም ትኽእል ኣየኖት ምዃኖም ኣብ’ዚ ክትርእዮም ትኽእል።
ትምህርታዊ ዑደት ኣብ’ዚ ድለ
ትምህርታዊ ዑደት ምግባር፡እቲ ዝወሃብ ትምህርትን ሞያን ምሳኻ ዝኸይድን ዘይከይድን ምዃኑ ንምልላይ ይሕግዝ።ነቲ ወኪል ናይ’ተን መሲጠናኻ ዘለዋ ትምህርትታት ኢሜል ልኢኽካ ዑደት ክትገብር ከም ዝትደሊ ሓብሮ።ድሕሪኡ እቲ ትምህርቲ ዝህብ ትካል መረጋገጺ መልሲ ይልእኸልካ።
እንታይ
ናይ ስራሕ ዕዳጋ ትምህርቲ ኣብቲ ሕጽረት ዝሰልጠኑ ሰራሕተኛታት ዘለዎሉ ቦታ ናይ ሓጺር ናይ ሞያ ስልጠና እዩ፡ ኵሉ እቲ ናይ ስራሕ ዕዳጋ ትምህርትታትን ሞያታትን ንደቂ ኣንስትዮን ደቂ ተባዕትዮን ዝበቅዕ እዩ፡ እቲ ትምህርቲ ስራሕ ክትረክብ ዉሕስነት እኳ እንተ’ዘይ ኮነ ንዕድልካ ግን ኣጸቢቑ የማሓይሾ፡ እቲ ትምህርቲ መብዛሕቱ ግዜ ካብ ገለ ሰሙናት ክሳብ ሹዱሽተ ወርሒ ይወስድ ግን ኣብ ሓደ ሓደ ኩነታት ክነዉሕ ይኽእል እዩ፡ እቲ ትምህርቲ ናይ ምሉእ ስዓታት እዩ።
ንመን
ዕድል ናይ ስራሕ ዕዳጋ ትምህርቲ ንኽትምሃር ጽልዋታት ዝገብሩልካ ብዙሓት ነገራት ኣለዉ፡ ናይ ቅድሚ ሕጂ ዝነበረካ ትምህርትን ተመክሮን፣ ስራሕ ንኽትረክብ ዘሎካ ዕድልን እቲ ናይ ስራሕ ዕዳጋኸ እንታይ ይመስል ዝብል ካብቲ ኣብ ግምት ነእትዎም ነገራት እዮም፡ ከም ደላይ ስራሕ ኣባና ምምዝጋብ ከድልየካ እዩ፡ ካብዞም ዝስዕቡ ገለ ከተማልእ ዉን ከድልየካ እዩ፡
- ዕድመኻ 25 ዓመት ዝመላእካ ክትከዉን ኣሎካ፡
- ዕድመኻ ካብ 25 ዓመት ንታሕቲ ኮይኑ ናይ ስራሕ ክእለታትካ ዝነክእ ኣካለ ስንክልና ኣሎካ፡
- ዕድመኻ 18 ዓመት ኮይኑ ካብ ናይ ስራሕ ዕዳጋ ኣዚኻ ሪሕቕካ ኣሎኻ፡
ይኹን እምብር እቲ ትምህርቲ ንዓኻ እዋናዊ ምዃኑ ኩሉ ግዜ ዝውስኑ ናይ ስራሕ መራኸብቲ ቤት ጽሕፈት (Arbetsförmedlingen) እዮም። ብዘይካ ነዚ ኣብ ልዕሊ ዘሎ ቅድመ-ኩነት ዘማልኡ ነየኖት እዩ ነቲ ናይ ስራሕ ዕዳጋ ትምህርቲ ዝፍቀደሎም ምስ ግዜ ክፈላለ ይኽእል እዩ።
እቲ ኣገባብ ከምዚ ዝስዕብ እዩ
እዚ ትምህርትታት ብባዕልና ነዋፍሮም ኣብ ምሉእ ሃገር ዘለዉ ናይ ትምህርቲ ኣዳለዉቲ ይዉሃብ፡ ኣብዲጂታላዊ ኣገልግሎትና ”ናይ ስራሕ ዕዳጋ ትምህርትታት ርኸብ (Hitta arbetsmarknadsutbildningar)” ዝተፈላለዩ ትምህርትታት ክተናዲ ትኽእል ከምኡ ዉን {3 ብዲጂታላዊ ኣገልግሎትና ”ዕዶት ኣናዲኻ (Hitta studiebesök)” ንዕዶት ከተመልክት ትኽእል፡ ምናልባት ብቐንዲ ንዓኻ) ዝበቅዕ ትምህርቲ ትረክብ ትኸዉን፡ ይኹን እምብር እቲ ትምህርቲ ንዓኻ እዋናዊ ምዃኑ ኩሉ ግዜ ዝውስኑ ናይ ስራሕ መራኸብቲ ቤት ጽሕፈት (Arbetsförmedlingen) እዮም።
ዝወሃብ ክፍሊት ገንዘብን ጠለባትን
ከም’ዚ ዓይነት ደገፍ ምስ ዝወሃበካ ኣብ ሓደ ናይ ቤ/ጽ ዕዮ መደብ(ፕሮግራም) ትሳተፍ ኣለኻ ማለት’ዩ።ስለ’ዚ ካብ ማሕበራዊ መድህን(ፈርሸክሪን ካሳ) ክፍሊት ክወሃበካ ከተመልክት ትኽእል።ክፍሊት ገንዘብ ክወሃበካ ከመይ ገይርካ ከም ተመልክትን ኣብ ሓደ ካብ’ቶም ቤ/ጽ ዕዮ ዝህቦም መደባት(ፕሮግራማት) ምስ ትሳተፍ እንታይ ዓይነት ጠለባትን ረብሓታትን ከም ዘለዎም፡ኣብ’ዚ ከተንብቦ ትኽእል ኢኻ።
ኣብ ሓደ ቤ/ጽ ዕዮ ዝህቦ መደብ(ፕሮግራም) ምስ ትሳተፍ
ኣስተምህራዊ ደገፍ
ኣብ’ቶም ንህቦም ኣስተምህሮ ክትሳተፍ ከለኻ ብሓገዝ ዝተሰነየ ኣስተምህራዊ ደገፍ ክትረክብ’ውን ትኽእል ኢኻ። ንዓኻ ዝምልከተካ እንታይ ምዃኑ ንምፍላጥ ተደሃየና።
ከምዚ ጌርካ ቀጻሊ ስጕምቲ ትወስድ
ምሳና ርክብ ግበር
እቲ ደገፍ ስራሕ ናይ ምርካብ ዕድልካ ስለምንታይ ከዕብዮ ከም ዝኽእል ምክንያት ንምሃብ ተቐራረብ።
እቲ ውሳነ
ብሓባር ኴንና ብዅነታትካ ንምርምሮ። ሓደ መራኸቢ ስራሕ እቲ ደገፍ ስራሕ ንምርካብ ዘሎካ ዕድል ንኽዓቢ ጽቡቕ ኣገባብ እንተ ኾይኑ ይግምግሞ።
ውሳነ
ኣየናይ ደገፍ ከም ነወፍየልካ እቲ ናትካ ኵነታት ከመይ ከም ዝመስል እዩ ዝውስኖ። ሓደ ደገፍ ንምርካብ መን መሰል ከም ዘለዎ ኣብ መጠረሽታ ብመንግስቲ እዩ ዝውሰን።


text:
ክቡራት ተቐማጦ ስዊዘርላንድ፣
ከም መቐጸልታ ነቲ ኣብ ከተማታት ስዊዘርላንድ ክካየድ ዝጸንሐ ኣኼባታት፡ ንምጥርናፍ፣ ብጉዳይ ሃገራዊ ጉባኤ ንዲሞክራስያዊ ለውጢ፣
ክቡራትን ክቡራንን ኣንበብቲ ካብ እኩብ ድምር ናይ ዘጽናዕክዎን ዘንበብክዎን ዝተመኰርክዎን ዓይነት ሓበሬታታት ምርኩስ ብምግባር ሚዛነይ ኣብ መንገዲ ዓወት ንዲሞክራስያዊ ለውጢ ንምክፋል ብልቦና ንኽትመዝንዎ ኣተሓሳስብ።
ብሚልክያስ ምሕረትኣብ ዮውሃንስ
ትማሊ ምሸት ቐዳም 23 ጥቅምቲ፡ኣብ ከተማ ዋሽንግተን ዲሲ ነቲ ኣብ ከተማ ኣዲስ ኣበባ ካብ 31 ሓምለ ክሳብ ነሓሰ 9 ንዝተኻየደ ሰፊሕ ሃገራውን ህዝባውን ዋዕላ ብዝምልከትን፤ነቲ ኣብ መጻኢ ክግበር ተመዲቡ ዘሎ ንኹለን ውድባትን ማሕበራትን ህዝብን ዝሓቖፈ ሰፊሕ ሃገራዊ ጉባኤ ተካይድ ዞባዊ ሽማግለ ንምምራጽን ዝዕላሙኡ ኣዝዩ ኣገዳሲ ኣኼባ ተጋቢኡ ኣምስዩ።
እቶም ካብ ኖርወይ ተወኪሎም ኣብ`ቲ ዝተኻየደ ሃገራዊ ዋዕላ ንዲሞክራስያዊ ለውጢ ተሳቲፎም ዝተመልሱ ኣሕዋት፡ ተሞክሮታቶም ንህዝቢ ንኽገልጹን፡ ነቲ ንኽካየድ ተወሲኑ ዘሎ ሃገራዊ ጉባኤ ንምዕዋት፡ ምሳኹም ንኽመያየጡን ኣኼባ ተዳልዩ ስለ ዘሎ፡ ኩልኹም ደለይቲ ፍትሕን ሰላምን ዝኾንኩም ኤርትራውያን ኣብ`ቲ ኣኼባ ንኽትሳተፉ ብኽብሪ ትዕደሙ ኣለኹም፡፡
ኤርትራውያን ተቐማጦ ዋሽንግተን ዲ.ሲን ከባቢኣን ቀዳም 5 ሰነ 2010 ዋዕላ ንደሞክራሲያዊ ለውጢ ኣጋቢኦም። ተሳተፍቲ ዋዕላ ነቲ ብናይ ዋዕላ ሽማግለታት ዝተዋህበ መግለጺ ብጽሞና ተኸታቲሎም።
ክቡራት ተኸታተልቲ ድምጺ ኣሰና
ድምጺ ኣሰና ንቐዳም 3 ሚያዝያ ምስ ኣቦ ወንበርን ምኽትል ኣቦወንበርን ኣሰናዳኢት ኮሚተ ናይቲ ን29 ሓምለ ክካየድ ተመዲቡ ዘሎ ‘ሃገራዊ ዋዕላ ንዲሞክራስያዊ ለውጢ’: ዶር በሽር ይስሓቕ፡ ኣቶ ኣምሃ ዶመኒኮን ቃለመጠየቕ ከተካየድ መዲባ ስለዘላ፡ ነቲ ዋዕላን ምስኡ ዝተኣሳሰሩ ጉዳያትን ዘለኩም ሕቶታት፡ ብሕጽር ዝበለ፡ ኣብ ነጥብታት ዝተጸምቌ ኣቀራርባ ጽሒፍኩም፡ በዚ ኢመይል’ዚ asenaquestions@googlemail.com ክትልእኩልና ብትሕትና ነዘኻኽር።
ኣምባሳደር ኣድሓኖም ገብረማርያም ንመሪሕነት ዲሞክራስያዊ ኪዳን ኤርትራ ብምውካል ሎሚ 7 መስከረም ኣብ ለንደን ሰሚናር ኣካይዱ


text:
ካልኣይ ክፋል ወዲ ሕድሩ ተዳልዩ ኣሎ። ኣብ ኢትዮጵያ ኩነታት ብቕልጡፍ ክቀያየር ርኢናዮ ኣለና። በዚ ምኽንያት ድማ፡ ንካልኣይ ክፋል ወዲ ሕድሩ ግቡእ ኣቃልቦ መታን ክረክብ፡ ኩነታት ክሳብ ዝሃድእ ከጽነሖ መሪጸ ኣለኹ። ንሎሚ ግን ብዛዕባ እዚ ኣብ ትግራይ ተኸሲቱ ዘሎ ምዕባለ ቅሩብ ክብል።
ብመሰረቱ፡ ኢትዮጵያ ጥዕና ስኢና ጸኒሓ፡ ሕጂ እሞ ናብ ከቢድ ፈተና ተደቕዲቓ ኣላ።
1- ኣብ ክልል ትግራይ ክካየድ ዝጸንሐ ረጽሚ ብዝምልከት፡ ኣተሓሕዛ መንግስቲ ዶ/ር ዓቢ ኣሕመድ ብቕዓትን ብስለትን ዝጎደሎ ኮይኑ ጸኒሑ። ሕጂ እሞ ኸኣ ንታህዲዳት ሃገራት ምዕራብ ኢዱ ዝሃበ እዩ ዝመስል።
ብተወሳኺ፡ ፈደራላዊ ሓይልታት ምክልኻል ኢትዮጵያ፡ ” ህዝቢ ትግራይ ብምልኡ ወያነ እዩ፡ ብቃጻ ክወግኣና ንዝጸንሐ ሕ/ሰብ ንሞተሉ ምኽንያት የለን” ብምባል እቲ ሰራዊት ነቲ ብመንግስቲ ዝተወስደ “ፖለቲካዊ ውሳነ” ከም ዝተቐበሎ ምንጭታት ምክልኻል ገሊጾምለይ ክብል zehabeHsa ዝበሃል ናይ YouTube ቻነል ሓቢሩ። በዚ ድማ፡ ወያነ ንምምሓዳራት ውሱን ከባቢ ትግራይ ዳግም ተቆጻጺርዎ ኣሎ። ሓይልታት ምክልኻል ፈደራላዊ መንግስቲ፡ ኣብ “እስትራጂካዊ ቦታታ” ዓሪዱ ከም ዝጸንሕ እዩ እቲ ምንጪ ናይቲ ቻነል ዝገልጽ። እቶም ወያነ ብሓይሊ ናብ ክልል ትግራይ ጸንቢርዎም ዝነበረ ከባቢታት ራያን ዓፈርን ዋልቃይትን ገና ብድሕሪ ሓይልታት ፈደራል ከም ዘለዉ እዩ ዝግለጽ ዘሎ። ክልል ኣምሓራ ክተት ኣዊጁ ኣሎ። ናይ ሕቡራት ሃገራት ባይቶ ጸጥታ እውን ነዚ ህጹጽ ጉዳይ ኣልዒሉ ክዛተ ምዃኑ ተገሊጹ ኣሎ።
ብሓፈሻኡ፡ እቲ ኩነታት ብቅልጡፍ ዝምዕብል ዘሎ ኮይኑ ወዱእ ገምጋም ክትገብረሉ፡ ኣድለይቲ ዝበሃሉ ሓቅታትን ጭብጥታትን ጌና ኣይተኣኻኸቡን ዘለዉ። ይኹን እምበር፡ ኢትዮጵያ ከም ሕጂ ኣብ ቃራና መገዲ ተሳጢሓ ኣይትፈልጥን። ናብ መገዲ ጥፍኣት ድያ ትምርሽ ወይ ናብ መገዲ ልምዓት ዝብል ሕቶ እዘን ዝመጻ ሳምንታት ክምልስኦ እዩ ዝብል ግምት ኣለኒ።
እቲ ወትሩ ዘይርጉእ ውሽጣዊ ኩነታታ ኢትዮጵያ፡ ምስ ግድብ ህዳሰ ዝተኣሳሰር ጉዳያትን ምስ ሱዳን ዘሎ ናይ ዶብ ምስሕሓባትን ከጋድዶ ጸኒሑ፡ ሕጂ ድማ እቲ ተቓቢጹ ዝበሃል ዝነበረ ጃንዳ ብኸምዚ ኩነታት ኣብ ውሽጢ 24 ሳዓታት ትንፋስ ምሃብን እዚ ተረኽቦ እዚ ኣብ ኢትጵያውያን ዝፈጥሮ ሳይሎሎጂካዊ ምዝንባዓትን፡ ንሱ ዘስዕቦ ምንካይ ናይቲ ንዓቢ ኣሕመድ ዝወሃብ ዝነበረ ህዝባዊ ደገፍን ምስቲ ኣብ ኣህጉራዊ ዝምድናታት ዝኸሰሮ መክሰባትን ተደማሚሩ፡ መንግስቲ ኢትዮጵያ ኣብ ከቢድ ፈተና እዩ ኣትዩ ዘሎ። ዳርጋ ዝበዝሕ ድማ ብሰንኪ ጉድለቱ እዩ።
ክልተ ነገራት ብሓንሳብ ክረክብ እዩ መንግስቲ ዓቢ ኣሕመድ ተሃንጥዩ። በቲ ሓደ ወገን ኣብ ኲናት ክዕወትን ተሃንዲዱ። በቲ ካልእ ድማ ወሃብቲ ሓገዛት ዝኾኑ ምዕራባውያን መሓዙቱ ከይኹሪ ደልዩ። ” ሰብኣይ ደሊኽን ጭሕሚ ጸሊእክን” ዝዓይነቱ። ኲናት ብፖለቲካዊ ውሳነታት ክምራሕ እንተጀሚሩ፡ ስዕረቱ ነዊሕ ግዜ ኣይወስድን። ኲናት ብናይ ገዛእ ርእሱ ቅማረታት እዩ ክካየድ ዘለዎ። እምበኣር ሕጂ፡ እቶም ንስራሕን መስዋእትን ሓይልታት ምክልኻል ኤርትራ ሰሪቖም ኣብ ቅድሚ ህዝቢ ኢትዮጵያ ዝድብሉ ዝነበሩ ጀነራላት ዓቢ ኣሕመድ፡ ወጺኦም ንህዝቢ ኢትዮጵያ ክገልጹሉ ኣለዎም። በይናዊ ቶኽሲ ደው ምባልን፡ ነቲ ክትቅመጠሉን ክተመሓድሮም ልኡላዊ ስልጣን ዘለካ መሬት ኢትዮጵያ ብሃታሃታ ረጥሪጥካ ነቶም ብኣሸባርነት ትኸሶም ዝጸናሕካ ኣረኪብካ ምህዳምን በበይኑ እዩ። ቶኹሲ ደው ምባልን ኣብ ዝርርብ ምቕራብን ነቲ ዘሎ ኩነት (status quo ante) ከይቀየርካ እዩ ዝግበር። ግዜ ድማ ይወስድ እዩ። ኣብ ውሽጢ ሳዓታት ዝውዳእ ኣይኮነን። ዶ/ዓቢ ባሕመድ ዱላ ሃገራት ምዕራብ ዘርዓዶ እዩ ዝመስል። ንስልጣኑ ክብል፡ እንተደኣ ኣድላዪ ኮይኑ ንኤርትራ እውን ገንሸል ክገብራ ክፍትን ከም ዝኽእል ዘጠራጥር የብለይን። ብመሰረቱ እውን ዝምድናታት ሃገራት ኣብ ረብሓታት ዝተመርኮሰ እዩ።
ብኻልእ ወገን ከኣ፡ ኣይተሰወጦን እምበር፡ ወያነ ናብ ፈተናን ዓዘቕትን ተሸሚሙ ኣሎ። እቲ ድራማ ይጅመር ስለዘሎ፡መወዳእትኡ ክሳብ ንርኢ ዓቕሊ ከድሊ እዩ። እምበር ብኣውያትን ፕሮፓጋንዳን ኣይክወጾን እዩ።
2- ኤርትራ ዝወሰደቶ ናይ ንጡፍ ርእሰ- ምክልኻል ቅኑዕ ነይሩ። ጃንዳ ወያነ ኣብ ትግራይ መን የጓይዮ ከም ዝነበረን መን ነቲ ከቢድ ዕማም ይፍጽም ከም ዝነበረን ተጋሂዱ ኣሎ። ሓይልታት ምክልኻል ኤርትራ ንረብሓን ልኡላውነት ኤርትራን ንምኽባር እዩ ንጡፍ ምክልኻል ዝገበረ። ፕሮፓጋንዳዊ ሃልክን፡ ሕጂ ከኣ እቲ ብሰንኪ ሕመቕ መንግስቲ ኢትዮጵያ ዝረኸቦ ተስፋን ሞራልን እንተዘይኮይኑ፡ ኤርትራ ናይ ምጉዳእ ዓቕሙ ኣዝዩ ነክዩ ኣሎ። ሰራዊት ምክልኻል ኤርትራ ድማ ኣቀዲሙ ናብ ልኡላዊ ዶባቱ ስሒቡ ነቲ ድራማ ክከታተሎ ምዃኑ ኣየጠራጥርን። ወያነ ዕብዳኑ ምጻር ስኢንዎ ንልኡላውነት ኤርትራ ንምድፋር ተንከስ እንተ ኢሉ ድማ እታ ዝፈልጣ ሴፍ ተወልዊላን ተሳሒላን ኣብ ልዑል ተጠንቀቕ ምህላዋ ዘየጠራጥር እዩ።
ቅድሚ ሰለስተ ወርሒ ሓደ ትግራዋይ ዓርከይ ዝበለኒ እዝክር። “ማሕሙድ፡ ሰራዊት ኤርትራ ሎሚ እንተ ስሒቡ፡ ወያነ ንጽባሒቱ መቀለ ክኣቱ እዩ” ኢሉኒ። ኣዘራርብኡን ቃላቱን ተዓዚበ፡ ብርጉጽነት የዕልለኒ ምንባሩ ኣይሰሓትክዎን። ሓይልታት ምክልኻልና፡ ንኩሉ ኣበራትን ገበናትን ኢትዮጵያውያን እንዳ ተደረዖ፡ ንሱ ኣብ ዘይቆጻጸሮ ኲናት፡ ኢትዮጵያ ” ብዘይ ፍቃድና ኣትዩ” እና በለት መዝሓል ኣህጉራዊ ኩነነ ክትገብሮ ምጽንሓ፡ ምስቲ ገለ ገለ ሓለፍቲ ኢትዮጵያ ንክብሪ ኤርትራ ዘነኣእስ በጨቕ ዘብልዎ ዝነበሩ ኣበሃህላታት ተደማሚሩ፡ ኣብ ልዕሊ መንግስቲ ዶ/ር ኣሕመድ ዝነበረኒ እወታዊ ኣጠማምታ ዳርጋ ዓቢሩ ነይሩ ክበሃል ይከኣል። ልዕሊ ኩሉ ዘገድሰኒ ድሕነትን ሰላምን ሃገረይ እዩ። ከምቲ ኣብ ላዕሊ ዝተገልጸ፡ ኢትዮጵያ ክኢላ ሓኪም ክፍውሶ ዘይክእል ሓዳሪ ሕማም ከሳቕያ ጸኒሑ። ሕጂ ድማ ናብ ህጹጽ ሓደጋ ማዕቢሉ ዘሎ ይመስል።
ቴማ ናይ ዝሓለፈ ብዓል ናጽነት፡ ” ኹሉ እንተታት ድሉዋት” ዝብል እዩ ነይሩ። እቲ መልእኽቲ እንታይ ምንባሩ ዘይተሰወጦ እንተነበረ፡ ሎሚ በሪህሉ ክኸውን ተስፋ እገብር።
ድሕነት ኤርትራ ኣብ ውሽጣዊ ሓይሊ እዩ ዝምርኮስ። ስለ’ዚ፡ ዓቕምታት ህዝቢ ኤርትራ ክተኣኻኸብ፡ ልቦና ዘለዎ ሜላታት ምኽታል ኣገዳሲ እዩ። ኣብ መንጎ ኤርትራውያን ዘሎ ውሽጣዊ ዘይዕግበት ይኹን ዘይምስምማዕ ብህዱእ መንፈስ መፍትሒታት ክናደየሉ ኩሎም ሓላፍነት ዝስመዖም ዜጋታት ክሰርሑሉ ዝግባእ መዳይ እዩ። ምስ ጃንዳ ወይ ብልጽግና ተጸጊዕካ ዝመጽእ ፍታሕ ኤርትራዊ ክኸውን ኣይክእልን። እቲ ድራማ ግን ይጅመር ጥራይ እዩ ዘሎ…መውዳእትኡ የጽብቕ።


text:
መግለጺ ፖለቲካዊ ሓይልታት ኤርትራ ብዛዕባ ህልዊ ኩነታት ኢትዮጵያ
ፖለቲካዊ ሓይልታት ኤርትራ (ፖሓኤ)፡ እቲ ኣብ ኢትዮጵያ ዝጸንሐ ምስሕሓብ ካብ 3 ናብ 4 ሕዳር 2020 ኣብ ዘውግሕ ናብ ጎንጺ ከም ዝማዕበለ ብማዕከናት ዜና ኢትዮጵያ ምስ ተሓበረ ኣዝዩ ኣሕዚኑና። ብፍላይ ድሕሪ’ቲ ኣብ ትግራይ ዝተኻየደ ክልላዊ ምርጫ፡ ፈደራላዊ መንግስቲ ኢትዮጵያን ክልላዊ መንግስቲ ትግራይን ኣብ ሕድሕዶም፡ እቲ ሓደ ነቲ ካልእ ከም ዘይፈልጦ ዝገልጽ ኣዋጃት ከውጽኡ እንከለዉ ስክፍታና መሊሱ ክውስኽ ጸኒሑ እዩ። እንተኾነ ብሰላም ክፈትሕዎ እዮም ዝብል ተስፋ’ውን ነይሩና።
ውግእ ክሳብ ክንደይ ኣዕናውን ንልምዓትን ህድኣትን ዝዘርግን ምዃኑ ንህዝቢ ኢትዮጵያ ብሓፈሻ ኰነ ንህዝቢ ትግራይ ኣዝዩ ብሩህ እዩ። እቲ ብሰላም ክፈትሕዎ ይኽእሉ እዮም ዝብል ተስፋና ከኣ ካብዚ ተረድኦ ዝነቅል’ዩ ነይሩ። እዚ ከይኮነ ተሪፉ ናብ ውግእ ምምዕባሉ ከኣ ኣዝዩ የሕዝን። ምስዚ ኩሉ ሕጂ’ውን በዚ ሓደገኛ ኣገባብ ኣተሓሕዛ ምቕጻሉ ዝያዳ ዕንወት ዝፈጥር እምበር ፍታሕ ዘየምጽእ ስለ ዝኾነ፡ ነቲ መሰረታዊ ፍታሕ ዘየምጽእ ውግእ ጠጠው ኣቢሎም ናብ ክልቲኦም ተዓወቲ ዝኾንሉ ዘተን ልዝብን ክምለሱ ፓሓኤ ይምሕጸን።
እዚ ኩነታት ብባህሪኡ ብሓፈሻ ንዞባና፡ ብፍላይ ድማ ንሃገርና ኤርትራን ህዝባን ከም ዝጸልዎም ንርዳእ ኢና። ከምኡ ስለ ዝኾነ ኢና፡ እቲ ፍልልይ ናብዚ ሕጂ በጺሕዎ ዘሎ ከይበጽሐ ክፍታሕ ናብ ኩሎም እዚ ጉዳይ ዝምልከቶም ኣካላት ክንጽውዕ ዝጸናሕና። ህዝብን መረሕትን ኢትዮጵያ ዲክታተር ኢሳያስ ኣፈወርቂ ክሳብ ክንደይ ጉዳይ ኤርትራ ኣበላሽዩ ኣብ ዘይጉዳዩ እንዳኣተወ ከም ዝዘርግን ከምዘበላሹን ብግቡእ ይርድእዎ እዮም ዝብል እምነት ኣለና። ንህዝቢ ኤርትራ ዘይኮነስ ንህዝቢ ኢትዮጵያ ከርብሕ እዩ ዝብል እምነት ከየሕድሩ ከኣ ፖለቲካዊ ሓይልታት ኤርትራ ሕጂ እውን የዘኻኽሮም። ስለዚ እቲ ምስኡ ምዝማዶምን ኣብ ጉዳዮም ኢዱ ከእቱ ዕድል ምሃቦምን ጽባሕ ዋጋ ከኽፍሎም ምዃኑ ከይዝንግዑ ኣትሪርና ነተሓሳስቦም።
ህዝቢ ኤርትራ፡ ጉዳይ ኢትዮጵያ ብሓፈሻ፡ ናይ ትግራይ ከኣ ብፍላይ፡ ክሳብ ክንደይ ብኣውንታ ይኹን ብኣሉታ ከም ዝጸልወና ካባኻ ዝተሰወረ ኣይኮነን። እቲ ኣብ ሃገርና ንሰላም፡ ልምዓትን ዲሞክራስን ዘይበቐዐን ነታ ብደምካን ኣዕጽምትኻን ብነዊሕን መሪርን ቃልሲ ዝጨበጥካያ ልዑላውነት ናብ ዋጋ ዕዳጋ ዘውረዳ ከኣ ባዕሉ ተጠሊዑ ይነግረካ ስለ ዘሎ፡ ካብ ካልእ ሓበሬታ ትደልየሉ ኣይኮነን። ካብዚ ሓሊፉ ቅድሚ ሕጂ ብመንጽር ረብሓኻ ቀዳምነት ኣብ ዘይወሃቦ ምስ ዝተፈላለያ ጐረባብቲ ሃገራት ውግእ እናካየደ ከድምያካ ከም ዝጸንሐን፡ ኣብቲ ውግኣት መላምል ደቅኻ ከም ዝኸፈልካን ባዕልኻ ትፈልጦ ኢኻ። ኢሳያስ ኣፈወርቂ ውግእ ኣብ ዘይብሉ ክነብርን ስልጣኑ ክቐጽልን ስለ ዘይክእል ናብዚ ኣብ ኢትዮጵያ ዝእጐድ ዘሎ ውግእ ጐቲቱ ከየእትወካ እሞ ተጣዒስካ ዘይምለስ ኣሉታዊ ሳዕቤን ከየምጸኣልካ ነጠንቀቕካ። ስለዚ ኩሉ ዓቕምታትካ ብዘፍቅዶ፡ ሰላም ጐረባብትኻ ሰላምካ እዩ’ሞ ዓራቓይን ዓገብ በሃላይን ኩን። ካብኡ ሓሊፉ ህርፋን ኢሳያስ ከተርዊ ኣብ ዘይጉዳይካ ኣይትእቶ።
ሓይልታት ምክልኻል ኤርትራ ተመክሮ ኲናት ዝነብርካሉን ከቢድ ዋጋ ዝከፈልካሉን ኢኻ። ምረት ናይቲ ምእንቲ ናጽነትን ምውሓስ ልዑላውነትን በብእዋኑ ዘካየድካዮ ውግኣት እውን ትፈልጦ ኢኻ። ቅድሚ ሕጂ ኢሳያስ ዕድመ ስልጣኑ ከናውሕ ብሰንኪ ዝኣጐዶ ውግኣት ዝኸፈልካዮ ዋጋ ኣዝዩ ክቡር እዩ። ስንብራቱ ከኣ ክሳብ ሕጂ ምሳኻ ኣሎ። ሎሚ’ውን ኢሳያስ ኣብ ጉዳይ ኢትዮጵያ ጣልቃ ከእትወካ ይወጣወጥ ከም ዘሎ ትዕዘቦ ኣለኻ። ኣብ ሓደ ኣጋጣሚ “ንጉዳይ ኢትዮጵያ ኣእዳውና ኣጣሚርና ንርእዮ ኣይኮነን” ንዝበሎ ኣይትዘንግዓዮ። ስለዚ ሎሚ’ውን እንተደኣ ኢሳያስ ኣጋግዩካ ሳዕቤኑ ንዓኻ ጥራይ ዘይኮነ፡ ንመጻኢ ወለዶ እውን ሕማቕ ውርሻ ስለ ዝኸውን ናብ ሓድሽ ዘይምልከተካ ኲናት ከይትጥበስ ፖለቲካዊ ሓይልታት ኤርትራ (ፖሓኤ) ንምሕጸነካ። ንስኻ ብጌጋ ኣብዚ ጉዳይዚ ኢድካ እንተ ኣእቲኻ ኤርትራ እውን ዓውዲ ውግእ ናይ ምዃና ዕድል ክፉት ምዃኑ ኣይትዘንግዕ።
ዞባውን ኣህጉራውን ትካላትን ሕብረተሰብ ዓለምን፡ እዚ ኣብ ኢትዮጵያ ተከሲቱ ዘሎ ናይ ወግእ ሃዋህው፡ ሳዕቤኑ ኣብ ሜዳ ውግእ ጥራይ ተሓጺሩ ዝተርፍ ኣይኰነን። ኣብዚ እዋን ብፍላይ ዓለም በቲ ኣብ ኣመሪካ ዝካየድ ዘሎ ውድድር ፕረዚደንታዊ ምርጫን፡ ከም ብሓድሽ ምልባዕ ኮቪድ-19ን ተሻቒሉ ምህላው ብምግንዛብ፡ ኣጉራዊ ኣስተብህሎ ኣብ ዝበዀረሉ ክኸውን ዝተመርጸ ዘምስል ምናልባታት ኣለዎ። ይኹን’ምበር እዚ ክባራዕ ጀሚሩ ዘሎ ኲናት፡ ሳዕቤናቱ ኣብ ዞባ ቀይሕ ባሕርን ምብራቕ ኣፍሪቃን ከምኡ’ውን ኣብ መላእ ዓለም ቀሊል ከም ዘይከውን ዝግመት እዩ’ሞ ጠጠው ኣብ ምባሉ፡ ኩሉ ዓቕምታቶም ብምውፋር፡ ተጽዕኖታት ክገብሩን ነቲ ሽግር ኣብ ምፍታሑ ግደኦም ክዓሙን ንጽወዖም።
ፖለቲካዊ ሓይልታት ኤርትራ
4 ሕዳር 2020
Hits: 620


text:
ሎሚ ኣብ ዝተኻየደን 206 ኪሎ ሜተር ርሕቐት ዝሸፈነን ራብዓይ መድረኽ ዙር ሩዋንዳ 2020 ብድርብ ዓወት ኤርትራዊ ተቐዳዳማይን መራሒ ሃገራዊት ጋንታ ኤርትራን ዝኾነ ናትናኤል ተስፋጽዮን ተዛዚሙ።
ኣብቲ ካብ ሩስዚ ናብ ሩባቩ ዝተኻየደ ራብዓይ መድረኽ ዙር ርዋንዳ: ኤርትራዊ ተቐዳዳማይ ናትናኤል ተስፋጼን ምስ ደቡብ ኣፍሪቃዊ ተቐዳዳማይ ኣባል ፕሮታችን ሩዋንዳዊ ተቐዳዳማይ ሞይስ ሙግሻ ድሕሪ ዘካየዶ ህልኽ ዝመልኦ ውድድር ቀዲሙ መስመር ፍጻመ ረጊጹ። በዚ ድማ ኤርትራዊ ተቐዳዳማይ ናትናኤል ተስፋጽዮን ነታ ኣብ ቅድድም ብሽክለታ ዝለዓለ ክብሪ ዘለዋ ብጫ ማልያ ክዕወተላ ክኢሉ ጥራይ ዘይኮነ: ካብ ናይ ትማሊ ሳልሳይ መድረኽ ዕውት ኤርትራዊ ኣባል ክለብ ኒፖ ደልኮ ዝኾነ ቢንያም ግርማይ ሃይሉ ተቐቢሉ ኣብ ዝባን ኤርትራውያን ክዕቅባ ምኽኣሉ ፍሉይ ገይርዎ ኣሎ።
ብመሰረት ወግዓዊ ሰሌዳ ውጽኢት ዙር ርዋንዳ ዕውት ራብዓይ መድረኽን ወናኒ ብጫ ማልያን ዝኾነ ናትናኤል ተስፋጽዮን፡ ካልኣይ ንዝወጸ ደቡብ ኣፍሪቃዊ ተቐዳዳማይ ከንት መይን ብሓደ ካልኢት ፤ ንሳልሳይ ኮይኑ ዝተዓወተ ሩዋንዳዊ ሞይስ ሙጉሻ ድማ ሸሞንተ ካልኢት ቀዲሙ ነቲ ዝተሰርዐ ራብዓይ መድረኽ ዙር ሩዋንዳ ብምፍጻሙዩ ተዓዋቲ ክኸውን በቒዑ።
በዚ ድማ ብጫ ማልያ ብዕውት ራብዓይ መድረኽ ኤርትራዊ ናትናኤል ተስፋጽዮን፤ ቀጠልያ ማልያ ብኤርትራዊ ዳዊት የማነ ብሉጽ ቮላቲስታ ወይድማ ተዓዋቲ ቅጽበታዊ ውድድር ፥ ጻዕዳ ማልያ ብሉጽ ናይ ትሕቲ ዕድመ ተቐዳዳማይ ኤርትራዊ ናትናኤል ተስፋጽዮን ኮይኖም ኣብ መሪሕነት ይቕጽሉ ኣለው። ተወላዲ ቺለ ንኣንጎላዊት ክለብ BAI ዝቀዳደም ካርሎስ ኣያሩስ ብሉጽ ናይ ዓቀብ ተባሂሉ ተረቑሑ ኣሎ። ብዘይካ’ዚ ሃገራዊት ጋንታ ኤርትራ ብደረጃ ሃገር ኣብ ዙር ርዋንዳ መሪሕነታ ዓቂባ ትቕጽል ኣላ።
ናትናኤል ተስፋጽዮን ኣቐዲሙ ኣብ ዝተኻየደ ኣብ ዙር ጋቦን ንብጫ ማልያ ብሓንቲ ካልኢት ከሲርዋ ምንባሩ ይዝከር።


text:
ፕረዚደንት ትራምፕ ኣብ ልዕሊ ትዊትር ናይ ዓጸፌታ ስጉምቲ ንምውሳድ ኣጠንቂቑ። ትራምፕ ነቲ መጠንቀቕታ ዘስምዐ፥ ትዊትርንዝገብሮም ነገራት፥ ትዊተር ብፍተሻ-መርትዖ ኣደጊፉ ከውጽኦ ምስዝጀመረ`ዩ።
ፕረዚደንት ትራምፕ ሕጂ ንትዊተር ኣብ ምርጫ ብምትእትታው ይኸሶ`ሎ።
ፕረዚደንት ትራምፕ ኣብ ልዕሊ ትዊተር ናይ ዓጼፈታ ስጉምቲ ክወስድ`የ ብምባል ዘፈራርሕ ዘሎ፥ብዛዕባ ኣብ እዋን ምርጫ ብደብዳበዝውሃብ ድምጺ ንዝብሎም ነገራት፥ ትዊተር ሓቅነቱ ክፍትሽ ምስ ጀመረ`ዩ። ትዊተር፥ @realDonaldTrump ብዝብል መፈተሺ-ጭብጢ ኣደጊፉ ከውጽእ ምስ ጀመረ፥ ትራምፕ ንትዊተር ኣብ ምርጫ ጣልቃ ብምእታው ክኸስስ ጀሚሩ። ትራምፕ ፥ ትዊተር ኣብ ናይሎሚ ዓመት ምርጫ ኢድ ብምእትታው ንናይ ምዝራብ ናጽነት ምሉእ ንምሉእ ይዕፍን ኣሎ ፥ "ኣነ ከም ፕፕረዚደንት ከምኡ ክገብርኣይከፍቅደሉን`የ ኢሉ"።
ሕጂ ኣብ ትዊተር ነቲ ምስ መልእኽቲ ትራምፕ ተጸጊዑ ዝወጽእ መወከሲ፥ ምስ ትጥውቕ ፥ ትራምፕ በደብዳበ ዝልኣኽ ድምጺ ናብዝተጭበርበረ ምርጫ ዝወስድ`ዩ ብምባል ዘይተጨበጠ ስምዕታ የቕርብ ኣሎ- ናብ ዝብል ካልእ መወከሲ ይወስደካ።
እቲ መወከሲ ምስ ዜናታት CNN`ን ዋሺንግተን ፖስትን`ውን ኣተኣሳሲሩ ብምውጻእ፥ ሓደ መፈተሺ ጭብጢ ሳጹን`ውን ከፊቱ`ሎ፥ኣብቲ ሳጹን ድማ ከምዚ ይብል፥ ትራምፕ ብደብዳበ ዝልኣኽ ድምጺ ናብ ዝተደናገረ ምርጫ የምርሕ`ዩ ዝብል ሓቅነት ዘይብሉ ዘረባየስምዕ ኣሎ፡ እንተኾነ ፈተሽቲ መርትዖ ከምዘረጋገጽዎ፥ ብደብዳበ ዝልኣኽ ድምጺ ናብ ዝተደናገረ ምርጫ ከምዘምርሕ ዘርኢ ዝኾነመረዳእታ የለን ይብል ፥ እቲ መፈተሺ ጭብጢ ሳጹን ኣስዒቡ፥ ትራምፕ፡ ካሊፎርንያ መንነቶም ዘይፍለጥ ከመይ ኢሎም ናብኡከምዝመጹ ዘይፍለጡ ንዝኾነ ኣብታ ክፍለግዝኣት ዝነብር ሰብ ብደብዳበ ዝውሃብ ድምጺ ክትህብ`ያ ዝበሎ ሓሶት`ዩ- ኣብ ካሊፎርንያድምጺ ዝህብ ዝተመዝገበ ኣድማጻይ ጥራይ`ዩ ይብል ።
ትራፕም ንካሊፎርንያ`ኳ ዒላማ እንተገበረ፥ ብደብዳበ ድምጺ ምሃብ ኣብ ካልኦት ከም ኦሪገን ኡታን ነብራስካን ዝበላ`ውን ይስርሓሉ`ዩ።
ኣብ ቨርጂንያ ዩኒቨርሲቲ ኮመንወልዝ ዳይሬክተር ክፍሊ ሚድያን ባህልን ማርቆስ መስነር፥ ንድምጺ ኣሜሪካ ክዛረብ ከሎ፥ ማሕበራዊሚድያታት ምስ ናይ ሓሶት ሓበረታን ኣገዳስነት ብጭብጢ ምድጋፍን፥ ንዓመታት ክቃለሱ ጸኒሖም`ዮም-ድሕሪ ምባል፥ ትዊተር ድማሓቀኛ ዘይኮነ ሓበረታ ክርኢ ከሎ ከፍልጥ ጽቡቕ`ዩ ብፕረዚደንት ዝልኣኽ ትዊት`ውን እንተኾነ -ክብል ተዛሪቡ።
ወሃቢ-ቃል ትዊተር ኣብ ዝሃቦ ምላሽ ድማ፥ እቲ ካምፓኒ ብመሰረት ኣብ መጀመርያ`ዚ ወርሒ ዘውጽኦ ሓዲሽ ፖሊሲ ነቲ ቅድሚ ሎሚዘይነበረ ስጉምቲ ከምዝወሰደ ኣፍሊጡ`ሎ። ኣተሓሒዙ ትራምፕ ዝለኣኾ ትዊት ብዛዕባ መስርሕ ምድማጽ መጋገዪ ሓበረታ ዝህብ ስለዝኾነብዛዕባ ብደብዳበ ዝውሃብ ድምጺ ተወሳኺ መብርሂ ንክቐርብ ንምግባር`ዩ ኢሉ።
ፕረዚደንት ትራምፕ ትማሊ ሰሉስ ኣብ ዋይት ሃውስ ብዛዕባ ብደብዳበ ዝውሃብ ድምጺ ተሓቲቱ ፥ እታ ዝበዝሐ ህዝቢ ዘለዋ ካሊፎርንያ፥ሚልዮናት ሚልዮናት መውሃቢ ድምጺ ናብ ዝኾነ ሰብ ክትሰድድ`ያ ወላ ናብቶም ከድምጹ መሰል ዘይብሎም ኢሉ።
ካሊፎርንያ ነቲ ሕዳር 3 ዝካየድ ሃገራዊ ምርጫ ናብ ኩሉ ዝተመዝገበ መራጺ፥ ብደብዳበ መድመጺ ወረቐት ክትሰድድ መደብ ኣለዋ ። በዚድማ ሃገራዊ ኮሚቴ ሪፓብሊካን ንኣመሓዳሪ ካሊፎርንያ ገቨን ኒውሶም ክሲ መስሪትሉ`ሎ።
ዋና-ጸሓፊ ግዝኣት ካሊፎርንያ ኣለክስ ፓዲላ ኣብ ዝሃቦ ምላሽ ድማ፥ ትዊተር ኣብ ልዕሊ ትራምፕ ዝወሰዶ ስጉምቲ ቅኑዕ`ዩ- ንሕና`ውንንሓሶት ሓሶት ክንብል ክንክእል ኣለና- እቲ ፕረዚደንት ኮነ ኢሉ`ዩ ሓሶት ዝዝርግሕ ዘሎ-እዚ ድማ ነቲ ብደብዳበ ዝግበር መስርሕ ምርጫንምዕፋን`ዩ ይብል።


text:
መበል 12 ፈስቲቫል ስፖርት ኤርትራ ካይዘርስላውተርን-ጀርመን ብዉዕዉዕ መንፈስ ተኻይዱ
መበል 12 ፈስቲቫል ስፖርት ኤርትራ ካይዘርስላውተርን-ጀርመን ብዉዕዉዕ መንፈስ ተኻይዱ | 08.09.2018
ፈስቲቫል ስፖርት ኤርትራ ካይዘርስላውተርን–ጀርመን፡ ብዕለት 08 መስከረም 2018 ‘‘ ስፖርት ኤርትራ ይዓምብብ ‘‘ ኣብ ትሕቲ ዝብል ቴማ፡ ህጻናት፡ መንእሰያት፡ ዓበይትን ወለድን ኣብ ዝተረኸብሉ፡ ኣብ ከተማ ካይዘርስላውተርን (ጀርመን) ብዉዕዉዕ ስፖርታውን ሃገራውን መንፈስ ተኻይዱ።
ኣብዚ ብምኽንያት ባሕቲ መስከረም ምጅማር ብረታዊ ቃልሲ ህዝቢ ኤርትራ ኣብ ዓመት ሓደ ግዜ ዝካየድ ስፖርታዊ ውድድር፡ ካብ ዝተፈላለያ ሃገራት ኤውሮጳ ዝመጻ ጋንታታት ተሳቲፈን ነይረን። ብተወሳኺ ብርክት ዝበሉ መንእሰያት ዝተሳተፍዎን ናይ ምውርራስ መንፈስ ዝነበሮን እዩ ነይሩ።
ኣብዚ ብልዑል ስፖርታዊ መንፈስ ዝተኻየደ ውድድራት፡ ናይ ዓበይትን መንእሰያትን ጋንታታት ተሳቲፈንኦ።
ከምቲ ልሙድ ድማ ካብ ዝተፈላለዩ ቦታታት ዝመጹ ገዳይም ስፖርታውያን ኣብቲ ቦታ ተረኺቦም ውዒሎም።
ኣብቲ ዝተኻየደ ውድድር ኲዕሶ እግሪ ድማ . . .
ዕውታት ኮይነን ብምውጻእ ካብ ኣሳናዳኢት ኮሚቴን ገዳይም ስፖርታዉያንን ሽልማት ተዓዲለን።
ከምኡ `ውን ኣብ ዝሓለፉ ዓመታት ኣብዚ ስፖርታዊ ፈስቲቫል ዕዙዝ ኣበርክቶ ንዝገበሩ ምስክር ወርቀት ተዓድሎም። ብፍላይ ድማ ንሃማደኤ ከተማ ካይዘርስላውተርንን ጋንታ ሓድነት ኤርትራ ፍራንክፈርትን ብዝገበርዎ ልዑል ኣበርክቶ ካብ ኮሚቴ ስፖርት ፍሉይ ምስጋና ቀሪብሎም።
ቀጺሉ፡ ተሳተፍቲ ኣብቲ ንዝኽሪ ባሕቲ መስከረም ምጅማር ብረታዊ ቃልሲ ህዝቢ ኤርትራ ዝተዳለወ ጽምብል ተረኺቦም፡ ቃል ኣሰናዳኢት ኮሚቴ ድሕሪ ምስማዕ፡ ኣብ ኤርትራ ሃገራዊ ኣገልግሎት ፈጺሙ ዝተመልሰ መንእሰይ ቴድሮስ ጎይትኦም ኣብ ዝሃቦ ሓጺር መግለጺ፡ ኣበርክቶ መንእሰያት ኤርትራ ኣብ ምውሓስ ሃገር ዓቢ ቦታ ዝሕዝ ዝና ምዃኑን ኣብ መስርሕ ምህናጽ ሃገር ድማ ንሕድሪ ሰማእታት ተኸቲሉ ኩሉ ኤርትራዊ ዜጋ አእጃሙ ከበርክት ከምዘለዎን ኣስሚሩሉ። ስፖርታዊ ንጥፈታት ኤርትራ ክዕምብብ ተራኦም ዘበርክቱ ንዘለዉ ድሕሪ ምምስጋን፡ ቀጻልነቱ ውሑስ መታን ክኸዉን፡ ብዝለዓለ ደረጃ ተወዲቡ ንወለዶታት ክቕጽል ከምዘለዎ ተማሕጺኑ።
ቀጺሉ ወጋሕ ትበል ለይቲ ባህላዊ ጸወታ ተኻይዱ፡ ብክብ ዝበለ ድምቀትን ውዕዉዕ ሃገራዊ መንፈስን ድማ ተዛዚሙ።
ፌስቲቫል ስፖርት ኤርትራውያን ካይዘርስላውተርን ጀርመን ን12 ዓመታት ብቀጻሊ ክካየድ ዝጸንሐ ንዓበይትን መንእሰያትን ዘራኽብ ስፖርታዊ ንጥፈታት እዩ ። ዕላማኡ ድማ ንገዳይም ስፖርታውያን ጠርኒፍካ ተሞክሮታትን ታሪኽን ስፖርት ኤርትራ ናብ ሓድሽ ወለዶ ብምስግጋር፡ ኣብዚ ዘለናዮ ክፍለ-ዘመን ተወዳደርቲ ክኾኑ ዝኽእሉ ስፖርታውያን መልሚልካ፡ ሓያል ኤርትራዊ ስፖርታዊ ኮም ምምስራት እዩ።
ፌስቲቫል ስፖርት ኤርትራውያን ካይዘርስላውተርን ጀርመን፡ ብኮሚቴ ስፖርት ተወዲቡ፡ ብምትሕብባር ኣብ ከተማ ካይዘርስላውተርን ዝርከቡ ኤርትራውያን ዜጋታትን ጋንታ ሓድነት ፍራንክፈርትን እዩ ዝካየድ።
ኮሚቴ ፈስቲቫል ስፖርት ካይዘርስላውተርን-ጀርመን
08/09-2018


text:
Radio Erena: 13 August 2018
ኣብ ኢትዮጵያ፣ ክልል ሶማል ብሰንኪ ኣጋጢሙ ዘሎ ጸጥታዊ ሓደጋታት፣ ኣብቲ ዞባ ዝተዋፈራ ኩባንያታት ዕደና ነዳዲ፣ ንጥፈታተን ደው ኣቢለን ከምዘለዋ ዘ ሪፖርተር ሓቢሩ።
ብመሰረት እቲ ማዕከን ዜና ዘቕረቦ ዜና፣ ኣብቲ ክልል ነዳዲ ኣብ ምድላይ ዝጸንሓ ክልተ ዓብይቲ ናይ ቻይና ኩባንያታት፣ ናይ ዳህሳስ ንጥፈታተን ብምቁራጽ፣ ሰራሕተኛታተን ብናይ ብሕሪ ናይ ክራይ ነፋሪት ናብ ኣዲስ ኣበባ ኣግዒዘን ኣለዋ።
ብሰንኪ’ቲ ኣብ መንጎ ሰራዊት ኢትዮጵያን ፍሉይ ሓይሊ ክልል ሶማልን ዘጋጠመ ግጭት፣ ካብ ናብን ኣዲስ ኣበባን ናብ ከተማ ጂግጂጋን ዝካየድ ዝነበረ በረራታት መንገዲ ኣየር ኢትዮጵያ ተሰናኺሉ ከምዘሎ ይፍለጥ።
ቀዳማይ ሚኒስተር ኢትዮጵያ ኣብይ ኣሕመድ፣ ኣብ ክልል ሶማል ክካየድ ዝጸንሐ ዳህሳስ ነዳዲ ናይ መጅመርያ ፍርያቱ ንምውጽእ ከምዝተቓረበ ምሕባሩ ይዝከር።
ኣብቲ ካብ ዝሓለፍ ቅንያት እትሒዙ፣ ኣብ ጂግጂጋ፣ ድሬዳዋን ካልኦት ንእሽቱ ዓድታትን ሕጂ ድማ ኣብ ሻሽመኔ ዝተወልዐ ግርጭታት፣ ሓያሎ ሰባት ክቕተሉ እንከለዉ፣ ኣብያተ ክርስትያን፣ መንበሪ ኣባይትን ትካላትን ከምዝተቓጸለ ዝተፈላለዩ ጸብጻባት የመልክቱ።
ነቲ ኣብቲ ዞባ ዘጋጠመ ጸጥታዊ ኩነታት ኣብ ትሕቲ ቁጽጽር ከምዘእተዎ ዝገልጽ መንግስቲ ኢትዮጵያ፣ ኣብ ልዕሊ ህዝብን ንብረትን ናይ ዝወረደ ጉድኣት ብዝርዝር ኣይሓበረን።
እቲ መንግስቲ፣ ኣብቲ ዞባ ኣገልግሎት ኢንተርነት ኣቋሪጽዎ ብምህላዉ፣ ህዝቢ ብመንገዲ ማሕበራዊ ሜድያታት ዝዝርጋሖ ዝነበረ ዋሕዚ ሓበሬታታት ተገቲኡ ኣሎ።
=======================


text:
ጠበቓታት እኒ ብዓል ኣንዱኣለም ኣራጌ ንኣቀራርባን ትሕዝቶን ክስታት ዓቃቢ ሕጊ ተቓዊመምዎ።ዓቃቢ ሕጊ ድማ ነቲ ዝቐረበ ተቓውሞ ውዱቕ ንኽገብሮ ንቤት ፍርዲ ሓቲቱ።እቲ ቤት ፍርዲ ትእዛዝ ሂቡሉ’ሎ።
ናይ ተኸሰስቲ ጠበቓታት ዓቃቢ ሕጊ ዘቕረቦ መመሓየሺ ናይ ትሕዝቶ ኣፈላላይ የብሉን ብምባሎም እቲ መምሓየሺ ብቤት ፍርዲ’ውን ተቐባልነት ረኺቡ’ሎ።
ናይ ኣቶ ኣንዱኣለም ኣራጌ፡ኣቶ ናትናኤል መኮነን፡ኣቶ ክንፈሚካኤል ደበበን ናይ ኣቶ እስክንድ ነጋን ጠበቓታት ዝተፈላለዩ ዓንቀፃት ስነስርዓት መቕፅዒ ሕጊ ገበን እታ ሃገር ብምጥቓስ ኣርባዕቲኦም ዓማዊሎም ካብ ካልኦት ተኸሰስቲ ተፈሊዮም ንኽርአየሎም ሓቲቶም።
ናይ ሕቱኦም መሰረት’ውን ሰለስቲኦም ዓማዊሎም ብናይቲ ዓቃቢ ሕጊ ዝርዝር መርትዖ ኣባላት ውድብ ግንቦት ሸውዓተ ንምዃኖም ዘረጋግፅ መርትዖ ስለዘየለ እቲ ኻሊእ ዓሚሎም እስክንድር ነጋ’ውን ጋዜጠኛን ፖለቲካዊ ተንታንን እምበር ናይዝኾነ ይኹን ኣባል ፖለቲካዊ ፓርት ስለዘይኮነን ናይ ኣርባዕቲኦም ዓማዊሎም ኽሲ ናይ ግንቦት ሸውዓተ ኣባል መሪሒነቶም ብግልፂ ምስ ዝፍለጡ ምስ እኒ ዶ/ር ብርሃኑ ነጋ ምኽሳሶም ዝጎድኦም ብምዃኑ ተፈሊዩ ይርአየልና ክብሉ ነቲ ቤት ፍርዲ ሓቲቶም።
እቶም ጠበቓታት ዓማዊሎም ፈፂመምዎም ዝተብሃሉ ተግባራት መዓዝን ኣበይን ከምዝተፈፀሙ ተፈሊዮም ስለዝይተፈለጡ ናይቶም ተኸሰስቲ ናይ ምክልኻን መሰል ዝዳፋእ ስለዝኾነ ዓቃቢ ሕጊ ናይቲ ኽሲ ፍፃመታት ብግዜን ቦታን ፈሊዩ ንከቕርብ ትእዛዝ ንኽህበሉ ነቲ ቤት ፍርዲ ሓቲቶም።
ዓቃቢ ሕጊ ብወገኑ ዘቕረቦ ክሲ ብኹሉ መዳዩ ዝተማልአ ምዃኑ ብምርዳእ ናይ ተቓወምቲ ጠበቓታት ዘቕረብዎም ኩሎም ተቓውሞታት እቲ ቤትፍርዲ ውዱቕ ንኽገብሮ ሓቲቱ።
እቲ ቤትፍርዲ ናይ ክልቲኦም ወገናት ክርክር ምስ ሰምዐ ፅባሕ ብይን ንምሃብ ተለዋጢ ቖፆሮ ሂቡ።ዓቃቢ ሕጊ ሎማዕንቲ ብዘመሓየሾ ኽሲ መሰረት ናይ ቀደም ዋና ኣሰናዳእን ማኔጂንግ ኤዲተርን ጋዜጣ ኣዲስ ነገር መስፍን ነጋሽን ኣብዪ ተክለማሪያምን ካብቲ ቀዳማይ ኽሲ ነፃ ክኾኑ ማለት እዩ።


text:
ቅዱስ ኣቦና ኣብ ናይ ጃካብኣንታል ሃዝ ርእሰ ሰበኻ ምሳሕ ተቛዲሶምን ምስ 10 ናይታ ሰበኻ ኣወሃሃዲት ሽማግለ ኣባላት ተራኺቦም ሰዓት ሰለስተን ዓሰርተ ደቓይቕ ተሰናቢቶም ድሕሪ ናይ 161 ጉዕዞ ኤሊኮፕተር ኣብ ያሺ ዓለም ሓቆፍ መዓርፎ ነፈርቲ ምስ ኣተዉ ብናይ ያሺ ሰበኻ ጳጳስ ብፁዕ ኣቡነ ፐትሩ ግሀርገልን ናይታ ከተማ ከንቲባን ርእሰ ዞባ ያሺን ህይነተ መንግስትን ኣቀባብላ ተገይሩሎም ኣብ ካቴድራል ቅድስተ ማርያም ንግስት ብተራዳኢ ጳጳስ ኣቀባብላ ተገይሩሎም መስቀለ ክርስቶስ ምስ ተረከቡ ናይታ ካቴድራል ቆሞስ ብዝኸፈቱሎም ካልኣይ ኣፈት ኣቢሎም ኣትዮምን ኣብ ቅድሚ ቅዱስ ዓጽም ሰማዕት ብፁዕ ኣንቶን ዱርኮቪቺ ናይ ጽሞና ጸሎት ኣዕርጎም ድሕሪ ጸሎትን ምብራኽን ነቶም ኣብኡ ዝተረኽቡ ምእመናን ቅዱስነቶም ናብ ፊት ሕንጻ ባህሊ ናብ ዝርከብ ኣደባባይ ምስ መንእሰያትን ኣባይቲ ስድራን ንኽራኸቡን ቃለ ምዕዳን ንኽልግሱ ተረኺቦም፡
ስምዖን ተ. ኣርኣያ - ሃገረ ቫቲካን
ካብ ሓደ መንእሰይን ሓንቲ ስድራ ቤትን ምስክርነት ቀሪቡን መዝሙር ምስ ተሰምዔ ካብ ግብረ ሓዋርያት ምዕ. 1. 12-14፡ 2, 1-4, 14-18 ኣብ ጸሎት ይጸንዑን ሕቡራትን ነይሮም፥ ዝብል ሓሳብ ቀንዲ ማእከል ዝገበረ ንባብ ምስ ተነበ፡ ቅዱስ ኣቦና ኣብ ዝለገስዎ ቃለ ሞዳን፥
ስለ ኣቲ ዝተገበረሎም ምዉቕ ኣቀባብላ ኣመስጊኖም፡ ብዓለም ሓቆፍ ደረጃ ዕለት 1 ሰነ መዓልቲ ወለዲ ዝበዓለሉ ዕለት ምዃኑን መርሕ ቃሉ ከኣ ናይ ኩሉ ዓሌትን ሃይማኖትን ባህልን ሃገርን ወለዲ ቀዳሞት እውነተይና ሓነጽቲ ሕጻናት እያቶም ዝብል ምዃኑ ዘኪሮም፡ ንዅሎም ወለዲ ብጣቕዒት ሰላምታናን ፍቕርናን ንግለጸሎም ምስ በሉ፡ ንዅሎም ሕጻናት ቅድስተ ማርያም ክትሕልዎምን ኩሉ ስለ ናይ ሕጻናት ናይ ሰብኣዊ መሰልን ክብርን መሰልን ክብርን መጻኢን ክዓዪ ነማላድነት ንጸልይ ኢሎም።
ኣብቲ ርክብ ካብ መላእ ዝተፈላለያ ዓሌትን ኣብ ዝተፈላለየ ናይ ዕድመ ደረጃ ዝርከቡ ካብ ዝተፈላለያ ሃይማኖታትን ባህልታትን ዝተዋጽኡ ሩመናውያን ክምእተረኸቡ ዝተንገሮም ምዃኑ ኣውን ሓቢሮም፡ ክንየው ሩማኒያ ካብ ሞልዳቪያን ምእመናን ተጠቀምቲ ቋንቋ ስሳንጐን ፖላንድ ራሻን ከምዝርከቡ ኣውን ኣዘኻኺሮም …. ኣብዚ ንኽንሓባርን ብሓባር ውህበትን ውበትን ንኸነስተውዕል ኣብዚ ምስትውዓል’ዚ ኩላትና ብሓባር ንኽንጓዓዝ ዝጸወዓና መንፈስ ቅዱስ እዩ፡ ብሓባር ምጉዓዝ ማለት ዓብላልነት ዘይብሉ ኩሉ ብተመክሮኡን ቋንቁኡን ባህሉን፡ ምርኻብናን ውህደትናን ኣብ ፍልልያትናን፡ እዚ እዩ ጽባቔ፡ ከምቲ ካብ ግብረ ሓዋርያት ኣብ መኽፈቲ እዚ ርክብና’ዚ ዝተነበ፡ ጴንጠቆስጣዊ ተመክሮ፡ ተመክሮ ናይቲ መንፈስ ቅዱስ ናይ ኩላትና ፍልልያት ዝሓቑፈሉን ናይ ነፍሲ ወከፍና እወታዊ ዝንባለታት መሰረት ገይርና ናይ ተስፋ መገዲ ንኸንርህው ሓይሊ ይህበና፡ … ብሓባር ምጐዓዝ ቀሊል ኣይኰነ፡ ይኹ ደኣ እምበር ኣብዚ ኪደት ብሁባሬ፡ ሓይሊ ካብ መንፈስ ቅዱስ እዩ እሞ እዚ ጸጋ’ዚ ካብ መንፈስ ቅዱስ ንሕተት! …
ስርወ መሰረትና ንኸይንዝንግእ ክንራኸብን ምራኻብን ኣገዳሲ እዩ፥ ከምቲ ቅዱስ ጳውሎስ፥ ጢሞተዎስ ናይ ኣዲኡን ኣደ ሓጐኡን እምነት ክዕቅብ ዝምዕዶ፡ ምዕባይን ካልእ ተመክሮ ኣብ ምኽዕባት እውን ንረኸብ እቲ ካብ ወለድን ስድራ ቤትን ዝተመሃርናዮ ትምህርቲ ጽባቔን ኣግራሞትን ሓደራ ከይነምክን፡ …. ኣዴኻን ኣደ ሓጐኻን ዝነገረትካን ዘመሕላለፈትልካን እምነት ኣይትረስዕ እታ ተራን ገርሄይናን ግና ጽንዕትን ተራርን ዝዀነት ንቕድሚት ናይ ምባል ቅልጽም ኣእዳውካ ከይዝሕትል ዝገብር ሓይሊ እትረኽበሉ … ስለ እታ ኣብ ቤት እትመሓላለፍን እትንበርን እትምስከርን እምነት ቤት ነመስግን፡ ልክዕ ከምቲ ኣብ ገዛ ዝስንከት ህብስቲ ምቁር ዝኸውን፡ ኣብ ገዛ እትስራሕ እምነት … ጥልቅን ውቅብትን ምቁርን እዩ። ኣብ ቤት ናይ ውላድን ፍቑር ውላድ እግዚኣብሔር ናይ ምዃን ተመክሮ እተስተማቕረሉ፡ …. መንፈስ ክፍኣት ይገማምዕ ይበታትን ዘይምስምማዕ ተጻብኦነትን ዘይምትእምማንን ይዘርእ ..
ከም መረብት ዘራኽበና ዘተኣሳስረናን መንፈሳዊ ህልው እዩ፡ ክንራኸብን ክንደጋገፍን ዝለዓለ ሕድ ሕዳዊ ምፍላጥ ንኽህሉ ዝድግፈናን፡ ይዅን ደኣ እምበር ንዅላትና ዘራኽበና ረቛሒ ሰርወ ሰረትና እዩ፡ ኣብ መንጐና ሕድ ሕዳዊ ኣካላውነት ዘሎናን ናይቲ ሓደ ሕይወት ኣብቲ ናይቲ ሓደ ሕይወት ዘመልሓቐ እዩ፡ ሕድ ሕዳዊ ተማራዃስነት ዘሎና፡ …. ሕድ ሕዳዊ ኣካላውነት ዘሎና ናይ ሓደ ሓሴት ናብ ካልእ ዝመሓላለፍ፡ ሓሴት ተላገብ ምስ ዝኸውን፡ ሓጐሰይ ሓጐስካ ዝዀነሉ፡ …. ካብዚ ወጻኢ ካልእ ኵሉ በለያ በሎን ልበ ወለድን እዩ።
ቅዱስ ኣቦና ኣብ ዝለገስዎ ቃለ ምዕዳን ብዛዕባ ሓደ ተወላዲ ሩመንያ ባሕታዊ ቅዱስ ታሪክ ጠቒሶም፡ እዞም ቅዱስ ባሕታዊ ናይ ዓለም ፍጻሜ መዓዝ እዩ ዝብል ሕቶ ይቐርበሎም እሞ፡ ንሶም፥ ናይ ዓለም መወዳእታ ካብ ጐረቤት ናብ ጐረቤት፡ ኣብ መንጐ ጥቓውነትና ዘራኽብ መገዲ ክጠፍእ እንከሎ እዩ ቢሎም ከምዝመለሱ ሓቢሮም፡ ማለት ክርስቲያናዊ ፍቕርን ሕውነታዊ ምርድዳእን ምስ ዘይሁሉ ሽዕኡ ናይ ዓለም መወዳእታ እዩ፡ ምኽንያቱ ብዘይ ፍቕርን ብዘይ እግዚኣብሔርን ሰብ ኣብዛ ምድረ ክነብር ዝከኣል ኣይኰነን።
ኣብ ገዛእ ርእስና ንኽንዕጸውን ተስፋ ክንቆርጽን ዝተዃቱዀና ብዙሕ እዩ፡ ይዅን ደኣ እምበር ካብ ምንጻል ዴሰታውነትን ሕይወት ካብ ምንባር ዘድሕነና ናይ ነፍሲ ወከፍና ሰናይነት ዘጠጥዕን ፍርያም ዝገብርን ተዃቱዀ ካብ እምነት እዩ ዝነቅል። ዋላ ኣብ እዋን ካብ ርሁው መገዲ ዝተሓላለኸ መገዲ ጥራሕ ኣብ እንርእየሉን ካልኦት ናይ ምግልጋል ጉዕዞ ዘልምስን ኣክንዲ ናጽነትና ብምጥቃም ንናይ ፍቕርን ንወጅህን ንጥማተን መደብ እነዅልካ ካብ ምባል ዘልምስ ዓለም ካብ ዘመላኽቶ ሲረና ወይ ጫውጫው ናይ ጐይታ ውሁድ ቅንይት ድምጺ ይብርትዕ። ንፍቕርን ንወጅህን ንጥማተን መደብ ሕራይ ምባል ናጽነት እዩ፡ ኣብ ኪደት ዘሀልወናን መሰናኽላት ንኽንሰግርን ደቅን ኣሕዋትን ኣብ መዃንና ዘሎና ጥምረት እዚ ናጽነት’ዚ እዩ።
ብሓባር ንኽንጓዓዝን እቲ ኣብዛ ምድሪ እዚኣ ብዘይ ፍቕርን ብዘይ እግዚኣብሔርን ሰብ ኣይክነብርን እዩ ዝብል ናይ ነብይ ሕልሚ ናትና ንኽንገብሮ ዘብቅዓና መገዲ ንጽረግ፡ እዚ ማለት ግና ዓበይቲ ዕማመታት ምሕንጻጽን ምቕራብን ማለት ዘይኰነስ ኣባኻ እምነት ንኽትዓብይ ምፍቓድን ብቓል ዘይኰነ ብግብሪ እቲ ካብ ኣዴታትናን ኣደ ሓጐታትናን ዝተመሓላለፈልና እምነት ምንባር ማለት እዩ።
ኣብቲ ጫውጫውን ሁከትን ዘለሉ ጽን ምባል ኣብቲ ምድንጋር ዘለሉ ንስኒት ዘንቃዕርሩን ስኒት ኣስተንፍሶ ዝገብሩን፡ ኣብቲ ጽልግልግታ ዘለሉ ብሩህነት ኣብቲ ምንጻል ዘለሉ ምክፋል ኰይናን ንረኸብ፡ ኣብቲ ስምዔታውነትን ኣብቲ ህጹጽ መራኸቢ ብዙሓንን ንኸተስተንትን ህሞት ዘይህብን ውህደትን ምውሃድ ዘገድሶም ኰይና ንረኸብ፡ ኣብቲ ኣብ ዓመጽን ኣጥቃዕንትን ዘለሉ ሰላም ኣብቲ ሓሶት ዘለሎ ሓቂ ዘቕርቡን፡ ብዅሉን ኣብ ኵሉን እቲ ናብቲ ደቅን ኣሕዋትን ናይ ምዃን ሕድ ሕዳዊ ኣካላውነትና ዘመላኽተና መገዲ ሓለፋ ዝብሉ ንዅን ቢሎም መላእ መንእሰያት ንሓለዋ ማርያም ነወክፍ ቢሎም ብሓባር ሰላም ለኪ ጸሎት ደጊሞም ሓዋርያዊ ቡራኬ ሂቦም ተፋንዮም።


text:
ዕለት 2 ለካቲት 2020 ዓ.ም. ር.ሊ.ጳ. ፍራንቸስኮ ምስቶም ኣብ ቅርዓት ቅዱስ ጴጥሮስ ምስ ዝተረኽቡ ካብ ውሽጥን ወጻእን ዝመጹ ምእመናንን መንፈሳዊ ነጋድያንን ብሓባር ጸሎተ መልኣከ እግዚኣብሔር መሪሖም ምስ ኣዕረጉ፡ ናይ ኢጣሊያ ብፁዓን ጳጳሳት፥ ንሕይወት በራትኵም ኣርህዉ ብዝብል ኣርእስቲ ንኽካየድ ዝጠለቦ ብሔራዊ መዓልቲ ሕይወት ተቒሶም፡ ሕይወት ካብ ምጽናስ ክሳብ ባህርያዊ ሞት ኣብ ምዕቃቡን ምክልኻሉን ዝዀነ ይኹን ነቲ ናይ ሕይወት ክብሩ ዝጻረር ዕደ ጥበባዊ ምዕባለ ይኹን ኤኮኖሚ ኵሉ ዝፈጥሮ ጸቕጢ ኣብ ምቅዋም ትጉህ ኣገልግሎት ንኽነካይድ ሓደራ ከምዝበሉ ልኡኽ ጋዜጠይና ኣገልግሎት ክፍሊ ዜና ቫቲካን ኣለሳንድሮ ዲ ቡሶሎ ሓቢሮም።
ስምዖን ተ. ኣርኣያ - ሃገረ ቫቲካን
ቅዱስ ኣቦና ር.ሊ.ጳ. ድሕሪ መሪሖም ዘዕረገዎ ጸሎተ መልኣከ እግዚኣብሔር ህይወት ካብ ምጽናስን ክሳብ ባህርያዊ ሞትን ንምክልኻል ዝዀነ ይኹን ኣብ ልዕሊ ሕይወትን ክብሪ ሕይወትን ዝፍጸም ዓመጽን ብስም ምዕባለ ዕደ ጥበብን ኤኮኖምን ዝንዛሕ ጸረ ናይ ሕይወት ተግባር ኵሉ ምቅዋምን ምእንቲ ናይ ሕይወት ባህሊ ነቒሕና ነኸነገልግልን ተሓባባርን ሓላይን ዝብል ብሕውነታዊ መንፈስ ተጊህና ናይ ሞት ባህሊ ንበድህ ከምዝበሉ ዝሓበሩ ልኡኽ ጋዜጠይና ኣገልግሎት ክፍሊ ዜና ዲ ቡሶሎ ኣስዒቦም፡
ሎሚ ዕለት 2 ለካቲት ናይ ኢጣሊያ ብፁዓን ጳጳሳት ቤት ምኽሪ በራትኵም ንይወት ኣርህዉ ብዝብል መርሕ ቃል ንኽዝከር ኣብ ዝጸወዖ ብሔራዊ ሓቆፍ መዓልቲ ሕይወት እሓብር፡ ሕይወት ካብ ምጽናስ ክሳብ ባህርያዊ ሞት ኣብ ዝዀነ ይዅን ኵነት ደረጃ ሕይወት ይረኸበ ክዕቀብን ክኽበርን ዝብል ጻዕሪ ንምንቕቓሕ ዝኣመተ መዓልቲ እዩ፡ ዝዀነ ይኹን ኣብ ልዕሊ ሕይወት ዝፍጸም ዓመጽ ኵሉ ብስም ዝዀነ ይዅን ዓይነት ዕደ ጥበባውን ኤኮኖሚያውን ምኽንያት እውን ይኹን ኵሉ ኣብ ልዕሊ ሕይወትን ክብሪ ሕይወትን ዝፍጠር ዓመጽ ሓድሽ ተሓባባርን ተሓላላይን ዝብል መንፈስ ሕውነት ብምንቕቓሕ ንህይወት በራትና ከፊት ሓደራ!
ቢሎም ሓዋርያዊ ቡራኬ ሂቦም ከምእተፋነዉ ኣፍሊጦም።


text:
መጽሓፍ ቅዱሳዊ መሰረት ጥምቀት ሕጻናት
እቲ ዝመሃር ነዛ ትምህርቲ ምስ ወድአ ጥምቀት ሰለምንታይ ንሕጻናት ከም ዝፍቀድን/ዝወሃብን መወከሲ መዝገበ ሃይማኖት ብዛዕብኡ እንታይ ከምዝብል ክርዳእ ትጽቢት ይግበረሉ።
መወከሲታት ካብ መጽሐፍ ቅዱስ
- ቆላ 2፡11-12 ከምኡ ድማ ነቲ ኅጢአተኛ ሥጋኹም ካባኻቱም ብምቕንጣጥ ብእኡ ተገዘርኩም። እዚ እቲ ብኢድ ሰብ ዘይኮነስ ብክርስቶስ ዝግበር ግዝረት ኢዩ። ብጥምወቀት ምስኡ ተቐበርኩም፡ ብኅይሊ እቲ ካብ ምውታት ዘተንሥኦ አምላኽ ብምእማንኩም ድማ ምስኡ ተንሣእኩም።
- ግሃ 2፡38-39 ጴጥሮስ ከአ ከምዚ በሎም፦ ”ተነስሑ፡ ኅድገት ኃጢአት ምእንቲ ክትረኽቡ ከአ ነፍሲወከፍኩም ብሰም ኢየሱስ ክረስቶስ ይጠመቕ፡ እግዚአብሔር ዝህቦ መንፈስ ቅድስ ክትቅበሉ ኢኹም። ምኽንያቱ፡ እቲ ተስፋ ንአኻትኩምን ንደቅኹምን፡ ነቶም እግዚአብሔር አምላኽና ክጽውዖም ዘለዎ፡ አብ ርሑቕ ዘለውውን ዘለዉ ኢዩ።
- 1ይ ቆሮ 1፡15-17 ሰለዚ ካባኻትኩም ሓደ እኳ ”ብሰሙ ተጠሚቐ” ኪብል አይክእልን ኢዩ። ንሰድራ እስጢፋኖስ እባ አጥሚቕ አለኹ፡ ብዝተረፈ ገና። ከመይ ክርስቶስ ወንጌል ክሰብኽ እምበር ከጥምቕ አይለአኸንን። እንተኾነ እቲ ናይ ክርስቶስ አብ መስቀል ሙማት ከንቱ ምእንቲ ከይከውን፡ እቲ ብሰራት አብ ክእለት ዘረባ ዝተመስረተ አይነበረን።
መወከሲታት ካብ መዝገበ ሃይማኖት
- 1250 ነቲ ውዱቕ ሰብአዊ ባሕርይ ሒዞም ዝተወልድን፡ ብኅጥያት-አዳም ዝረስሑን፡ ከም ምዃኖም መጠን፡ ካብ ኅይሊ ጸልማት ተናጊፎም፡ ኩሎም ሰባት ናብ ዝተጸውዑሉ ሓርነት ደቁ እግዚአብሔር ዚጭበጠል ቦታ፡ ምእንቲ ክሳገሩ ፡ ሕፃናት’ውን እንተኾኑ ብጥምቀት ካልአይ ክውለዱ አድላይ ኢዩ። ጸጋ-ድኅነት ብልግሲ ዝወሃብ ፈጺሙ ናጻ ህያብ ምዃኑ ብጥምቀት ሕፃናት ይግለጽ። ቤተክርስትያን ኮነት ወይ እቶም ወለዱ፡ ንሓደ ሕጻን ምስ ተወልደ ብኡብኡ ክጥመቕ ዕድል ምስ ዘይህብዎ፡ ውሉድ-አምላኽ ናይ ምዃን ብዋጋ ዘይትመን ጸጋ ይኸልእዎ ከምዘለው እዩ።
- 1252 እዚ ጥምቀት-ሕፃናት አብ ቤተክርስትያን ካብ ጥንተ-ዘመን ዝጸንሐ ክቡር ትውፊት ኢዩ። እዚ አገባብ’ዚ ካብ ካልአይ ምእተዓመት አትሒዙ ከምዝተዘውተረ ግልጺ ምስክርነት አሎና። ከምኡ ሰለዝኾነ ድማ፡ ሓዋርያት ክሰብኩ ካብ ዝጀመሩሉ፡ ”መላእ ስድራቤት” ይጥመቕ አብ ዝነበረሉ እዋን፡ ሕፃናት’ውን ይጥመቑ ከምዝለበሩ ምግማት ይከአል።
- 1282 ካብዝኾነ ይኹን ሰብአዊ ሞያ ነጻ ኾይኑ ፡ ዚወሃብ ጸጋን ናይ አምላኽ ህያብን ሰለዝኾነ፡ ካብ ጥንቲ አትሒዙ ጥምቀት ንሕፃናት እውን ክዕደል ጸኒሑ ኢዩ። ሕፃናት ብእምነት ብእምነት ቤተክርስትያን ኢዩም ዝጥመቑ። ናብ ሕይወት ክርስትና ምእታው ማለት ሓቀይና ናጽነት ምርካብ ማለት ኢዩ።